text:
昨天bb走咗了,喺無任何徵兆下離開咗我,大約10點多,去洗手間時見到流啡,之後仲越流越多,見唔對路,即刻打電話俾巫醫生睇吓可唔可以插個時間睇吓.好彩佢話得,叫我12:45前去到,咁我就即刻同兩位老闆講聲就去睇醫生.去到當然都等咗好耐,好彩我上去前買咗個蛋糕頂肚.大約1:30終於到我,醫生先同我個肚照U/S,但乜都照唔到,跟住醫生要照陰照,叫我去清D小便先,當我去小便時,已經好多血,唉! 我都唔樂觀,但都要照完先算,照陰照醫生都係嗰句話乜都睇唔到,照埋附近的地方都係乜都睇唔到,醫生話應該都唔似宮外孕,佢話可能係個胎根本無大過,醫生話如果個BB有成6個星期應該睇到BB同聽到心跳,但我乜都無,醫生話個胎可能根本長唔成,所以現在排出嚟! 我真係好好好失望,前天仲開開心心做檢查,點知第二日就無咗,到底係咪我做錯D乜呢? 醫生話由於睇唔到個BB,佢話最安全係驗血,昨天驗完,星期一再驗,睇吓個HCG指數係咪仍然高企,如果係就要再檢查睇吓個胎喺邊,因為佢擔心會係宮外孕,一定要搵出個胎先得,如果唔係個胎爆咗會有生命危險.醫生話佢見唔到個胎,所以佢唔會開安胎藥俾我,佢怕如果係宮外孕,養大咗個胎會好危險.醫生解釋得好清楚,仲替我喺樓上搵咗LAB驗血,等我唔洗行嚟行去,我一直都無喊,直到個姑娘幫我驗血時問我點解驗血我先喊出來.驗完之後我就坐的士回家,回家途中打番公司交待幾句,我諗住臨收工先打俾老公,費事影響佢工作,點之返到屋企,見到佢喺度,原來佢放假,我即時崩潰,不停的喊,好彩佢喺度安慰我,情緒總算穩定下來.其實今次都係不幸中之大幸,因為so far身體都ok,好似正常嚟月經咁,我今日都已經book咗睇中醫調理番身體,亦book埋牙醫,因為有bb之後先發現d牙有唔妥.雖然好唔捨得,但都無辦法,只好接受,同希望天主可以好好咁照顧bb.
8/27/2009
6W2D
6W2D
本應今日係6W1D,點解會變咗6W2D呢? 因為我今日去咗母嬰健康院檢查,姑娘話係6W2D喎! 今日亦都是我知道有咗BB之後第一次正式做產前檢查.感覺都....OK啦!
今朝一早起身,原本打算出街食個早餐先去健康院嘅,點知在家中唔知係咪因為緊張得滯,留極都留唔到小便,我怕出到去先留會好"論盡",所以咪喺屋企攪掂先囉! 點知攪吓攪吓,越攪越遲,好彩最後都留到小便,怱怱食件蛋糕就出發喇! 去到已經9:45a.m.,已經好多媽咪度等緊喇! 填好form交咗去登記處之後,便聽到姑娘叫我哋去驗小便,正當我檢緊小便之際,登記處又叫我個名,我真係唔知做得邊樣,唯有先驗小便,再去登記處,原來佢要再同我核對D資料,跟手俾埋個籌我,嘩! 20號呀! 一定有排等,好彩我預咗半日啫!
驗小便嘅過程真係好有趣,原來係姑娘俾兩張試紙我自己浸入小便再俾佢睇結果(個姑娘無講用嚟驗乜,之後聽講座先知係驗糖尿同蛋白尿),其實我都唔知佢有無睇到個result,跟住佢就話得喇! 可以掉得張試紙.跟住度高磅重,又係無人理喎! 只係叫我哋入1號房,入到去無人,又唔知自己攪定等人攪,問人啦! 又好似無人知咁,後尾有姑娘嚟,先叫個阿姐嚟幫我哋做.之後等姑娘量血壓,好攪笑,姑娘問我剛才驗小便正唔正常,我都唔知點答好,咪答正常囉! 我心諗剛才姑娘淨係講咗一句"掉得喇!"跟住就無講其他嘢,咁我就assume個reult OK啦! 姑娘紀錄咗D資料,就叫我出番去等叫名.等呀等...叫我喇! 原來係見另一個姑娘,又係問吓我D過往病歷同親人病歷呀咁,之後佢幫我用張咭計吓計吓就話我6W2D喇! 見完姑娘又等呀等,終於見到醫生了,但係要做我最驚的陰道檢查,有D媽咪話照陰超同陰道檢查都有可能引致下體不適或流啡/血,我都總算好彩, 一來係個女醫生,二來個醫生手勢好好,無令我不適.但好戲在後頭...
見完醫生suppose我便去抽血,點知姑娘插咗入去抽唔到,話要等醫生抽,咁我就無奈咁白白受咗一針,姑娘叫我出去等,等咗一陣又話聽講座,咁我就照去啦! 聽聽吓講座又聽到叫我個名,咁我又要好"論盡"咁(因為隻右手抽咗血拎唔到個袋,左手又拿著驗血紙)走返去頭先抽血間房,入到去,姑娘話你聽緊講座呀? 咁你聽埋先啦! 玩咩,要我一個大肚婆走嚟走去,咁我又走番去聽講座,聽完又去搵番抽血D姑娘,等呀等,我覺得佢好似唔記得咗,又入去問吓啦! 嗰時有另一個好似senior D嘅姑娘話等佢試吓抽唔抽到,我見佢都好似無乜信心,咁我話"左手未試過抽到o架喎!"跟住佢梗係好驚啦! 佢話咁都係等醫生抽好了,跟住又係等呀等,D姑娘又好似唔記得咗,咁我就喺間房出面行嚟行去,佢哋終於記得喇,先去搵醫生,醫生三扒兩撥便攪掂,簡直係無難度,抽血最終都能順利完成.跟住又等呀等! 等到姑娘又叫名攞番D report,唉! 終於走得喇! 當時已經係12:30 P.M.,我由8:45 A.M.,足足要攪到12:30 P.M.先走得,真係勁過馬拉松呀!
到放工見到老公梗係第一時間向佢報告啦! 佢話唔洗錢,係咁上下o架喇! 仲有呀! 你估私家唔洗等咩,咪一樣要等.咁又係喎! 俾要都要等咪仲唔抵.
8/26/2009
6W
踏入第六個星期喇!so far 身體都OK,只係易累一點,晚上都仍然煮到飯,老公亦都好細心咁幫我洗碗.
今日公司要開會,我要拖一箱水去另一個office的會議室,我老細已經知我有咗BB,原先佢叫我話手痛請其他同事代勞,但我又唔想講大話,所以咪諗住LUNCH時自己分幾次拿過去,誰知竟然見到隔離office的OA同事,佢問我去那兒,我話要拖箱水去另一個office的會議室,佢竟然自告奮勇話幫我拖過去喎!實在太好喇! 真係感謝神又一次幫咗我,我竟然唔洗開口話有咗都有人幫我,好彩我無講大話另外搵人幫咋! 原來神真係有佢嘅安排嘅! 衪對我真係好.其實我除咗怕BB小器之外,仲係怕要回應各方的問候與關心,因為我真係好怕人對我熱情過度,我更加唔想一句說話要重覆好多好多次,所以遲D當話俾其他同事知嗰時,佢哋好熱情咁問候我的話,我都唔知點反應好,唉!不過都唔諗得咁多,船到橋頭自然直,我估神都會幫我安排的,哈哈!
另外我今日都打電話去問瀝源間健康院,問佢到底我喺威爾斯掛咗號,仲洗唔洗喺健康院再掛號呢? 點知個姑娘都係叫我去,佢話佢哋逢星期四收新症,叫我8:30a.m.去到就得喇喎!上次老公去威爾斯幫我掛號時填咗大埔個地址,唔知我可唔可以改番個地址去沙田呢? 如果可以的話重新填過張form就好喇! 不過我都喺健康院個website download咗份改地址form,希望填番就OK啦! 原先我都唔知去唔去健康院好,但諗諗吓去咗都無壞啫,去就去啦!
8/25/2009
8/24/2009
5W5D
5W5D
原本想今日同老闆講的,但係其中一個老闆今朝send email給我話放假,唉! 咁又要等聽日先講得喇!
今日放咗工返屋企煮飯,估唔到自己都應付到喎! 不過就要成日提醒住自己唔好急,要慢慢嚟! 好彩老公都好生性,肯洗碗,咁我就舒服好多喇!
今日買咗個file打算入起產檢D嘢嗰時發現老公去威爾斯幫我掛號時竟然填咗我哋大埔個地址,原本我係想填我阿媽沙田個地址的,地址證明都俾咗佢,交帶少一向佢就填錯咗,而醫院D姑娘又好奇咁無check住址證明喎! 不過無所謂啦! 後尾我check過北區醫院只係得候產門疹,生仔都係去返威爾斯的,咁我都無咁驚,不過老公話下次去交另一張form嗰時都係改番阿媽沙田個地址好D喎! 希望OK啦!
今日老公臨瞓前仲同小B講聖經故事添呀! 佢話佢之前嗰晚練習咗好耐,仲要NICAM添,我聽佢講嗰時真係好想笑,不過都忍住,希望佢可以堅持落去繼續講啦!


c: text/html

text:
係韓國旅行時, 朋友叫我一定要買呢個產品黎試, 係 banila co 既皇牌產品, 而且係韓國買平過香港水貨好多, 綠色係 for 敏感皮膚, W22000 (約 HKD164), 粉紅色係最普通果隻, 就平啲 W18000 (約 HKD134)
包裝都一樣, 都係 100ml, 都幾大罌架
打開有層膠蓋, 上面有支捧捧, 方便了啲卸妝乳出黎用
粉紅色果罌, 個卸妝相都有少少粉紅色, 有 d 香味, 質地似豬油膏咁
唔好睇落好似好硬身咁, 其實好易了出黎, 係手一按, 遇到體溫, 就好快變到好似油咁, 好得意, 加水會乳化, 過水後好爽, 其實有少少似係膏狀卸妝油, 但過水後爽好多, 一 d 油既感覺都無, 好啱怕用卸妝油既人用
綠色 for 敏感皮膚呢罌, 其實質地,用法,感覺都完全一樣, 只係無色, 無香味, 上網睇成份不含防腐劑, 人工色素, 礦物油, 人工香料及酒精
睇下最重要既卸妝力啦, 搽咗唇膏, 不脫色既唇彩, Mascara, Liquid Eyeliner, 眼線筆, 粉底液, 胭脂係手, 用卸妝乳係手按一陣, 乳化後再過水, 除左 Liquid Eyeliner 同不脫色唇彩仲有少少之外, 其它都好快就卸甩晒啦
整體呢個係好好用, 我都極力推介, 卸得好乾淨又唔油唔乾, 有好多款選擇適合唔同膚質, 好敏敏既話用 PURITY, 但無乜大問題既話, 用粉紅色已可以, 因價錢平啲, 一罌日日用都用到一個月至一個半月, 唔算好平, 但都唔貴, 不過要了出黎就有少少麻煩, 同埋卸眼妝都係分開用返 Eye Makeup Remover 好啲, 因為佢膏狀係眼按唔係咁方便, 同埋佢太防水既彩妝係卸得唔夠乾淨

robotstxt: allowed

filter: keep


text:
原本第四日行好短,第五日都係山上過,但係進度良好就一日行兩日,約18km,大部都係落山,尾尾先要上山,腳傷隊員好似又正常返,先頭部隊休息時就追到.
第四日亦上到最高點,4300m,比上年個丫口矮600m,易行好多,多數人都冇頭痛,不過都係有隊員高反嘔左,要辛苦團長留後照顧.過往行台灣四千以下的高山都没有高反,加埋今次都冇事,估計自己高反高低約4500m左右.
剛好暖流經過,天氣陰暗但唔太凍,丫位積雪不多.
翡翠海子,營地附近,但天陰陰,冇睇頭.
之後就只有下山,一下子就到原本定下的營地,知到餘下路段都是繼續落山,就同馬夫講繼續行,
唔使扎營,一日行到出去.個馬夫就話馬攰,而而哦哦,叫我地出個價,最後行四日我地都比足五日錢,再加多百五,佢開少日工,仲可以收足有突.我地按埋計數機佢睇,但最後出到去仲而而哦哦,想我地比多尐咁,好難囉.
尾尾一段近九黃機場,金黃一片,可惜陽光時有時冇.
尾段個馬夫又講到自己好好人會係分差口等我地,應等又唔等,到真係唔知佢同尐馬走左邊條路果陣就人影都冇,攪左好耐先見返佢已經走到好遠.當晚入黑我地仲係果到附近食晚飯,等食果陣就開始行雷閃電落大雨,各人都話好彩唔使扎營.


text:
雖然正日要返學都俾住 D 驚喜先 ^^ 係你面前有 4 份禮物, 一份爸爸送既, 兩份大小禮物係媽媽送既, 仲有一份係 Joey 姨姨送既, 想唔想而家拆? 拆又拆邊份先? 小慈係揀左而家拆爸爸份摩天輪音樂盒先, 梗係有你心啦, 音樂係你最鍾意既卡農黎架 :) 心思思, 好事要成雙, 小慈要拆埋我份大禮物! 梗係得啦, 之前專登問過你想要咩生日禮物, 估都估唔到你想要彈彈筆盒 @.@ 唔鍾意公主既你, 呢個彈彈筆盒都真係幾難搵下, 仲要搵埋配件等你一打開個筆盒就應有盡有, 好有心思架! 開心得你即刻帶左個新筆盒返學, 記住要專心上堂唔好掛住彈呀!
放學返黎梗係趕住拆埋餘下兩份禮物啦 ^^ 估唔到 Joey 姨姨咁重手, 買左部即影即有相機俾你, 小慈好驚喜 :) 未研究到點影因為我地要趕住出街食飯慶祝, 最鍾意食飯走來走去既你地, 生日梗係食 buffet 啦!
好味! 小慈好規矩咁食晒頭盆,湯,飯菜同埋雪糕, 小明就一如以往每餐都必定要食白飯, buffet 都唔例外
生日點少得蛋糕, 蛋黃哥係小慈自己揀架
Happy Birthday to our 小慈!!!
最快樂就係自己點蠟燭同埋吹熄佢, 玩到停唔到手
弟弟當然有份叨光啦, 成個蛋糕都係佢地 D 口水 v_v'
仲有姑媽送既靚衫同埋爺爺俾既大利是
預早一個星期日同小慈慶祝, 問小慈想去邊度玩, 任佢去! 估唔到小慈只係想去踏單車,一家人玩大富翁,食爸爸整既煎倉魚同埋食日本火煱.... 真係冇估到, 10 歲大生日小慈既願望我可以用卑微黎形容!! 問小慈點解唔講去海洋公園呀? 南丫島呀? 迪士尼都可以去架噃! 點知小慈答我:「我唔想爸爸媽媽徙錢呀!」 小慈真係好乖, 好生性, 好為人設想! 咁乖咁抵錫, 我地梗係即刻滿足你所有願望啦! 爸爸仲自製左支自動彈槍送俾小慈, 手工精美又好玩, 好勁呀爸爸!
10 歲的小慈, 爸爸媽媽祝你十分喜樂, 十分健康, 十分漂亮, 十分得意, 十分大方, 十分得體, 十分多才, 十分多藝, 十分愛主, 生命十分精彩!!
我地真係好錫你呀!!!


text:
公司d老細成日都開住門咁同d客傾電話,再唔係呢就係喺我後面既 conference room 開會,但係又唔閂門架喎,我隔離 cubicle 既占少又係多嘢講之人,同親d人講電話就好耐都收唔到聲,,死咁大聲.我呢排既工作好多時候都係睇文件,佢哋咁嘈真係好大既騷擾,我星期二終於忍唔住,去咗未來商鋪買咗對至 cheap 至 cheap 既 headphone, 咁我喺公司就可以聽音樂,唔駛俾嘈音騷擾.
其實屋企唔係冇舊 headphone 架喎,但就係以前嗰d舊嘢,左邊短右邊長,但個左面短到由個 laptop 到我個頭都唔夠長,有兩對舊 headphones 都係咁,激死.未來商鋪至 cheap 至 cheap 既 headphone 都要十二蚊加稅,有d肉痛.
不過都買咗,喺公司試咗一輪,都 ok ,所以都算,但前兩日去艱難太大買嘢,發現原來佢哋有 headphone 賣,仲只係賣幾蚊,雖然無未來商鋪嗰d個樣咁醒目,但我都係喺公司用之嘛,靚唔靚係無乜關係,而且係 JVC, 雖然唔係最 high class最受歡迎既牌子,但都算係牌子,質量應該都ok.
所以呢,就係覺得好唔抵,去錯地方買嘢...


text:
中國共產黨第十三次全國代表大會
中國共產黨第十三次全國代表大會於1987年10月25號至11月1號响北京召開.出席大會嘅正式代表1936人,特邀代表61人,代表當時全國4600萬名黨員.
此外,全國人大常委會黨外副委員長,全國政協黨外副主席,各民主黨派,全國工商聯負責人同無黨派愛國民主人士,少數民族同埋宗教界人士96人列席咗大會,並有中外記者(其中包括1名台灣記者)400幾人採訪咗大會.呢啲,响之前嘅歷次代表大會上,都係首次.
大會嘅議程係:(1)聽取同審查黨嘅第十二屆中央委員會嘅報告;(2)審查中央顧問委員會嘅報告;(3)審查中央紀律檢查委員會嘅報告;(4)審議並通過《中國共產黨章程部分條文修正案》;(5)選舉第十三屆中央委員會,新一屆中央顧問委員會,新一屆中央紀律檢查委員會.
趙紫陽受十二屆中央委員會委託,向大會作咗報告.大會提出並系統闡述咗社會主義初級階段理論,制定咗黨响社會主義初級階段嘅基本路線,制定咗「三步走」發展戰略同各項改革任務.
大會討論並通過咗關於十二屆中央委員會報告嘅決議,關於黨章部分條文修正案嘅決議,關於中央顧問委員會工作報告嘅決議,關於中央紀律檢查委員會工作報告嘅決議.
大會重首次採用差額選舉嘅方式選出咗由175名中央委員同110名候補中央委員組成嘅第十三屆中央委員會;選舉出由200人組成嘅中央顧問委員會同69人組成嘅中央紀律檢查委員會.
一中全會[編輯]
中國共產黨第十三屆中央委員會第一次全體會議於1987年11月2日响北京舉行,全會選舉產生咗中央政治局委員,候補委員,中央政治局常務委員會委員,中央委員會總書記;根據中央政治局常務委員會嘅提名,通過咗中央書記處書記同候補書記;決定咗中央軍事委員會主席,第一副主席,常務副主席.名單如下:
- 中央政治局委員,候補委員
- 中央政治局常務委員會委員:趙紫陽,李鵬,喬石,胡啟立,姚依林
- 中央委員會總書記:趙紫陽
- 中央書記處書記,候補書記
- 中央軍事委員會主席,第一副主席,常務副主席
- 主席:鄧小平
- 第一副主席:趙紫陽
- 常務副主席:楊尚昆
全會批准咗中央顧問委員會第一次全體會議選舉產生嘅主任,副主任同常務委員會委員人選.名單如下:
- 主任:陳雲
- 副主任:薄一波,宋任窮
- 常務委員會委員:(按姓氏筆劃為序)王平,王首道,伍修權,劉瀾濤,江華,李一氓,李德生,楊得志,蕭克,余秋里,宋任窮,宋時輪,張勁夫,張愛萍,陸定一,陳雲,陳丕顯,陳錫聯,胡喬木,段君毅,耿飈,姬鵬飛,黃華,黃鎮,康世恩,程子華,薄一波
全會批准咗中央紀律檢查委員會第一次全體會議選舉產生嘅書記,副書記同常務委員會委員人選.名單如下:
二中全會[編輯]
中國共產黨第十三屆中央委員會第二次全體會議於1988年3月15日號至19號响北京舉行,全會審議通過咗中共中央總書記趙紫陽代表中央政治局响中國共產黨第十三屆中央委員會第二次全體會議作嘅工作報告.
全會審議通過咗中央政治局提出,並經黨內外廣泛協商,擬向七屆全國人大推薦嘅國家機構領導人員人選名單同擬向七屆全國政協推薦嘅全國政協領導人員人選名單.
三中全會[編輯]
中國共產黨第十三屆中央委員會第三次全體會議於1988年9月26號至30號响北京舉行,全會原則通過咗《關於價格,工資改革的初步方案》,建議國務院\响今後五年或者較長一啲時間內,根據嚴格控制物價上漲嘅要求,並考慮各方面嘅實際可能,逐步咁穩妥咁組織實施.全會重原則通過咗《中共中央關於加強和改進企業思想政治工作的通知》.
四中全會[編輯]
中國共產黨第十三屆中央委員會第四次全體會議於1989年6月23號至24日號响北京舉行,呢次係六四事件後中共所召開嘅中全會,全會審議並通過咗李鵬代表中央政治局提出嘅關於趙紫陽响反黨反社會主義嘅動亂中所犯錯誤嘅報告,全會選舉江澤民為中央委員會總書記;增選江澤民,宋平,李瑞環為中央政治局常委;決定增補李瑞環,丁關根為中央書記處書記;決定撤銷趙紫陽嘅中央委員會總書記,中央政治局常務委員會委員,中央政治局委員,中央委員會委員同中共中央軍事委員會第一副主席嘅職務.另外,胡啟立,芮杏文,閻明復亦响呢次全會上被免職.全會遞補候補中央委員格桑多傑(藏族)為中央委員.
五中全會[編輯]
中國共產黨第十三屆中央委員會第五次全體會議於1989年11月6號至9號响北京舉行,全會審議並通過咗《中共中央關於進一步治理整頓和深化改革的決定》.全會討論並通過咗關於同意鄧小平辭去中共中央軍事委員會主席職務嘅決定,決定江澤民為中共中央軍事委員會主席,楊尚昆為中共中央軍事委員會第一副主席,劉華清為中共中央軍事委員會副主席,楊白冰為中共中央軍事委員會秘書長;決定增補楊白冰為中共中央書記處書記.全會遞補候補中央委員賈志傑為中央委員.
六中全會[編輯]
中國共產黨第十三屆中央委員會第六次全體會議於1990年3月9號至12號响北京舉行,全會審議通過咗《中共中央關於加強黨同人民群眾聯繫的決定》.
七中全會[編輯]
中國共產黨第十三屆中央委員會第七次全體會議於1990年12月25號至30號响北京舉行,全會審議並通過咗《中共中央關於制定國民經濟和社會發展十年規劃和「八五」計劃的建議》.江澤民作咗重要講話,李鵬就《建議》草案作咗說明.
八中全會[編輯]
中國共產黨第十三屆中央委員會第八次全體會議於1991年11月25日號至29號响北京舉行,全會審議並通過咗《中共中央關於進一步加強農業和農村工作的決定》.全會審議並通過咗《關於召開中國共產黨第十四次全國代表大會的決議》,確定中共十四大於1992年第四季度响北京舉行.全會遞補候補中央委員馬玉海(回族)為中央委員.
九中全會[編輯]
中國共產黨第十三屆中央委員會第九次全體會議於1992年10月5號至9號响北京舉行,全會決定,1992年10月12日响北京召開中國共產黨第十四次全國代表大會.全會討論並通過咗中央委員會向黨嘅第十四次全國代表大嘅報告,討論並通過咗《中國共產黨章程(修正案)》,一致決定將呢兩個文件提請黨嘅第十四次全國代表大會審議.全會同意中央政治局關於對趙紫陽响1989年政治動亂中所犯錯誤繼續審查情況嘅匯報,同意維持十三屆四中全會對趙紫陽所犯錯誤嘅結論並結束審查.全會遞補候補中央委員丹增(藏族),王越豐(黎族),克尤木·巴吾東(維吾爾族),李振潛為中央委員.


text:
2015年12月2日星期三
48 則留言:
迫做宅男,安全啲!回覆刪除回覆
放左工,返屋企......休息下,煮幾味!回覆刪除
我呢度都吹到呼呼聲回覆刪除回覆
可能歐洲大陸都係咁刪除
你咪要用條繩綁自己係棵樹度XDD回覆刪除回覆
有日有個位超大風,我就企喺大燈柱旁,好彩只係吹郁有少少,再大風我會攬住佢㗎.刪除
我地有係架,吹到企唔隱.回覆刪除
我都試過被風吹郁咗 :p回覆刪除
仲有垃圾收集日啲人會放垃圾桶同recycling bin喺屋外,收完垃圾啲人又唔將垃圾桶放返入後院,大風日子會被吹過隔離屋,有試過要行過4,5間屋先搵返個recycling bin :p回覆
打風都冇假放,掃興啦!回覆刪除回覆
係啦,打風出街好危險㗎嘛.刪除
其實真係大風定係颱風呀?回覆刪除
公司冇得放假架?回覆
係大風.刪除
冇得放假架,呢度d人唔覺大風危險.
香港大雨啲都要放假.回覆刪除回覆
呢度大雨機會好微.刪除
小心呀,特別係有樹嘅地方回覆刪除
歐洲入冬是否經常都刮大風? 之前去荷蘭都見識過.回覆刪除
原來你那邊都咁勁,而我呢度首都惠靈頓係出咗名嘅風城,好多時因大風飛機都起唔到飛!回覆刪除回覆
你個度都會打風咩,咁有冇人受傷亡呢d新聞?回覆刪除
條街D聖誕樹瞓底晒....回覆刪除回覆
真係好大風㗎.如果我窈窕一啲都吹走.刪除
咁大風, 輕啲既都吹起喎回覆刪除
咁大風都冇假放0既 , 呢樣香港好福利啲喎 .回覆刪除
係囉點解我地無風假咖呢?回覆刪除
我地墨爾本都無...前個星期先試完100km/hr
明明係每小時百幾KM既風橫行個陣出面好危險..但又無假放
珮夫人回覆
點解西人唔覺打風危險嘅呢??刪除
WA...好恐怖咁WO, 有十號風球咁大風WO..唔講得少呀!回覆刪除
Sydney早排都龍捲風好恐怖回覆刪除回覆


text:
之前有朋友同我講過, 剛放產假係好悶, 毎日都好似o係屋企發毛咁, 但係一生咗就覺得過得超快架啦.我放咗 2 日, 第 3 日去做產檢就俾醫院捉咗入去, 一個人入院, 兩個人出番來, 咁......之後既毎一日都好似光速咁過.
今日已經係阿仔既第 9 日人仔, 真係眨眼都無咁快, 開頭抱佢番屋企仲係豆丁咁細, 到去健康院仲覺得佢細粒咗, 現在毎次餵奶發現佢已經重咗好多, 而佢個頭都大咗好多.開頭生咗佢而佢去咗兒科病房時, 摸佢覺得佢個頭上邊好似尖咗, 而個額頭好似凹咗咁, 可能係我陣痛時夾到佢咁, 現在個頭圓番哂, 而個額都凸番咗出來.
佢現在食密咗啦, 但仲係未能直接食我個乳頭, 不過我會努力, 明天見姑娘, 睇吓佢會俾 d 乜野意見我先.
不過有時佢食完要人 "愛" 吓先肯訓, 有時食奶時又過份狼死, 打大個口仔咁飲, 仲加埋佢對手.可能我陀住佢時阿媽煲咗好多骨湯俾我飲, 佢現在好鬼有力水, 有時一拳按住個杯仔, 驚死飲唔切咁架.
佢扭計時真係好嬲, 昨天老公餵佢, 佢飲緊時噴奶, 之後又唔肯訓, 扭計, 如是者玩咗幾個cycles, 老公o係佢第 n 次噴奶時都忍唔住講咗句: 你個粉腸呀~ 當時我咁啱沖完涼出來, 真係笑死我.佢比我好脾氣都咁, 之後如果得我一個人都唔知點算.
我地現在通當會o係臨訓時餵佢一餐奶, 有時會o係中場要食一次.早上第一餐老公想我夠休息, 會補奶粉.第二餐先開始餵人奶, 呢次通常都泵都成 220ml.希望佢快 d 肯啜啦~


text:
2011年9月9日 星期五
Macau 兩天遊 - 威尼斯人, 楓竹餐廳, Zaia
今年真係好特別, 以前幾年都唔會去一次澳門, 今年到今次為止, 已經第三次去啦, 年底應該唔會再去啦.
公司贊助全體員工加一個partner, 澳門兩日一夜, 住威尼斯人, 包自助晚餐, 早餐, 睇一埸show.....真係正呀!
星期五下午休息, 坐兩點幾船去澳門
到澳門已經三點幾, 再由澳門碼頭坐shuttle bus去到威尼斯人, 已經差唔多四點.
唉! 真係估唔到, 咁大間威尼斯人酒店, 的服務真係..... 我地總共要四十幾間房, through 旅行社訂, 結果等咗多個一個鐘, 先各自攞到房. 都唔知有無攪錯, 所有房間已經全部預繳, 竟然去到一間都未準備好, 攪到我地成佰人企哂响個大堂. 最差係嗰兩位預責幫我地check in 嘅菲藉職員, 全程黑口黑面, 一的笑容都無. 真係唔明咁大間酒店, 點解的服務會係咁. 比起我地去東南亞旅行, 一去到酒店, 的房會一早準備好, 都費事成團咁多係塞普個大堂. 我地返到香港, 一定會寫投訴信.
卒之五點鬆的先攞到房間. 匙咭套後有一個簡圖指示各餐廳位置
Toiletries
有兩張大床
對著床呢個係電影櫃
睡房行落去就係小客廳
有梳化電視櫃
每間房都有fax機, internet
最特別發現有本cook book.
影完一輪相都差唔多啦, 休息十分鐘就要落去, 因為訂咗18:00食自助晚餐, 20:00去睇show.
渢竹餐廳
我地成公司佔咗一個L shape嘅大corner.
不過buffet 嘅食品就非常一般啦.
我地食到咁上下就比各同事順手發財, 各同事抽一封銀碼不同嘅利是, 另外仲有6份大利是抽獎.
食到19:30, 睇水舞間嘅同事就出發去新濠天地, 睇Zaia嘅同事就可以食多15分鐘, 因為由餐廳行過去好近
訂閱: 張貼留言 (Atom)


text:
實在係太早, 但坐低食早餐又唔係好夠時間, 唯有周圍行下影相
七彩既魚尾獅都要影下
真係好開心, 弟弟長高左好多, 身高超過 120 cm 除左兩條超勁過山車 Human & Cylon 差少少未玩到之外, 全部都得喇!!
我地呢兩日都係等人開門, 早起的鳥兒有蟲吃 :)
有策略地逆流而上, 當大家塞住係門口排 Transformers 之際, 我地梗係去玩 小朋友野先! See?! 冇人呀 ^^
噴火龍過山車完全唔駛排隊
落車又爬番上黎, 連玩兩次
Ancient Egypt 古埃及, 小慈問呢幾個狗臉人點解要頂住 D 石? 我都要上網搵答案先知, 狗臉人係「犬面人身」木乃伊, 被古埃及人奉為神靈, 是一種護身符, 他們相信動物木乃伊有助於神靈保護古埃及人
法老與皇后, 法老在聖經出現過, 最家傳戶曉就係摩西帶領以色列人出埃及入迦南美地既故事. 法老是古埃及君主的尊稱, 是國家政權的最高代表, 掌握軍,政,神權, 他自稱是太陽神阿蒙之子, 是神在地上的代理人和化身
Mummy! 我地決定入去玩盜墓迷城
入場時, 門口個姐姐問弟弟知唔知係玩過山車? 弟弟好肯定咁答佢要玩! 真係好刺激, 快過 space mountain 好多好多! 第一次真係好驚, 漆黑既環境唔知架車向前定向後, 小慈玩到爆喊嚎哭 @.@ 後來克服恐懼, 我地全家玩左 4 次 :D
試新野! 咩都唔駛排隊既感覺真好 ^^
考古學家就係坐呢 D 車仔去搵寶藏
都真係有得控制軚盤, 不過架車實在移動得太慢.....
依~~~~ 頭先 Mummy 個 D 核突甲蟲呀!!! 即刻成身痕 >.<
弟弟指定要黎呢度, 專登著埋恐龍衫襯番個環境 ^^
好戲之人
偶遇三角龍 BB, 真係識郁架! 頭仔仲依偎住小慈, 瞇眼 so sweet~
開喇~~ 第一時間玩腳 fing fing 過山車, 不過玩完 Mummy 之後所有遊戲都顯得超簡單 >v<
天氣熱, 恐龍要飲水
呢個激流排得超耐, 不過心情好冇相干
如願以償 -- 玩完濕晒 ^^
連早餐都未食既我地決定黎個 brunch 先
劇情同場景都唔同左少少呀
爆左架飛機出黎位置就係我地前面好似想撞埋黎咁, 好刺激真係好精彩
我好鍾意睇史力加 4D show
I like to move it move it 船仔點都要坐一次
獅子王 阿力~~~~~~
因為咩都唔駛排隊, 好多野想玩已經玩左仲要玩左幾次, 得閒到去行 shop
笨蛋 wa ka ka ka ka
哈哈鏡中的你我他
好想買野, 但竟然買唔落手, 香港實在咩都有
去探史提芬史匹堡
新片上影 ^^
拍攝現場, 真係好精彩
見到綿花糖雙眼發晒光
為左食綿花糖唔駛買玩具喎, 咁抵請你地食啦!
係時候玩 Transformers!!
逆流而上既好處, Transformers waiting time 10 分鐘! 好令人感動
極度黐身既小朋友
暢通無阻直接上車
好玩! 我地又玩左兩次 :D
呢個機械人就係我地架車仔
4:30 pm 已經玩晒我地想玩既遊戲, 走得!
搭的士出去, 兩位小朋友即刻瞓著
到喇~~ 我地出去食 tea 呀 ^^
黃亞細肉骨茶, 老字號, 非常出名, 好多名人都有幫襯過
好吸引呀~~~
因為我唔食內臟, 淨係叫左碟豬手,豆腐,油炸鬼
好好味呀! 小慈小明食晒成碗飯仲話要添, 肉骨茶好辣流眼淚都要飲, 真係好正呀! 最開心就係會主動幫你添湯, 岩晒我呢 D 湯怪呀
漫步新加坡街頭
返酒店取行李, 我地包車由 Sentosa 去新山, 小慈小明把握機會砌 Lego
小明話佢砌左架飛機


text:
2010年7月31日 星期六
2010-07-31 (Sat) (下) Artjamming Painting Workshop
今晚特別節目:Artjamming Painting Workshop,係一個月前Tony邀請我既,佢同班朋友仔會黎玩,問下我有冇興趣參加同又搵下自己朋友仔一齊黎玩;其實除左讀書年代上美術堂既artwork外,我咁大個女都未認真接觸過 art,何謂藝術就更加唔洗講!所以Tony一講就好想試下,一來貪新鮮想試下多d野,人生應該要係咁先過癮麻!二來就想培養一下藝術氣息,哈哈!我仲拉埋細妹同太陽哥哥一齊參加,搵細妹係因為佢由細到大畫畫都幾好,只係冇機會栽培;搵太陽哥哥就想佢磅住我,我有咩需要求救時佢都可幫到我麻!朋友方面,呀仔兩公婆都有興趣,最後我呢邊就報左五個名喇!
黎到先知個Workshop係係商場內的一個鋪位,人來人往架喎,即刻有d淆底...
未入得,係門口影下相先~~
入場後第一時間係換上畫畫圍裙,圍裙上好多戰續,著住都已覺得好型好prof!
近窗位置有好幾幅作品供人駐足觀賞,我地都唔執輸,觀賞下之餘,順道睇下有咩可參考一下,因為我地完全冇預備過要畫咩,但部份人已帶定晒reference黎!我地仲拎起畫筆用人地既作品當自己咁影相!
顏料地區:
每次諗到畫畫總令我諗起諾諾,因為試過幾次我畫公仔比佢估係咩黎;一咁諗時,總令我諗起giraffe,我同諾諾都鍾意黃色麻...就係咁,我決定畫長頸鹿!長頸鹿係黃色,所以底色我用覺得幾襯黃色的青綠色,呢隻青綠色係我自己溝架!
先用海綿掃底色:
太陽哥哥畫太陽花:
呀仔兩公婆原來好勁架,今日我先知,仲諗住佢地都係貪得意黎玩下,但佢地真係超犀利,原來係畫家黎架!我地個個都怕比途人望,匿晒係入面畫,呀仔兩公婆企窗口位都冇有怕!
上完底色後,又冇reference係手,究竟長頸鹿係點架...穩陣起見,我叫太陽哥哥起個 layout 比我!
有左 layout,容易掌握好多!
好似幼稚園程度既畫呀!
慢慢成形中~~畫時笑料百出:乜長頸鹿有角既咩?長頸鹿有冇尾架?條尾長定矮架?d斑點係個身度,咁頭同腳有冇架?眼同口點畫架? 最後都係是但啦,佢地話反正都卡通化左,點畫都得喎!又係噃!最抵死係呀仔仲話我隻長頸鹿好似垃圾蟲呀,太陽哥哥聽到後全場笑得最大聲係佢囉!
得隻長頸鹿,幅畫好dry,太陽哥哥教我加d草~~
加完d草係下面又到上面好dry,加多棵樹先!個個畫畫下,條圍裙都會跣左落黎!攪笑~~
想多d顏色,加d花係草堆中~~睇下我d手指,污糟晒架,我覺得越污糟越有型!
最後階段 - 寫名+日期:
登,登,登,登~~My 1st Art in my life!
琪琪的作品:
原來琪琪隻手係咁靚既~~
太陽哥哥的作品:
勁揪兩公婆~~唔洗我講點勁法,自己睇啦!
影到Tony認真同charm的一面:
我畫得最慢咁滯,大部分人畫好,我仲努力中~~
大家的作品:
我好鍾意呢張:
勁揪兩公婆的作品~~呀仔個幅,d人一見到都嘩嘩聲!
跟作品合照:
雖然我唔係專業,但都好多人埋黎睇我幅畫架,只係...佢地唔係好愕然的嘩嘩聲,而係一路睇一路奄住咀笑咋麻,哈哈!我明既,我認係似幼稚園的BB畫既...不過都幾可愛丫!
Hazel帶了即影即有幫我地影相,so great!
大伙兒一齊出門口影相,先幫Tony班朋友仔影!
我同Tony:
佢話要楂住我個幅影喎...夠喇,想點呀~~
跟住我地五個互影:
每幅作品會有硬盒供應兼釘好,pack得好靚之餘,又唔怕會揩到未乾既顏料!
真係好細心呀~~
好多謝Tony邀請我參加呢個painting workshop,真係好好玩,亦係我人生第一次認真咁接觸藝術(雖然畫既野好低能),我今晚真係好enjoy!
訂閱: 文章 (Atom)


text:
見家長
Posted on 10/25/2011 by 卯金刀牛一
見家長流程:
1 點都要早到等,叫你條仔/女brief下你老人家喜歡人地點稱呼佢,禮物唔少得
2家長到,起身,叫聲世伯伯母,唔駛故意太熟(你第一次見佢地,又真係唔好咁熱情),但一定要叫人,雙手遞上禮物,講句小小心意
3如果外面食飯,親手同老人家斟茶,屋企食就問佢地要唔要水,主動入廚房斟
4 無論邊度食,飯菜一定比平時多,第一野你未食前,同老人家夾件正肉或者乜都好,如果你覺得老人家唔係咁頂得住人地"熱情",最少都叫大家食飯.世伯好飲一兩杯,你頂得順就一定要陪一杯
5 食飯時鑑貌辯色,唔一定要夾硬講笑,但老人家講野你唔可以當聽唔到,係咪都要笑笑口應下佢.如果晌酒樓,咁橋睇新聞老人家又係唔喜歡毓民大舊,你就算係人 民力量老燒死忠都唔好同佢拗,笑笑口係呀係呀就可以,當然最好先叫你條仔/女brief下你老人家喜歡傾乜.英國傳統教落,同人食飯二不講:政治同宗教.
6 到食完,你要先提出埋單,就算老人家真係唔介意請都要同佢"過兩招"先放手,屋企食的話你最好主動提出幫手執野,老人家話唔駛至好行開,如果人地老母洗緊野又堅持唔駛你執,都要企晌廚房門口同佢寒暄幾句
7 到散場,你要陪老人家出到門口,佢地上車走你先同條仔/女去玩,mission accomplished
行晒呢七步,我敢講老人家唔愛死你都印象一定不會差
標籤: 無聊日誌


text:
重陽節: lunch with 宇正公公+ 晚上BBQ
2010年10月16日 (星期六)
呢日係公眾假期
分兩場
中午約左宇正公公lunch
地點係APM和民
為10月生日之星慶祝一下喇
食完行去吉吉島超市行左一圈
EE要上堂走先
同公公周圍行下
想買件衫比公公做birthday gift
不過揾唔啱
公公話想買仲風褸喎
不過睇完之後覺得係加國outlet買抵好多
當然啦 50%off
所以等遲d先買喇
maybe 12月big sale先再睇下啦
呢個百厭星
公公同佢落地行
開心到呢
見到媽媽掉頭走添
以為係度同佢玩捉雞仔
行左一陣 無乜嘢睇
要say bye bye to 公公喇
今晚去宇正嫲嫲到BBQ
BBQ公公唔啱
同埋公公想去陪LAU MA食晚飯
所以今食個LUNCH就散喇
約左今個星期四宇正B正日生日係我地屋企樓下邊爐
到時見喇
打的番屋企
宇正B係車到極速瞓左
抱到番屋企放落床都未唔醒
仲自己瞓左成個鐘
攰到呢......
5點幾宇正BA兩個同事揸車黎接埋我地
麻煩哂
同埋多謝你地送比宇正B嘅生日禮物
買完嘢
一齊上宇正嫲嫲到LU~
係度BBQ
媽媽最C服喇 因為有爺爺嫲嫲幫手照顧宇正B
遲幾日就係宇正B正日的一歲生日
所以Katherine媽媽買左個蛋糕預祝喇
登~登~登~登!!!!
宇正b的第一個生日蛋糕
宇正b收禮物吖~
衣?咩黎架?
哇~
黎張全家幅先
11點 大家玩得好盡慶咁走喇
不過又要辛苦宇正嫲嫲喇


text:
[非十八禁]我個震蛋俾阿媽拎左去……
唔好以為得男人先有性需要,其實女人周不時都西痕,我仲係西痕既女人入面既佼佼者.朋友都知我淫,於是趁我生日送左個勁貴既震蛋俾我做禮物.
高級野姐係高級野,集美觀,實用同方便於一身,桃紅色既嬌小外殼,有成三十種震法,震起黎仲要細聲到好似無震咁,所以我成日等到咁上下鐘數,就上網搵定a片,阿爸阿媽一訓,我就塞個震蛋係下面,邊睇a片邊打飛機,成間房都充滿住我既淫叫聲.不得不提,我最中意既係九短一長既震法,聽講係間SEX TOY公司特登參考古代房中術中「九淺一深」既奧秘,想震到用家欲仙欲死.
每次用完個震蛋,我都會用酒清抹乾淨再放係枕頭底.你可能會問,點解要放係枕頭底?古語有云,最危險既地方就係最安全既地方,而且收得太入既話,次次都搵勁耐,性欲都消磨曬啦.但係經過今日一役,呢句古語已經被徹底推翻,原來最危險既地方,真係最危險.
話說係宿同MIDTERM戰鬥左兩個星期之後,我終於可以返屋企.行入門口,我如常走入廚房睇下有無野食.
「有無野食啊,好肚餓啊.」
「你一日到刻淨係識食,過黎幫手啦.」阿媽唔使望都知係我.
話曬考完試,心情好,就聽話行過去幫手.今晚既晚餐似乎好豐富,有魚,有雞,有牛,仲有我最中意食既蒸水蛋.咦,咪住,點解有舊桃紅色既野吊係裝蛋漿既盤到,仲要有條電線連住.我忍不住倒抽一口涼氣,睇黎呢兩個星期實在太忙,忙到唔得閒打飛機,我連自己無帶粒震蛋返宿都唔知.我開始諗,呢一切係咪只係溫MIDTERM通左太多日頂而產生既幻覺,但我無可能認錯,佢同我纏綿過無數個晚上,已經形同我身體既一部份,我早已經對佢既氣味,質感,形狀瞭如指掌,就好似黎M之前即使個胸既半徑只係大左0.001cm,我單憑手掌既觸感就已經可以measure到,然後好激動咁同我roommate講「我個胸大左啊!」
「阿媽你用緊咩打蛋啊?」我仲係唔想相信呢個事實,唔敢行過去確認,只敢小心翼翼咁問,心入面仲期望呢個只係一個夢.我寧願依家有人拍醒我,同我講「訓乜撚野啊,夠鐘考midterm啦!」
「哦,你成半個月無返黎,我今日咪去你房幫你打掃下囉,跟住見到呢舊粉紅色野係地下,我拎起身研究左下,佢無啦啦就震左起身,我諗起屋企個打蛋器壞左,咪拎黎打蛋囉.點知又真係幾好用,吊住係度就可以自動打蛋.」
我親愛既母親竟然可以發明用震蛋打蛋,我強烈建議佢可以幫呢個大發現申請專利,可能就此成為第二個愛迪生.
「其實個舊係咩黎?」當我仲係驚愕中不能自已既時候,我母親終於問左我期待已久既問題.
「無,依家最新款既按摩器黎,呢排寫paper寫得攰我就會用黎揼下膊頭.」
「咁辛苦,今晚食多啲補返.」阿媽不疑有他,咁又係,佢都可以用震蛋黎打蛋,我點解唔可以用震蛋黎按膊頭先.
我眼甘甘望住阿媽將個震蛋從蛋漿到拎出黎,遞俾我個時蛋頭仲滴住蛋汁,然後將個盤蛋放入煲蒸.十分鐘之後,一碟望落嫩滑金黃既水蛋已經出現係枱頭,佢望落靚到連我都懷疑個震蛋係咪堅係有用.
「今日個水蛋好滑喎.」老豆對個蛋讚不絕口,佢又點會估到入面可能撈左個女下體既分泌物.
「係啊,我換左個新既打蛋器.」我阿媽已經默默地直接將震蛋稱為打蛋器,我依家先知,原來我一直以黎都係用緊個打蛋器打飛機,或者我下次真係可以試下幫阿媽打蛋個時,偷偷地塞個打蛋器落下面,可能我會發現另一個仙境,達到另一個高潮.
「女你做乜唔食蛋啊」阿媽二話不說,塞左成大塊蛋俾我.
我望住眼前呢pat同我下面一樣俾震蛋鞭打過既物體,忍唔住衝左入廁所嘔.
阿媽大驚失色,衝過黎幫我拍背,當我嘔到魂魄都散左一半個時,有一把低沉既女聲係我耳邊響起:
「女,唔好成日用震蛋啦,搵返個男朋友啦.」
我呆左,回頭見到阿媽意味深長既笑容,突然醒起──
頭先佢根本一啖蛋都無食過.
下集:我拎左個女既震蛋去……
羞羞
文藝存在我深深的腦海裏. 個人專頁: https://www.facebook.com/88shyshy
Related Articles
我同我部LG P705分手了
今日,我終於步入左另一個階段!! (我強
[小說] 蒂姆波頓——鬼是鬼才的鬼
誰是蒂姆波頓? 1979年的某天,華特迪
又遇著扮聾人籌款騙子?一招等佢自己收皮
大家有無試過,喺火車站外面,比一D自稱乜
No commentsWrite a comment
Only registered users can comment.


text:
人性的醜陋,向共產黨邀寵獻媚, 行使政治暴力的港大事件
港大事件沒完沒了, 一班飽讀詩書的斯文敗類, 為富不仁者聯合一齊對付一個20出頭既小朋友
港大學生會會長馮敬恩爆出校委會開會既內幕, 令各委員既醜態盡露, 班委員條氣當然唔順啦, 又話馮敬恩違返保密原則, 仲有人話叫全港僱主唔好聘請佢…
哩班無人格既知識份子, 係香港都打橫行左好多年了, 各據山頭搵社會笨, 今次比個小朋友一野收左皮, 好明顯就證明佢地完全無料扮勁, 惱羞成怒要趕絕哩位小朋友
佢地咬著一點, 話違返保密原則, 無誠信咁, 嗱, 你班斯文敗類聽著啦, 保密原則一早比你地既插水王盧寵茂違返左啦, 仲有, 唔通你地成班人渣係度計劃穿櫃桶,殺人放火都唔爆你地大鑊呀!
其實港大邊個做副校, 對香港人無影響, 更加影響唔到中央政府既政權, 但哩班有頭有面既白痴叻唔切諗著向中央政府邀寵獻媚, 幫阿爺打壓”異見人仕”…唔通一間香港大學就可以令共產黨收工呀, 有咩威脅先?
你地用咁卑劣, 黑箱作業, 低等既手段行洗政治暴力, 你以為香港人會怕你呀? 仲有肥佬導演王晶叫僱主唔好請馮敬恩, 阿肥螳螂, 你閣下有咩咁巴閉, 覺得全香港既僱主都要聽你指揮呀? 仲有個唔知邊度走出黎既哲學講師李天命, 想分共產黨塊狗餅, 一齊圍攻馮敬恩. 你班由, 如果個個都唔請馮敬恩, 你係咪叫哩個維護公義既年青人去死呀, 定係叫佢加入黑社會賣白粉呀? 如果個個大學生都買你地怕, 由等你地黑箱作業, 之後有邊個敢講真話, 香港之後又點樣發展落去?
馮敬恩, 你唔洗怕, 所有維護公義既人都會支持你, 依家已經有僱主願意用不少於2萬一個月請你做野3年, 不論畢業與否! 支持你繼續為公義開聲, 踢爆哩班人, 等佢地無地自容!
哩單野最奇怪都係李國章, 出身世家, 有學識, 又有錢, 點解要埋共產黨堆呢? 不過哩條由都係無能力架啦, 做教育局局長就攪到中史都無得讀. 點解要取消中史? 中央政府叫你咁做定你自己叻唔切呀? 歷史不容更改, 近代史更加唔能夠唔教, 咁文化大革命, 六四又無得唔教, 係咪因為咁樣諗唔掂就索性取消佢? 依家咩年代呀? 你唔教我自已唔識搵資料咩?
又教你班委員會一招呀! 陳文敏係法律學院院長, under佢既戴耀廷違規收人錢, 係咪陳文敏監察不力呀? 係咪令香港不安定同影響中央對港大的信任呀? 係咪攞著哩個point否決佢任命囉, 洗咩又等埋副校呀? 洗咩攪到依家咁醜態盡出呀? 用下個豬腦啦, 教授!


text:
聽日係過大禮既大日子,為左呢日,之前真係攪到頭都暈;雖然好頭痛,但總算係一個好有意義既日子,加上所有野總算塵埃落定,宜家要做既只係照單咁執,咁係呢個"執"既過程,又原來係幾好玩+過癮哥喎!好似去金都買個d過大禮籃,真係學到d野,留左一個幾攪笑既回憶比我同太陽哥哥;至於今日,就係最後衝刺喇,同太陽媽媽一齊去買生果籃同最重鎚既...海味!
平時做野,通常都係我等太陽哥哥放工,點知今日佢就威啦,放工後自己去金都拎過大禮個兩個籃同個大囍禮盒,仲第一個返到屋企等我同太陽媽媽放工...其實係因為佢公司今日係迪迪尼攪d team building function,四點就放工咋麻~~
等埋太陽媽媽返黎,我地就出左去買海味啦;其實之前怕麻煩,本身已同媽咪agree左用海味金代替,銀碼佢都滿意架;但一路知媽咪鐘意實物,咁岩太陽媽媽話要幫手,因為佢總算識揀過我同太陽哥哥丫麻,所以就臨時決定去買實物喇!間舖頭唔係d咩大舖頭,但係平時太陽媽媽幫襯開既,咁岩呢兩日仲換大左間舖,太陽媽媽話d質素都唔錯架,咁我地就唔怕比人厄...掛!哈哈~~
黎到見到好多海味呀,一款海味都有幾袋唔同價錢,真係花多眼亂...
買緊髮菜呀~~
試食蝦乾~~
用黎過大禮,太陽媽媽樣樣都揀價錢最貴個隻架;加上佢地諗住唔需要回男家,所以揀比女家時個份量會重手d架~~
我地唔係富貴人家,做唔到質素同數量最top,但求唔寒酸,最重要夠體面+買足意頭就OK了!我咁大個女都係第一次跟住去買咁多海味咋,對我黎講算豪買架啦!哈哈~~
買完海味就去街市拎果籃,其實之前太陽媽媽訂左架啦,但講明黎到先執,點知黎到時已執好晒同包好晒,佢仲話咁夜怕我地講住走喎...下,其實係佢自己想準時收工咋掛...太陽哥哥嚇下佢話:唔得喎,用黎過大禮,睇睇好d喎!其實佢都唔介意拆既,不過佢好肯定咁講:真係冇問題,一定冇爛,唔係返黎搵我!咁我地最後都冇拆...
好大籃亦好重手呀,太陽哥哥一個拎返去都唔掂,要同太陽媽媽一齊拎呢!
搬晒d野返去後,我地等埋太陽爸爸放工,就出去食飯啦!今晚咁開心,我地一於食龍蝦同鮑魚呀!
原隻鮑魚扣鵝掌:
芝士焗龍蝦伊麵底:
海斑仔+金銀蛋莧菜:


text:
White Gallery
服務詳情
評語 提交評語
自己真係好幸運,幫我搞婚禮嘅每個人都好好,KK雖然係貴咗啲,但真係影到我想要嘅感覺.我係去婚展搵到佢,佢唔會好似其他嗰啲攝影公司不斷拉住我,反而我係見到佢啲相,被相片既攝影手法吸引我去了解佢.當時睇咗幾本sample,見相裡面啲人都唔需要好刻意擺pose都已經好靚,感覺係好自然.
影既時候係刻意响studio影咗一部份先,因為KK想我哋先攞咗個感覺,習慣咗對鏡頭先出去影外景.成個過程都好舒服,我同我先生唔係嗰啲想影浪浪漫漫坐馬車嗰種人,我哋反而想影地盤,例如一啲荒廢咗嘅學校就啱喇~ 我哋發現原來地盤都幾難入,一定要識人先入到,我先生有個朋友喺地盤附近做,佢就建議我哋星期六﹑日去影.我哋係五月影,嗰陣都時不時會落雨,咁有一日好天啲我哋就諗住約KK去影,點知佢就約咗人,佢就解釋番成件事話如果太陽唔充足影出嚟效果都唔會好,反而佢咁樣解釋我哋就明白.有一日我哋上山頂影其實都有啲霧,但影出嚟既效果都幾特別,感覺好好!講返地盤,我哋本來都真係諗住入去地盤裡面影,但係中途就俾人截住咗,KK知道我哋真係好想影就提議我哋不如試吓喺外圍鐵絲網影吓,後來仲爬埋上去架鏟泥車上面影!記得當時都真係好驚險,好彩俾人叫我哋走之前都影到晒!
揀相既時候,因為我哋package都包咗60張相,覺得都夠,當時心諗出面嗰啲唔買相會黑面,但係KK佢地都真係完全唔會,仲送多兩隻有我哋個樣嘅光碟俾我哋.KK服務真係好好,所有嘢都親力親為,所以如果以後可以請個人幫吓佢就好了.
我本身係想搵啲型格啲既style,而到最後臨做決定前我哋係 shortlist 咗 White Gallery 同埋另一間叫 White Production 既公司.佢哋兩間嘅既 style 都係幾似,後來發現原來 KK 以前都係响 White Production 到做過,加上我睇過 KK 啲相覺得真係唔錯,好啱自己想要既 style,所以都係唯有跟 KK 揀咗White Gallery.
喺籌備嘅過程當中KK真係唔話得,因為我哋有一個地方佢係無可能去過既,係一個好秘密,好特別既地方(係高度秘密,而呢個景點我哋係絕對不能公開既!).Anyway KK 佢為咗個效果要好就用自己時間同咗我先生特登去嗰度行一次!佢目的真係為我哋好,好想知道點先影得好,佢呢份熱既誠態度真係好好,始終真係用咗佢自己時間而我哋都好 appreciate 佢咁為我哋著想.另外當日好深刻就係本來我哋淨係影一日,但可惜天氣唔係太好,佢就話:「我哋分開影﹑影兩日啦,都想妳影得靚啲」.我哋之後嗰日去咗西壩影日落,總共係影咗兩日,兩日都係full day,可以見到KK真係好鍾意影相,亦都係一個完美主義者.
講返我哋嗰個「秘密景點」佢對嗰個景點嘅掌握都好好,可能因為我哋一齊去過一次,一入去就知道應該去邊度影,令到我唔駛咁辛苦.佢都係一個好高要求好執著嘅人,好想做到完美,影嘅時候我哋連飯都唔記得食,但係就係全靠佢呢份執著先有咁高質素嘅product!到揀相嘅時候時間其實都只有一兩個月俾佢,但係佢都做到俾我哋,最後本相簿到手都覺得真係好好.
最後我衷心覺得呢輯相影得好好,連我啲朋友都覺得好特別!
我2014年8月既時候已經去婚展攞資料,嗰時見咗 White Gallery 同其他攝影公司,後尾都係都無落單,始終覺得攞咗啲資料都係返去做多啲 research 好啲,check 真啲comment以免以後會有complaint.記得當時 White Gallery 見完佢地就算唔幫襯都無乜所謂,態度都好好.
我哋後尾都成12月先再搵 KK 瞭解多啲,而因為我哋本身係諗住之後嗰年既10月去影沖繩既,咁KK就幫我哋分析返話其實沖繩既景點變化唔係好多,但係如果可以俾多3/4千蚊就不如考慮去布拉格影仲好,我哋都真係覺得好抵影,因為呢個價錢係包埋衫,始終煩少樣嘢所以就confirm佢喇.
講到包埋衫本身都無咩期望會有咩服務,但係原來 KK 呢一環既準備真係做到好足同好上心!例如有一啲衫係要去金都租既,而KK當時陪我哋一齊揀衫一齊試衫,試試吓唔啱佢會主動話好似啲款麻麻哋襯當地啲景點,不如睇多幾間先啦,咁到後來我哋又去咗另一間係觀塘既舖頭,其實响呢間都算係揀到衫,本身都諗住要嗰幾件,點知 KK 都好老實同我哋講話都唔係最 perfect,就叫我用心諗吓其實我自己最鍾意既款係點樣既,然後我上網搵咗啲近排興既衫同埋send啲相佢睇.點知話俾佢聽之後,佢就話佢會自己跟住我既要求入幾件衫俾我著,所以我今次呢批衫係真係我鍾意既款同埋重點係我係第一手著既,真係好多謝 KK!
當日攝影好在有呀 KK 帶住,因為我哋本身都係無經驗既,而 KK 係會同我哋慢慢 warm-up,例如開始俾我哋適應個鏡頭呀,點樣擺姿勢同角度會好啲呀,始終我哋都唔係啲影慣相既人,開始總會有啲生硬而好在 KK 都會體察到我哋呢點...記得當時有幾個 pose 唔知點擺總之就係點都擺唔到嗰個感覺,當時 KK 語氣好好又都無鬧我哋,只係話轉過另一個擺法就得,真係好有耐性.
特別要提係當時 KK 一路都有 update 住我哋當地天氣係點既,知道攝影當日會多雲而天氣唔係話太好,佢居然建議我哋不如分開兩日拍攝!我哋真係好感謝佢咁 flexible,始終都無 expect 過個攝影師咁無所謂,而佢既回應真係好好,佢話都明白外攝既天氣係會比較難掌握,加上第一日新人好早要起身準備同埋新人平時唔慣面對鏡頭,所以如果情況許可的話都想預鬆少少等輯相好啲...呢點真係睇得出 KK 真係好隨和,唔係嗰啲好計較既人.
仲想讚多樣既就係我哋返嚟香港本身都好多行李,咁我哋都膽粗粗問吓 KK 佢地會唔會有空位可以幫我哋攞返部分啲衫返去,其實都真係想係咁問吓博吓得唔得,都知佢哋器材都多會有難處,但係真係好開心 KK 又真係肯幫我哋攞返幾件衫返去!
都未讚完,其實我哋晚宴想有一段3份鐘左右既片可以一路投射出嚟 loop 住做個 background, 其實自己都試咗做一條,但係去到場地試器材既時候居然播到條片起晒格!咁嗰陣好急啦,因為之後嗰晚我就 Bigday 喇,咁我哋打去俾 KK 求救,當時知道佢擺緊婚展,佢都話唔敢 promise 我哋,只係話試試睇吓抽唔抽到時間出嚟整,始終真係太多嘢做驚俾唔到我哋.其實我哋都明既,所以收線嗰時都預咗無架喇.Anyway,隔一日居然真係就收到 KK 條片,原來佢真係趕咗俾我哋! 嗰時又發覺當中有一隻歌好似唔係咁啱,我哋就又打俾佢拜託佢可唔可以轉埋首歌呀,記得當時佢已經响婚展嗰到擺緊攤位,KK 都真係體諒我哋新人想十全十美,响15分鐘之內改咗隻歌趕條新片俾我,佢真係好好!!
其實 KK 真係一個用心為新人好既攝影師,因為都見好多人讚佢,不單止相好靚,就算一啲唔關佢事,而同埋當妳好急既時候佢都會體諒同幫妳,真心感謝佢.
認識KK真係好巧合,因為當時係我阿嫂結婚,而我同我先生當時就係做佢哋既兄弟姊妹.我哋當時留意到KK做嘢好認真,同其他同事teamwork又好好,咁我哋就叫我哋大嫂介紹啦,佢當時介紹自己係話自己係屬於 White Production 既攝影師.咁後期我哋真係上咗去White Production,但係就知道咗話 KK 已經唔响嗰到做,咁我哋就問返大嫂佢係邊啦,原來大嫂係同佢好friend,知佢已經轉咗去另一間到做,所以真係好彩大嫂同佢咁friend先搵得返佢~!同KK見面既印象就係佢對自己好有信心,唔會好hardsell,特別提我哋話就算個景係一樣,只要新人唔同影出嚟都會唔同,而佢啲相又真係好啱我哋想要既style,俾我嘅感覺佢就係嗰啲好有藝術氣息嗰種人!:)
因為我鍾意海,所以就特登揀話要去石澳影,而都加埋話想去山頂影.記得當時影完山頂見到有時間剩,咁我哋就提出話去另一個景點影啦(我都唔記得邊到了),但係KK就提醒我哋話嗰度燈光可能唔係咁好,不如影摩天輪啦,後期仲去埋石板街,記得當晚摩天輪既燈光好特別,所以都係一個好好既建議.
好記得攝影當日,啱啱開始影既時候 KK 有少少嚴肅,嗰時我哋都有少少驚,不過影影吓就留意到佢對攝影真係有一份執著,所以覺得佢肯咁緊張先係一件好事,好過有啲人求其影,將我啲缺點表露晒出嚟就唔好啦!而化妝師當日都好take care我,見我凍都會特登拎件褸俾我披一披,見我個妝甩咗又會即刻幫我補返.
揀相KK都好主動,佢會通知我哋話相可以揀啦,咁好啦去揀啦,但係揀既時候,我先生就覺得『絕對冇可能』响千幾張相入面只係揀60張入相簿,咁點都好啦,盡量揀啦.一路係咁揀而真係篩唔走喇,於是KK就同我講話揀唔到淨低啲相可以送埋俾我,而另外仲會幫我加多十幾張相整多本細相簿俾我!佢送嗰啲唔係話大嗰啲 12" x 12" 既相簿,係細本嗰啲 7" x 3" ,但係我哋都已經好開心~! 另外排版方面,佢係會好有故事性咁排俾我既,所以本相簿係好有次序同埋唔會相同相之間轉換得好突兀,執相嘅過程亦都好仔細,我未必諗到嘅嘢佢都會幫我諗埋.
真係想再提佢送俾我哋嗰本相簿,雖然真係只係細細本,但睇得出 KK 真係唔係淨係為生意,而係會為咗客人開心而去做.


text:
今日真係黑o丫﹐唉~~~
今朝要去拜山﹐然後無跟大隊去食午餐﹐反而自己去搵o野食加快行街速度﹐行晒商場裡面的食店﹐大部份要排長龍,又或係一個人食會好怪o既餐廳.最後﹐選擇在去大快活邊食下午茶餐﹐邊等阿麵.
Order在o既係雞翼,咖哩魚蛋同埋雪菜肉絲米.好基本o既下午茶菜式.
興高采烈搵個位坐低﹐開始時仲同麵係樹玩sms﹐食食下﹐突然一大堆冰係我背脊開始倒落黎﹐即刻彈起身睇下乜事﹐起身睇清楚先至醒覺﹐我原來俾人用汽水照頭淋!! 話就話照頭淋﹐其實係由頸位開始倒的﹐所以極其量係髮尾至腰位係濕晒.但我第一反應係望下咩人﹐係一個著紅色衫o既男人﹐佢應該係俾人撞所以倒瀉在杯o野係我身上﹐但我攪唔清楚係唔係Staff﹐因為該店o既工作人員係橙色衫.
然後我二話不說將我個大玩具 (手袋) 拎起掉去對面個位﹐大佬呀... 減低損傷嘛!! 但其實已經呆呆地﹐心諗﹐點解會咁o架?!?!!? 左右食客都出手幫我抹一抹背脊同埋叫我除在件外套﹐我係呆晒囉﹐然後Shop Manager出現慰問 + 幫我抹好D o野﹐佢亦都好好人不停問我有無損傷﹐我話無﹐但佢見我呆晒同埋手震﹐佢等抹好o野之後同我講唔好意思﹐我黎食o野但攪到咁污糟﹐佢即刻俾埋佢卡片﹐叫我可以拎D衫同袋去乾洗﹐俾番單佢Claim.我當時不知所措開始喊﹐一滴一滴咁流落塊面度.
而果個紅色衫人係大家照顧我之際靜悄悄的走了﹐哩條友﹐攪單o野出黎逃之夭夭﹐連一句Sorry都無﹐我望佢下次遇到同一事件發生係佢身上﹐就算你地話我黑心都係咁話﹐哩D人離晒大譜o架!! 就算攪到我咁我知你都唔想﹐但走在去係好唔o岩囉﹐好不負責任.
後尾阿麵黎到﹐check清楚我無事之後就再搵Shop Manager傾在幾句﹐然後先走.我打電話話俾佢時﹐話佢知俾人汽水照頭淋都嚇在佢一跳.
哩間就係出事o既大快活門口.(因為事主已經冷靜落黎所以有閒情映相)
陰公‧‧我o既大玩具滿佈可樂.不幸中之大幸係哩一杯唔係熱飲,唔係奶茶,唔係咖啡.
我地懷疑果條友見我個袋唔係幾百蚊貨仔所以驚起上黎逃之夭夭﹐但我唔理﹐你連一句Sorry都無,一張紙巾都唔遞俾我就逃走﹐我唔會原諒你o架!!!
宜家拎在去乾洗﹐某洗衣店有設對手袋的特殊保養連清除特別污積﹐即管試試啦.然後飛的番屋企沖涼o既錢同洗衫錢就俾番大快活Claim錢.
應該Ok o既‧‧因為乾在之後個傷痕唔係太明顯﹐不過係『痴立立』囉.
多謝各位係附近出手幫助o既食客﹐幸好係我定過神後都識得多謝咁多位﹐如果唔係我會勁丙自己做咩咁無禮貌.


text:
2008年8月26日 星期二
金魚相繼地跟隨蕩蕩走了...
琴日..我養得最耐個條金魚走了..
前日先發現佢背脊既鱗片變白..紅色開始退色
一開始仲自欺欺人覺得只係我既幻覺
發現IT IS A FACT
咁我琴日一放工就馬上同佢地清理門戶:換水,洗缸
不過都係無用,好似仲加速金魚既死亡
到我一覺訓醒時,佢已經離開了..
真係鬼異..前幾日同下午仲好生猛
但居然去得咁快..請各位有空的話上柱香俾佢
可能..我MA MA話..同我嫲嫲有關掛
我近排都可能要返一次大陸..探嫲嫲..
點知咁日仲詭異
我今朝另外放係杯到既清道夫居然人間蒸發
UNBELIEVAVLE
係杯到得返數十條好幼既紅色條條..一開始我仲以為係佢痾既屎
但諗諗下..咁細條魚應該唔會痾咁多屎
SO..我壞疑係佢D殘骸
POOR清道夫
我同FAN FAN討論出黎既結論有以下3個
1) 俾我爸爸倒左
2) 俾其他不知名生命食左
3) 佢跳左出黎AND係我HOME某處暴斃
4) 因為天氣太熱溶左係水到(FAN FAN 堅持加埋入黎)
算啦..D魚接二連三死亡同失蹤..我心都淡埋
SO唔好講D唔開心既野
今日改TIME TABLE
好驚嚇..因為居然入到去..但改極都係有幾個大GAP係到
SO SAD
但晚上中文有位..但我又唔敢一個人上個2堂TUT
真係左右做人難
所以我同蕩蕩都早就預備了佢既生日禮物作為謝禮
佢訛稱佢為左今次ADD DROP準備左乾糧同食水扑係電腦前..據聞仲有尿壺
BUT..佢終於俾我揭穿佢個假面具
話說我放左工打俾佢..居然係佢MA MA接..我就話.."唔該馬秀芬呀"
佢MA MA居然話"馬秀芬訓左覺喎"
我謹代表LOW B CLUB強烈讉責呢個行為
本會係絕對唔應同該行為
請各會員潔身自愛
如有發現..一律紀律處分
<==失蹤既清道夫案發現場
訂閱: 張貼留言 (Atom)


text:
2016年9月30日星期五
晚餐在將軍澳的亞來街
今日雖然唔洗返學都好忙,早上又喺整早餐,午餐盒跟住去做清潔完去買定今晚餸,因今晚同學有Tvb飛去睇曾志偉的我愛香港,買完餸回家突然收到通知話奶奶入咗院,咁就拿拿聲煲左廋肉粥跟住就去醫院睇下咩嘢事,可能搞咗成朝奶奶好肚餓見到我好開心,我話煲咗粥食唔食第一次好快話食,我就立即餵她好快就食完,原來喺咳得好利害,咳到啲痰都有血絲,老爺唔理咁多就叫車入院,睇完奶奶回家就整定今晚餐飯,煲好飯喺飯煲順便整咗元肉杞子蒸雞,再煲定個魚肉湯底,老公回來滾起加菜就食得,搞掂完又出門約咗個同學食嘢後再join其它一齊入去睇,喺將軍澳唔熟邊到食嘢好,同學話行下先缺定,行行下見到好似食泰國星咖波見還有下午茶,四十幾蚊有個餐就入去試下,我地叫咗二個餐都幾好食,理單每人都喺$41,食完行下就去等車,大鄉里的我第二次入,第一次都喺好多年前肥肥的公益金去的但就九龍塘,今次我哋睇有8男8女嘉賓阿佘,少雲都記唔起,喺現場睇真喺好笑過電視,玩果個口型估字真喺笑到唔識出聲,好開心走時還有好多禮物,大家多謝比飛的同學,順便話下次有好嘢再叫我哋,返到家己經12點幾
咖哩魚蛋配朱扒包,味道唔錯賣相好吸引
哩個啦沙喺米粉同油麵二樣一齊,我哩個大鄉里己為無米粉所以加啲麵,原來喺二樣撈的
好豐富的禮物
哩盒喺頭抽加蝦抽,蝦抽都未用過,有機會一試
2016年9月29日星期四
晚餐之蕃茄薯仔三文魚骨湯飯
今日唔洗返學約咗舊同事食午餐,一早整咗早餐同午餐盒,搞下清潔搵下書打下機又出門,約咗喺坑口飲茶,哩個同十無見成年幾,見到她廋咗面色又唔好,以為她有病,原來早前參加減肥班,還要繼續我叫她不用浪費金錢而且她好廋,喺都喺我減啦,我哋去咗潮人館食午餐,坐底後好耐無人理,服務好差我下次一定唔會來,坐左好耐去搵人開茶同攞點心紙,搞咗好耐先安心坐底傾,突然聽到好嘈,原來有人同啲伙計嘈起來,可能等得唔耐煩只聽到話見到都唔理只喺喺到傾,嘈咗好耐最後經理先出來平真過份,我哋就繼續傾,原來同事無做年幾返去揍仔,起初好唔慣亂淋嘢,覺得自己選錯人工好時間短有一餐食淋唔開,後來信主後個人先放開,現在好開心好享受,我明的就好似自己早二個月前剛無做,亂淋雖然家人叫我唔洗做,但我自己都邊搵,在家真喺好無唔知點,人哋唔做要揍仔,我已經過咗個果時間,現在有書讀下個人先好啲,有時自我安慰人生必經的路我可能提早些,大家講下傾下又三點,埋單$170左右都叫貴咗啲對我飲開下午茶的,同事趕去接仔就走,大家傾下真喺好開心,今晚只得我同老公食就簡單煮咗湯飯炒個菜又開飯
湯飯一定要滾好個湯調咗未先
喺潮人的點心,味道都唔差
個牛肚好入味但唔夠淋
2016年9月28日星期三
晚餐之蝦仁炒蛋
今日返個新課程,陪月滋補飲食資識基楚班,哩個課程好短只有三堂,每堂三個半鐘分三日但就要出佐敦上,昨日出油麻地食自助午餐就專登早啲出去,順便搵下個上堂地點都易搵,早上又如常做早餐午餐盒,個個出門做下清潔,搞搞下都晏咗就搭小巴落官塘再轉地鐵,本來想搭巴士一程車又可慳啲,點知最後怕塞車同時間太短,點知去到都喺一點幾還有大半個鐘先上堂,又走去睇下有咩堂可以報,可惜喜歡的全Full哂,只有先登記等後備,今日上堂好有得著,學識啲中藥點去進補,之前有聽講冬天蘿白夏天薑,又話晚上食薑等於食肶箱,蘿白好寒唔好食,但經過哩一堂,原來未煮過的蘿白先寒,煮熟就搵補,以前聽阿媽講蘿白喺窮人食的人參,原來喺因煮熟搵補,又話食完人參食白蘿白會破氣唔可以一齊食,其實喺食咗白蘿白,食人參的補的功效就無咗,等於無食唔會有太大影響,好開心聽下問下又放學,搭車回家點知好塞車,搞到七點幾先返到家,就喺超市買的餸,整啲簡單嘢唔洗一個鐘立即開飯,煮燒汁煎青魚,炒菜同蝦仁炒蛋,點知大又想食雞翼就焗幾只,快快手手又開餐
2016年9月27日星期二
晚餐之翠瓜雞脾菇炒雞
今日唔洗返學,一早煮咗粥比老公,個女就食腸粉,再煮炸菜肉絲炆米比二個帶飯,等他們出門後自己食咗早餐,清潔下打下機,好快又11點拿拿淋出門約咗舊同事食午餐,通常食左自助餐我都唔洗食晚餐,雖然自己唔洗食都要煮比老公同女食,買咗魚同菜就回家,之前食淨啲雞加只翠瓜同雞脾菇去炒炒好味又唔浪費,炒菜蒸魚又開餐
先爆香薑同紅椒
加薑炒香
加翠瓜同雞脾菇
炒勻加蠔油試味就搞掂
午餐在城景國際
今日唔洗返約咗舊同事食Lunch and buffet, 上次去過因同事肚唔舒服改食中菜,她剛去完歐洲回來,遲啲同老公湊孫好難同我食飯,我又剛考完試咁就出來食,第一次試哩間都唔錯,食物都唔差但無咩特別嘢但就有同事最愛的雪糕,好開心講開讀書話她下一個孫一定搵我幫手,我當然一口答應啦,傾下講下又三點,跟住各自回家買餸煮飯
訂閱: 文章 (Atom)


text:
24-10-09 星期六
餅餅下午放工之後返到屋企
就同我講 : 我中咗波呀,比錢錢比你買禮物吖
好呀好呀,買禮物就要出街喇
餅餅話佢好肚餓
但我啲雲吞皮都未落格
熱返尋晚飲剩啲蕃茄薯仔湯
比餅餅頂住肚餓先
無端端餅餅同我講要去MEGA BOX
好吖,反正我都想去買嘢
不過MEGA BOX有咩嘢食呢
餅餅而家咁肚餓
咁遠路程
真係驚佢餓過龍又胃痛呀
上網摷咗一大輪
無嘢啱佢食
咁我就話 : 近近地出旺角食啦,你想食咩菜式?
餅餅要食日本嘢
簡單啦,隨手一間都得呀
味‧壽司
係花園餐廳隔離嗰間呢
即係太子始創後面個度附近啦
一入到去無人嘅?唔通落場
門口寫住照常營業
又無人迎接我地喎
我地兩個呆居居咁探頭探腦周圍望
終於餅餅好大聲講咗句唔該
有人應我地喇
仲以為呢間係啲不可一世嘅日本料理
又唔係喎,當發現我地之後
又好殷勤,洽到好處
即係唔會過份熱情或過份冷淡個隻啦
剔飲品個張黃紙同Menu有少少出入架
最好睇睇Menu先,唔好掛住睇剔剔紙呀
我地全部落柯打紙,無係迴轉帶上攞食物
所以咩色碟咩價錢唔關我地事
芒果特飲 水蜜桃特飲
好假芒果,不過餅餅話好飲 都係好假,不過假得黎都ok嘅
蟹子壽司及玉米沙律壽司
紫菜新鮮,脆脆的
唔似得元字頭嗰啲淋晒
起碼,我未試過食元字頭壽司塊紫菜係脆嘅
呢間,令我好感動
燒蟹腳捧及燒帶子壽司
燒蟹腳捧好好食,燒帶子壽司唔係咁好食
我地真係唔知點解每樣都比三件比我地
攪到餅餅剔咗3碟三文魚壽司
以為有6件,點知係9件
我又唔食魚類,幫唔到餅餅
三文魚有啲靚有啲唔靚啦
不過都係新鮮嘅
蝦壽司,無乜特別
北寄貝,好差,硬到好似食梗香口膠咁
幾難至吞到呀
唔知係咪帶子壽司貴啲
所以得兩件呢?
帶子新鮮而甜美
個人認為唔加青檸汁會好食啲
帶子好厚肉架,真係好好食呀
蟹子沙律
食極都仲有嘅蟹子,多到呢......
細細粒,脆卜卜嘅蟹子
不斷係口中爆開
芝麻八爪魚
一直同自己講小食啫
一定食得晒嘅
辣味螺肉
一般啦
金菇牛肉卷
呢個又係好好食
肉夠晒juice,汁又好好味
南瓜蕃薯天婦羅
粉槳夠晒薄,好得
鹽燒雞翼
皮脆肉嚡,下次試下釀雞翼先
我見到隔離左右落柯打
都係兩件壽司之嘛
忍唔住問侍應哥哥先
原來係6:00前落單
就有三件壽司
6:00之後,優惠完咗
就得返兩件壽司喇
因為食剩好多
侍應哥哥問我地洗唔洗打包時
我地話 : 我地要行街,唔攞住周圍行喇
侍應哥哥好好人咁話 : 可以keep住係到,等你地行完街返黎攞吖
佢嘅好意,我心領了
兩個人埋單$320
其實,可以叫少1/3就剛剛好喇


text:
終於到左旅程最後一日,今日會坐夜晚八點鐘飛機回澳,所以仲有大半日時間可用,不過今日都冇Plan去遠既地方,主要會去黑門市場買返一d只可以臨上機前先可以買既生果帶返澳門,然後就去最後一站 – Rinku Premium Outlet搏殺.
» 閱讀全文
今日既行程係先去參觀世畀文化遺產姬路城,再去神戶食神戶牛和睇夜景.去姬路坐JR特急要差唔多一個小時,單程車票好似要大約1,000円,所以用2,000円買返張一日關西JR-West Rail Pass用黎去姬路,神戶,再返大阪有著數,可以節省差唔多三分之一車費.
» 閱讀全文
今日既行程好簡單,上午去左奈良睇鹿,參觀春日大社同東大寺,下午係心齋橋Shopping.由梅田去奈良,只需要坐去奈良方向既JR就可以直接去到,火車會先行大阪環狀線去到天王寺站,然後再駛向奈良,唔需要轉車架,車程大約一個小時.到左JR奈良站之後,可以直接坐巴士去奈良公園.
» 閱讀全文
第二朝起身之後,先浸個晨早溫泉先,然後就係早餐時間啦. 早餐有日式和西式兩款,日式好食好多,而且仲好大堆頭 西式早餐,無日式咁多野食 食完早餐之後,又再浸多次溫泉,玩到11點夠鐘先Check-out走人.
» 閱讀全文
因為check-in時預約左8點先食晚餐,返到酒店仲有成三個鐘時間,唯有先係酒店內周圍行下浸下溫泉先.呢間酒店其中一個特色就係大堂有個地方,放左好多和服係度,有不同款式,住客可以隨便取來穿著,所以每浸完一次溫泉搵一次衫都冇問題架,我地都換左幾套,最後check-out時房入面就留低成房和服係度.
» 閱讀全文
今晚住既溫泉酒店叫浜千鳥の湯.海舟,好似2007年10月才開幕,只有一年時間,真係好新,同埋好正,由ToreTore市場開車去大約20分鐘時間.海舟算係白浜較高級既溫泉酒店,價錢比起其他都算係貴好多,今次我地係通過樂天訂房,因為有特價,一泊二食每人都係15,000円,不過呢個價都只係住佢最平果種房.
» 閱讀全文
今次計劃係白浜停留兩日一夜,原本個計劃係打算由大阪坐明光巴士去白浜,並冇自駕車既計劃.最後決定自己開車,係係出發前一個星期作出既決定,事緣係出發前睇左好多人既Blog,發覺好多人都係日本自駕車,有D仲係第一次去日本就自己開車添,睇左人地介紹,感覺係日本開車並唔因難,最緊要既係日本同澳門一樣都係右鈦,完全冇適應上既困難.
» 閱讀全文
今日既行程原本係計劃上午去京都嵐山,下午去二條城,然後再去貴船神社睇紅葉.但後來覺得京都既紅葉並唔係想像中咁靚,團友又想多D時間去shopping,所以下午既行程改為去心齋橋一帶行街.
» 閱讀全文
上一次黎京都既時候按照旅遊書介紹,去過位於河源町既魚心壽司食晚餐,當時真係覺得好正好好味,所以今次諗住再去回味,不過食完覺得D材料同味道同上次好似差好遠,所以今次都唔係食左好多,亦都冇影到相.
» 閱讀全文
秋天關西既天氣都幾清爽下,呢幾日氣溫都係介乎7度至15度之間,除左早晨較凍之外,其實大部份時間都可以唔著褸.不過開頭幾日就冇乜陽光,個天陰陰地,都有D影響影相既質素架.
» 閱讀全文
今次係第四次到日本,亦係第二次到關西,選擇再去關西其中一個原因當然係因為澳門有機直飛,比起要拖住行李經香港飛真係方便好多架,另外亦都係由於上次去關西唔係紅葉季節,所以都希望可以再到京都感受一下佢係紅葉襯托底下既美景.
» 閱讀全文


text:
田記粉麵
餐廳地圖
餐廳描述
日日新鮮手打 田記魚蛋
打丸打咗廿幾年,田記老闆田哥朝朝五點幾就返到舖頭,捲起衫袖就開始起魚肉,打魚膠,每日十點半,工場準時發貨,超過200斤嘅手打魚蛋,魚片,魚角,風雨不改咁送到唔同舖頭.批發店開咗五年,客人嘅支持令到田哥信心大增,今年更加嘗試係油麻地開堂食粉麵舖!
粉麵舖當然會賣返田記自己工場製造嘅手打魚蛋,魚片,魚角,每日返貨,日日新鮮製造,粒粒魚蛋咬落去都係鮮味.田哥啲魚蛋咁好食,小編都好好奇當中係米有咩秘技,一於就膽粗粗,當面問下田哥,睇下佢會唔會過返我兩招~
Q小編 A田哥
Q:田哥呀,你打丸打咗咁多年,有冇話邊種魚用嚟打魚蛋係最好?
A:打魚蛋就一定要用黃鱔,滑仔同九棍,起膠靚!魚味香!
Q:其實打丸打得好,係米有咩秘技?
A:秘技?冇㗎喎,最緊要都係經驗囉.打丸呢,有好多嘢要做落先知,冇公式可以跟住做,失敗呢,就緊係會有,但就係有失敗先有經驗,有經驗先知點做係最好.
Q:田哥你經驗咁豐富,你會覺得打丸最重要係咩?
A:魚嘅新鮮度就真係最緊要嘅,好似我哋田記嘅手打魚蛋咁,中秋過後就最靚.因為嗰個季節,啲魚就最靚嘅,自然打出嚟嘅魚蛋就最滑,最有魚味.
Q:做咗咁多年,不論係批發定堂食,你覺得你哋田記嘅優勝之處係咩呢?
A:優勢就唔敢講,但我哋真係攞個心出嚟做嘅.衛生,貨源,我樣都好緊張,魚一定日日返貨,魚蛋一定日日新鮮做,新鮮發貨,無論係送去人哋舖頭定自己舖頭,我都係咁做!
手打魚蛋河
田記粉麵用嘅魚蛋全部都係工場每日新鮮製造,彈牙有魚味就緊㗎啦!
牛魔王拼盤
田哥做嘢以認真見稱,就算牛雜唔係自己專長都絕唔會馬虎做,高薪聘請經驗豐富嘅牛雜師傅係舖頭坐陣,為嘅就係食品質素!
紫菜彈牙牛丸
田記採用汕頭牛丸,咬落有濃香嘅牛味,仲會有汁


text:
如果要講可以改善既地方,我會話係個R“隻腳”同條粉紅色pattern既重疊位可以搞搞佢,不過而家都已經好滿意~我同Ayuko講我好滿意之後,佢就send返個final既file俾我,結果佢自己都有留意到R“隻腳”既問題,而且改左,而家個logo真係好perfect~
之後Ayuko主動問我點樣print,佢仲suggest我可以好似呢張相咁做3D printing (冇張相最底層既粉紅色托底).我計一計條數,原本普通printing佢之前話俾個discount我,即而家額外俾多$500可以變3D,都值得考慮~
可惜麻煩及令我唔開心既事亦係之後發生左…大致上就係我入錢去佢戶口正式做design前已經傾好左既printing fee及應承可以提供足夠print成nameboard既jpeg file我,事後通通反口.於是我話佢貨不對版,講過唔算數,我只想爭取返我應得既野…最後佢都肯俾返舊價我一個月,亦肯俾返一個夠大既jpeg file我,總算勉強解決左.
但臨尾都要數返我轉頭,話我idea轉來轉去,一開始要蝴蝶結之後又唔要,話要加框最後又唔加,revise係唔可以轉idea架喎,我都break左agreement咁話…而且又要係email答我咁多問題,完全浪費晒佢d時間喎…我睇到佢咁講真係啼笑皆非,明明佢個quotation寫明有2次免費revise,我而家咪就係revise左2次囉!但冇寫明唔可以轉idea喎!佢有次數限制其實已經顧及到轉idea呢個情況架啦,人地轉極都係轉到2次姐,第3次已經要加錢,全部都係佢既工作及服務範圍之內.更何況我當時只係問佢意見,冇話一定要轉,係佢冇答我就直接轉左…唔想幫我轉又唔同我講,而家我話佢講過唔算數就走黎數返我轉頭,建議佢個quotation一係就寫明只可以revise d咩,一係就直接冇得revise會適合佢多d~
而且最後都再一次反口話佢唔會有時間幫我做3D printing (我12月先結婚喎,你由2月到12月都冇時間咁仲點做生意呀?!),要搵佢print都係普通printing,而且要一個月內俾錢佢即刻print,之後就要馬上拎個nameboard返屋企擺…
設計雖好,但而家全香港都好重視既誠信就…可惜可惜…


text:
老公而家返五日工作
星期六唔駛返工了
不過因為早前老公的手機有少少問題
攞咗去維修
琴日手機公司打嚟話維修好, 可以攞走
老公今日都只係可以瞓到十點左右
就要出荃灣攞手機啊...
而我咪係屋企到休息吓
個人好似無咩
不過就唔知係咪藥物的影響
好似好攰咁, 要成日瞓瞓瞓
等到老公返嚟
我就煮飯食了
食完咪又攤係到
但係到咗夜晚
突然覺得子宮果度出咗好多血
由做完手術到出院的呢兩日
都好少血嫁喎
即刻入洗手間望一望
嘩...好多喎....好似平時經期嚟咁多
坐坐吓, 你會feel到佢流出嚟
個心有啲驚
巳經食緊啲止血藥, 但點解都仲有咁多
加上係突然喎
老公見我面色唔係幾好
又見我好似仲攰過頭兩日
問我咩事
我就話佢知, 多咗血
跟住老公話不如打比陳醫生問問
但係我話, 不如睇多一陣先啦
到咗再夜啲, 都係有血, 不過就唔係話之後又多咗
咁我話, 睇埋聽日先啦
到咗第二日, 星期日
發覺都係仲有好多血
老公就打比陳醫生
問清楚, 陳醫生解釋, 因為呢啲手術唔係話有連針
做子宮刮宮手術電死咗個色肉及刮去壞去細胞
係無得連針, 做完手術的兩三日係無咩血出
反而係之後, 就會開始出血, 係正常的
咁我問呢個出血情況會大約維持幾耐
陳醫生就話, 都要兩至三個星期
我話...吓...咁耐呀
陳醫生再問, 因為我唔會知你平時係有幾多經血,
所以比較唔到你係咪好多, 不過咁, 你呢幾日, 每日用咗幾多塊衛生巾?
咁我答: 大約三塊左右.
陳醫生就回答: 咁都係正常, 唔駛驚.
跟住我又問, 咁我瞓覺時, 側瞓得唔得?
陳醫生話: 咩姿態都得.
咁我話, 好啦, 唔該陳醫生, 咁我問清楚無咁驚.
之後就收咗線了.
唉....個心係定啲
不過咁多血, 好鬼煩呀
一feel到佢出血的時候
就覺得個身體就會弱咗好多
個人好似無咩力氣咁
又可能因為心情唔係幾好的問題啦
但點都好啦, 問咗醫生都係定啲的
之後咪成日都瞓瞓瞓
其實有時係瞓唔著嫁
但又唔鬼知點解會覺得個人好虛咁
好攰, 又好似無咩力
咪係張床到攤吓囉
到咗下午, 蕭家姐嚟咗探我
傾咗好耐, 多謝蕭家姐的問候及安慰
叫我唔好咁擔心屋企的事
亦都唔好亂諗嘢
唔好成日亂諗好似欠咗我哋蕭家咁
大家一家人, 有事梗係會幫啦
最緊要係好好咁養身體
咪都假, 你大佬的事一定要方法解決的
慢慢嚟, 唔好急.
聽到蕭家姐咁講, 我梗係又喊啦
不過跟住老公出去買嘢,
返咗嚟, 我就即刻收聲
唔想比佢見到
蕭家姐坐咗一陣就走了
跟住我哋倆個就煮飯食
不過未食之前, 收到媽咪來電
話有兩個追佬嚟咗
搵阿嫂的
媽咪咪話唔識呢個人
個倆個人仲兇我媽
你唔好話唔識呀, 係咪你啲親人呀
你係咪叫陳xx呀
我媽聽到對方知自己叫咩名
好彩媽咪夠冷靜及轉彎
答番佢哋, 咁間屋係我的, 我係到住到幾十年,
你去田土廰到一查都查到我係屋主啦, 你梗係知我叫咩名嫁.
總之而你搵呢個人, 佢係要報我地址, 我都無乎嫁.
跟住佢哋話 , 你打呢個電話比周生, 同佢講啦.
就係咁.....呢一晚, 我同老公從未識過食唔哂啲飯餸
但係我哋兩個都無胃口
即刻打比阿哥同阿嫂問清楚
不過...咪就係一句, 唔駛理佢哋, 佢哋唔會做啲咩嫁...
就係咁, 成晚兩公婆都無攪好瞓
之後, 都係怕媽咪及侄仔有事1
就叫咗佢哋明天開始過嚟我哋呢邊到住
呢一晚係咁攬住老公喊喊喊
我又忍唔到了, 又要老公為我擔心
我亦知咁樣, 我會好傷身
我知我唔應該咁, 因為而家咁樣
會對個身體唔好
但我真係控制唔到


text:
2014年1月27日 星期一
26 jan 2014 JuJu 第一次行年宵
26 jan 2014
16m20d
是日年廿六
會去JU爺爺屋企做節團年
一早, JUJU 少爺又有新玩意
HAHAHAHA
見到佢咁既樣
真係唔知好嬲定好笑
開左呢個購於玩具街既水畫布
入 D 水落支筆度
佢畫係白色既在上就有野睇, 畫其它地方就無野睇
不過佢畫左兩下又搵第二樣野玩了
體操選手的 10 分難度動作
體操選手中場休息, 要食返支奶補充能量
FINFIN E MA 買左本 DISNEY 書 + FIGURE 俾 JUJU
開左俾佢之後
開心到嘩嘩聲
睇得好開心
出發去行年宵
呢位小朋友等車既姿態真係特別
嘩, 人山人海既維園年宵市場
估唔到五點幾都咁多人
目不轉睛
呢檔幾得意
可以係 D 糖度影即影即有
我想影架, 不過好多人
搵到途人幫我地影張全家幅
其實我原意係想影埋後面盞大花燈既
UM... 不過
算啦
HAHAHAHAA
最後我地買左盤玩具桔, 意頭意頭啦
仲有帶埋馬仔返屋企
2014年1月4日 星期六
3 jan 2014 自轉的JuJu
16m7d
今日 JuJu 成日入姐姐房搵衣夾玩
既然佢咁鍾意玩
我地就成全佢啦
訂閱: 文章 (Atom)


text:
31/10/2010 Day 11
Mersin > Nigde > Nevsehir > Goreme > Uchisar > Cavusin > Zelve > Urgup > Zelve > Urgup > Goreme
Goreme Acik Hava Muzesl ( Goreme Open Air Museum )
安頓好晒所有行李之後,我哋就出去睇下附近嘅景點啦,如果唔係搵緊酒店搵咗咁耐的話,應該會重多D時間,所以我哋就要趕去附近嘅景點到睇咗先,因為呢~~~佢哋都幾早就他閂門架.去到呢個 Goreme Acik Hava Muzek (Goreme Open
Air Museum)(格雷姆室外博物館),就見到有好多遊客係到啦,重有好多韓國人添喎.
Goreme
Acik Hava Muzek (格雷姆室外博物館)
係格雷姆(Goreme) 谷入面有超過30間以上嘅岩窟教堂,基本上呢D教堂同係平地上面嘅教堂一樣,都有十字架同埋圓形屋頂嘅構造,每間教堂嘅壁畫同洞窟特徵,都會標上土耳其語嘅名稱;有幾間保存完好嘅教堂入面,重可以睇到唔錯嘅壁畫呢!洞窟內嘅壁畫,有簡單嘅十字架圖案到聖經上嘅經典故事到有,壁畫細膩嘅表現,令到有非常多樣化.
D山洞其實係講D基督徒,每一個入面都有D壁畫係到,但係好多都係已經無晒影象,重有就係遊客係唔可以用閃光燈影相嘅,因為驚D相機嘅閃光燈會整到D壁畫退色...要行完呢個景點其實都可以好快,因為我哋係自己去睇,如果跟團就會有人導覽咁就會耐好多啦.不過佢哋都有D租導覽器嘅服務,你可以租一個一路行到去邊個位置,入返個個位置嘅號碼就可以聽到呢個位置嘅資料,不過淨係得英文同日文...
睇完呢個我哋就諗住去 Zelve 到睇日落啦,後來諗諗下其實我哋重有個地方未去睇,就係係格雷姆室外博物館隔離嘅Tokali教堂,個張格雷姆室外博物館嘅入場飛係包埋嘅.呢個Tokali教堂係格雷姆室外博物館嘅左手邊,係一間係 Kapadokya 裡面最大空間嘅教堂,係教堂嘅天花同埋牆壁上有好多壁畫~~~Miss咗呢個景點添,又過咗個營業時間喎,再入去睇呢一個景點又要再俾多一次入場費架啦..


text:
係 好早前,我已經發覺我個契女Chocolate個肚大咗,不過我又覺得唔似佢之前嗰胎個肚咁大法,我以為佢係比我哋“槽”肥咗,以我所知佢今次已經係第三 胎,(一陣先至講番佢頭兩胎o既事),後來個肚就越o黎越大,我每日放工都會去睇吓佢同Shadow,留意Chocolate o既情況
Chocolate大肚照
坐係度隻後腳都係伸直,呢個就係Shadow
我個大契仔天師,搬咗去我住呢個屋村o既另一邊住,已經無再係我哋幫佢整個貓竇度瞓,不過佢間中都會返過o黎行吓
講番Chocolate頭兩胎o既事︰
第 一胎︰係舊年五月o既事,當時我仲未同Chocolate熟,係樓下清潔阿Mary姐話我知,Chocolate係樹叢底生咗貓仔,咁我就走去睇吓,佢生 咗四隻貓b,第二日我再去睇,有兩隻已經死咗,有一隻比Chocolate掉咗出o黎,但仲未死,咁仔仔爸先將死貓掉咗,再將掉出o黎嗰隻b放番入去,但 最後都係比Chocolate掉番出 o黎,咁仔仔爸用個鞋盒裝起隻貓b,我個女攞咗啲奶,棉花棒想試吓可唔可以餵隻貓b,後來有個老番婆見到話用奶係唔得,話要用淡奶溝水至得,佢又話佢以前 係救貓,咁呢個老番婆就攞咗呢隻貓b返屋企,唔知有無養得大呢
呢隻就係比Chocolate掉出o黎o既貓b
後 來Chocolate帶咗另一隻貓唔知匿咗去邊,不過後來比我發現佢哋匿埋係supermaket外面一個棄置o既麵包櫃底,我都餵過幾次,嗰陣隻貓b都 開始識食好心人比o既罐罐,之後又唔見咗佢哋兩貓b,後來剩係見番Chocolate出o黎,唔見有貓b,我諗隻貓b都係已經唔係到
第二 胎︰餵餵吓佢,又唔見咗貓一排,當我有一朝早返工時,係另一楝大厦外見番佢,見佢已經又大咗肚,佢一聽到我叫佢,佢即刻走埋o黎,狂喵我,我覺得佢係好肚 餓,但當時我又無貓糧係身,又趕住返工,我就call仔仔爸,講出佢大約 o既位置叫仔仔爸攞糧比佢食,之後又唔見咗一排,到見番佢,已經冇大肚,咁即係話已經生咗,不過都唔知佢去咗邊度生,之後都係見到佢自己出o黎同天師, Shadow一齊,咁即係啲貓b又無晒


text:
2012年7月12日
西部樂園 - 巨雷下的西部小鎮
講完 動物天地,就講下隔離嘅 西部樂園 Westernland 啦!吓!又係西部?!冇錯,同 灰熊山谷 係同一個主題嘅.事實上,我覺得我地嘅 灰熊山谷 係同時結合咗 動物天地 同埋 西部樂園 嘅元素.因為 西部樂園 呢到主要唔係以動物為題,而 灰熊山谷 就加咗灰熊嘅故事響西部小鎮入面.
以下呢張相係 西部樂園 嘅其中一個入口,響呢個位仲可以見到 灰姑娘城堡.同時,亦可以見到 西部樂園 啲建築物同 灰熊山谷 嗰啲都好相似.大家亦可能會留意到個地面係濕哂,冇錯,嗰日啲雨係由朝早落到夜晚... =_=
標題話巨雷下的西部小鎮.咩叫巨雷下呢?呢到成日行雷?其實巨雷即係呢到好受歡迎嘅遊樂設施,巨雷山 Big Thunder Mountain.呢個都係迪士尼經典遊樂設施黎,除咗香港,世界其他地方嘅迪士尼樂園都有.不過,因為呢個都係重點遊樂設施之一,所以都係留到響較後部份先講.
講下呢個園區內嘅遊樂設施啦!呢到有一個劇院嘅,不過我為咗慳返啲時間,所以冇去睇,只係響門口昅一昅.
呢個劇場係以一班熊為主題嘅,入面可以見到佢地去旅行嘅裝備,有滑浪板同埋滑雪板等等.上面先講完呢個區唔係以動物為題,咁點解又會有一個以熊為題材嘅劇場?其實呢個區響加洲 迪士尼樂園,以前係響 動物天地 入面嘅 ( 而家已經拆咗 ).但響 東京迪士尼樂園 呢到,相信係因為 動物天地 唔夠位而搬咗過黎.
另外亦有一個射擊場,但係要俾錢,我又唔係太感興趣,所以都冇玩.
上一篇文章都有提及到,因為河流區域進行粉飾工作,所以部份遊樂設施暫停.響以下呢張相片就可以見到呢間餐廳嘅周邊有圍板遮住有關位置,其實個範圍都幾大.
呢塊木板就一次過顯示哂河流區域嘅遊樂設施.當然,佢地當日係關閉嘅.當中包括有西部渡輪,可以環繞河流一圈;以及係木筏,同我地香港差唔多,可以去一個島,島上有樹屋,不過就唔係以泰山做主題.
餐廳有露天茶座,如果冇落雨,坐響到食野嘅話,個氣氛應該都唔錯.
園區入面都有好多以西部為題嘅擺設,例如呢隻印第安熊木雕.
西部小鎮入面有一間麵包鋪,店外有一袋袋麵粉.
但係我覺得呢個園區入面最正嘅位並唔係西部小鎮,而係洗手間!洗手間?唔係掛!冇錯,係洗手間,咁係因為通往洗手間嘅通道設計到好似一個礦井咁!
雖然 西部樂園 同埋 灰熊山谷 都係以西部為主題,都差唔多.但 灰熊山谷 勝在有一個原創故事,將灰熊加咗入去,比起純粹西部主題更加有吸引力!
於 18:11
標籤: 東京迪士尼之旅2012 [樂園]
訂閱: 張貼留言 (Atom)


text:
竟然俾我發現去開嘅凍肉舖近排有生鴨脾出售.
鴨肉味道雖然重,但係只要識得烹煮,佢本身淡淡陳皮咁嘅肉香味,其實好特別好好味,不過平時好少買全鴨嚟食,因為香港市面可買到嘅冰鮮鴨,都好肥好多油,煮好後肉都唔見佐,只見表面浮起的一層油,諗起都無胃口,所以極少極少買嚟食.
不過依家發現佐有一包包鴨脾出售喎,幾開心啊,鴨脾嘅肉又多,皮又薄,最緊要係鴨脾嘅皮下脂肪較少,而且因為走動多,所以鴨脾嘅肉質好結實,唔會好似鴨胸咁一個唔小心,買到嘅又鞋又梅,簡直係災難.
一盒有三隻鴨脾,加埋雪櫃凈有嘅一塊鴨胸,加埋煮好佢.
做法好簡單:
1,皮向下煎出油,擺幾塊薑入去,無需落油,就咁乾煎.
兩面煎至變色,睇下,出佐幾多油出嚟.
傾走佐多餘嘅油份,然後落調味.
2,落水,生抽老抽,黑糖,米酒一細匙.
無需落鹽以免太咸,因為最後另有處理.
3,然後冚蓋燜煮二十分鐘.
其實依個時候已經好好味可以食得㗎啦,不過我係禮拜日鹵好嘅,我哋又唔係屋企食飯,所以就浸住佢擺入雪櫃,等佢總入味啲.
4,第二日,食幾多就拎幾多鴨脾出嚟,俾一部份醬汁,再落幾匙清水,開火熱返熱佢,咁樣再加水煮一煮過嘅方式,會好似剛剛鹵好嘅效果,又嫩滑又入味~~
其實依味餸,好適合返工嘅人,假期嘅時候,鹵好多啲擺係雪櫃,夜晚收工返嚟只需掉返入鑊加少少水,再煮返熱佢就食得.可以擺得起碼三五日都唔怕㗎.
用簡單地豉油糖鹵好的鴨脾,本身已經係一味餸,不過如果想食起上嚟更多變化,可以好似我咁,準備一粒咸檸檬.
5,加返熱好嘅鴨脾,最後倒入剁碎佐嘅咸檸檬,略略煮一煮,咁就變成一碟好美味嘅「檸檬鴨」啦.
依味餸主要以甜酸味以主,酸就嚟自咸檸檬,甜就係糖,個比例可以自己調較,所以一開初煮嘅時候我唔會煮得太咸就係咁解,最後要落埋咸檸檬,可以再自己落糖去調味.
成隻加返熱之後先再斬件,然後將醬汁淋上面.
熱天無乜胃口嘅時候,咁樣一味「檸檬鴨」,絕對能夠提升你嘅胃口,相信我,咁樣一味檸檬鴨,一定要試一次~~~
用蒜蓉豆豉煮佐碟通菜,惹味~
全家福~~


text:
April 9, 2016, Saturday
今日有好介紹, 非常好玩的!
我從來都覺得開菠蘿係一件好難又麻煩嘅事. 好多時都係叫生果檔幫我開, 又或者返屋企叫工人姐姐開. 好喜歡食新鮮菠蘿, 青青綠綠的買回來, 當菠蘿變黃發出陣陣香氣, 就可以開來食.
今日有咗個開菠蘿神器, 哈哈, 自己開, 唔使兩三分鐘就攪掂, 好開心呀!
呢個神器係咁樣嘅, 外盒包裝好清楚寫明用法
開菠蘿刀, 黑色的是手柄 (圓形刀片好鋒利, 要小心)
將手柄安裝好, 就可以用.
菠蘿用刀平頭切開, 將開菠蘿器放在菠蘿正中心
用輕輕力向下轉, 如果想留起菠蘿殼用嚟做菠蘿炒飯, 就唔好鑽咁深. 轉到底時就得啦, 最好唔好鑽穿個菠蘿, 會流哂的汁架. 跟著用少許力抽起, 整個菠蘿肉就可以拉出嚟.
我會用刀將菠蘿肉切開四件, 預備好一盤鹽水, 浸吓佢.
我鑽穿咗個底, 的菠蘿汁流咁的出嚟, 呢個係刀片嘅底部.
將個黑免手柄拎出嚟, 就會見到中間個菠蘿芯(通常都係好硬唔會食嘅). 用木筷子用點力將菠蘿心推出來.
的蘿蘿用鹽水浸一陣先.
跟著瀝去水份入盒放入雪櫃, 一陣就可以食啦.
我無諗著整菠蘿炒飯, 呢個殼可以掉咗佢.
全程都只係用咗幾分鐘, 好開心呢!
最開心係Cindy, 佢話咁樣開快咗好多, 平時佢切哂的外皮, 去菠蘿釘好嘥時間呢!
呢個開菠蘿神器, 我淘番嚟架!


text:
今日請咗個生日假,下晝有時間可以同芊芊去個短線旅程,本來諗住同佢去個海洋公園,
但係一諗太遠好似好誇張,我一個麻甩佬唔知會唔會攪唔掂佢!
所以最後就同佢去咗屯門公園既爬蟲館
等佢食完個晏晝我就同佢出發,我哋係朗屏搭西鐵落去屯門站,同佢拍住拖2個人既心情好興奮,一路都拖住佢同幫佢影吓相,點知...
落咗車之後諗住入去屯門公園,佢就已經飯氣攻心瞓著咗,
於是我唯有推住架車自己去食個靚TEA先,等佢起番身之後我就同佢再入過去公園!
去到門口,又到佢肚餓,所以我哋係門口前面一個草地度食麵包,
跟住見到有隻貓企咗係度好乖唔郁,原來係有人養既,芊芊又想掂佢,又唔敢行近佢,話好驚呀!
之後我哋入到去,原來只係一個小小既館,我估只係千幾呎! 如果要行哂我諗5分鐘攪掂,
芊芊就一路睇唔同既昆蟲,又想餵佢哋食嘢,好得意!
跟住見到有條變色龍,我覺得好靚呀,唯一一隻我想停係度望多陣既昆蟲!
成個過程最討厭係有個正義食蕉,我抱起芊睇昆蟲,用個扶手嚟借力,佢就即刻話我,仲話咗我幾次!!!!
最後我哋走番出嚟穿過屯門公園搭番西鐵番屋企lu...
沿路都同佢影吓相,我買咗隻snow man俾佢,佢好開心,一路都要攬住佢行!
Photo by CANON 5D Mark III, Len | EF 35mm f/1.4L USM
呀劍評語: 一個普通爬蟲館又唔可以同其他地方比較既, 平日想搵個簡單易去既地方都幾好! 係公園玩吓又可以睇吓昆蟲, 對小朋友嚟講都唔錯!
屯門公園爬蟲館簡介
屯門公園重點推介:爬蟲館.免入場費,有冷氣,有活生生的爬蟲類,若在公園逛得熱了,進去不為參觀只為嘆嘆冷氣亦無不可
搭西鐵屯門站落, 在園內步行若10分鐘便可
電話
2404 2031


text:
等了又等,等了又等,等o左好幾年o既日本中部北陸之旅終於完滿o甘去完返o黎嘞!之前曾經有兩次打算去,點知一次遇著豬流感,一次遇著311,311 o果年仲要係已經買埋機票,而最後就改o左去新加坡.
或者之前出發唔到,其實亦唔係一件壞事,因為我o地真係好好彩,遇著日圓貶值,而且o甘啱Asia Miles又做Promotion,原本要30,000里先可以換到名古屋機票,依家只係用21,000里就可以換得到.今次o既旅程真係慳o左錢又慳o左里數呀!(即使D Yen無平到,Asia Miles無做Promotion,我o地好早之前就已經決定o左今年5月一定一定會出發呀!)
呢次o既旅程真係好精彩,最靚o既就係雪山,係今次o既重點行程,我o地有從遠o既望過去,又有由底處望上去,亦有從高處望落去,更試過身在其中,每一個景色都好美好美.可以見到o甘靚o既景色,亦要感恩幾乎每日都有好天氣,我o地今次運氣算幾好哩!只係去白川鄉o果日一整日落雨,或者雨毛毛都唔錯呀!山谷o既合掌屋都o係煙雨毛毛當中,好有意景哩!唯一有D失望o既係,o係冰見睇唔到壯觀o既立山連峰,有D可惜呀!不過做人唔可以太貪心,我o地其實已經係好好彩,對於呢次o既旅程已經非常滿足嘞!
Continue reading


text:
為左沙巴pre-wedding, 特別返深圳訂造左套晚裝
其實拎左好耐, 只係未有心機寫post
今次過程都幾辛苦, 由搵師父量身到拎衫, 基本上每星期上1次, 足足上左去4次...
其中一次仲差d俾人打荷包....諗起都怕怕, 好鬼驚!!!
而且上到有d怕怕既感覺, 黎緊冇咩特別都唔會再上
remind下大家先, 以舒淇呢套做藍本訂造, 我造既係鮮黃色
就咁睇圖以為好易整, 問落師父先知唔易, 特別係胸口detial位好難整
聽佢咁講都有d驚, 但係上到去冇理由唔造嘛
成品整出黎既效果只有40%相似, 特別係胸口detial位唔係好似.....
不過size做得幾fit (呢樣要讚)
上身效果都可以接受, 影相都ok既, 算收貨啦
反而男友既禮服造得唔錯, 7百幾蚊都幾抵 (sorry...次次都冇同佢影相, 包括今次, hehe)
唔講咁多去相先
因為屋企燈光唔夠, d色怪怪地, 實物會sharp少少
拖尾係我要求加長少少架...而家有少少後悔, 怕影既時間好麻煩
胸口detial有少少怪! 不過算啦, 師父話佢諗左好耐先整到wor...
(請無視我個唔靚既背脊)
後感︰
奉勸各位想返深圳造衫既朋友要諗清楚
要有心埋準備要返去好多次先拎到衫, 同埋出黎效果未必滿意
要接受國內同胞做野既效率加溝通技巧
上得去又有其他洗費, 如果o係hk搵到條o岩心水既, 貴少少都可以考慮架, 至少上去既水腳都可以慳返
另外可以考慮去淘寶買, 起碼平成2百蚊架!


text:
2011年7月14日下午3:13公開累積瀏覽 281
昨晚去唔到六記食竹昇麵宵夜, 今日下午想食麵, 但六記下午五點先開, 唯有去其他地方食麵啦.
大公子嘅朋友介紹我地去食蝦籽麵. 我都唔記得响邊道落的士, 跟著帶我地行過呢條巷, 我覺得好特別, 呢道所有的門都油咗紅色. 我問大公子個朋友, 佢話呢道以前係賓館嚟架.
跟著就嚟到呢間祥記麵家
招牌蝦籽麵喎
我地等咗一陣就有位啦.
哈哈, 個餐牌都頗殘舊. 咦! 的野都唔平喎!
kakakaka, 不過我地都係叫咗好多野呀!
豬手
薑蔥白焯魚皮
炸鯪魚球
炸雲吞
腐乳通菜
大公子朋友叫嘅雲吞撈麵
大姪女叫嘅薑蔥撈麵
型爸同二公子都叫咗蝦子撈麵
我同大公子都叫咗蝦籽雲吞撈麵
細姪女叫咗水餃撈麵
型爸話的麵好細碟, 唔夠飽叫多一碗牛什麵
二公子叫多一碗牛腩河
我地叫嘅飲品, 大樽裝可樂, 我就叫忌廉.
講真, 對呢道的食物真係有的失望, 的蝦籽撈麵, 的蝦籽一的香味都無, 雲吞又唔掂, 價錢又唔平(因為的portion太細份), 我地呢餐都食咗三佰幾蚊. 唔抵食. 諗起我地上次去謍地街市食梓記牛什粉都好似好味的. 不過唔緊要啦, 唔試過點知好唔好呀! 下次再試第二間.
唉! 攪到我好掛著六記添, 但今次呢個trip都係去唔到幫襯啦. 下次先啦!


text:
2014年2月26日 星期三
一訓醒就要check out啦~
想過去官也街食下野行一陣先!
要坐車去銀河再轉車去官也街
諗緊食乜時, 見到呢間野
大家都諗食唔食好, 因為尋晚先食完葡國餐~
但因為尋晚果餐太難食, 所以都決定入去食啦!
間餐廳叫公雞, 周圍佈置都係公雞圖案
我好想試下飲葡國汽水
叫左個橙汁, 一黎~嚇死人咩, 咁大枝既!
但3個人share都唔過份!
佢寫明係橙味, 但飲落都唔似橙~但又唔知係咩味喎!
我真係死心不息, 依然都叫馬介休球
一食落口, 嘩~好味呀, d馬介休一絲絲架~
d薯好鬆, 好好味呀, 淨係食左一啖就完全無後悔入黎呀!
叫左個豬手沙律, 哈哈
一食落口我同家姐都覺得陣酸叔味(因為有醋嘛~)
但又唔難食架, 夠特別!
再叫左個炒飯, 馬介休炒飯
超好味呀, 炒得好乾身, d馬介休好滑架~
最後叫左個燒牛仔骨, 超香好好味!!!!!!
我地3母女真係覺得好好味
真係慶幸入黎食, 可以彌補尋日果餐! haha
食完周圍行下~消化一下
澳門d建築特真係好多色彩
呢幢係我好鐘意既Tiffany blue~
成幢都係好出好靚呀!
企係佢隔離有再sharp d既黃色, 超醒目
條巷仲叫買賣巷, 好特別!!!!
行完, 返去買返我好想試既莫義記
其實我都唔知佢出名d咩
問職員,佢話木糠布丁同榴槤雪糕都出名
咁我地就決定試下先~
叫左2個木糠布丁, 一個榴槤
但其實我覺得2樣都唔好!
食完就返酒店拎行李
準備返香港, 咁就完結左呢次超hea遊澳門啦~


text:
范婦人喺一個公開場合被問及對六四嘅睇法,佢就以「不幸事件」嚟形容.其實呢個講法完全冇新意,不過以佢嘅身分,亦唔可能會發表乜嘢出位言論.點知講到咁四平八穩都出事,俾天安門母親發起人丁子霖鬧到狗血淋頭.丁女士痛斥范婦人冷血,要求佢公開道歉,仲話佢冇資格選特首添.
對於丁女士嘅言論,本人實在不敢苟同.首先,話六四係不幸事件,真係睇唔出錯喺邊度.丁女士可以話佢講咗等如冇講,但係咁就鬧人冷血,點都講唔通啩.喺自由社會,每個人都有發表意見嘅權利,但係唔表態反而唔得,呢個又係乜嘢道理呢?講到尾,丁女士只係不滿范婦人答得唔合佢心意啫.至於話范婦人冇資格選特首,問題就更大.作為極具知名度嘅內地人,丁女士咁講已經有干涉香港內部事務之嫌.又奇怪嘞,點解嗰啲成日批評大陸「河水侵犯井水」嘅民主先鋒唔企出嚟講兩句呢?
呢單嘢令我諗起之前發生嘅兩件事,李娜贏咗法網之後被記者問及對六四嘅睇法,郎朗喺音樂會被要求演奏一曲悼念六四.擺明會踩屎嘅嘢,佢兩位當然唔會做啦,結果就俾人鬧到飛起.唔明點解啲人硬係鍾意強人所難,迫人喺公開場合表態.鬧人嗰班友都有問題,佢地自己可能年年六四去靜坐,七一去遊行,對於佢地嚟講,咁當然唔會有任何影響.不過佢地冇理由唔知如果當事人講錯嘢,隨時會前途盡毀.而且當事人唔表態,亦唔代表佢地認同六四鎮壓,都唔知班友有乜好鬧.如果易地而處,唔知班友又會點做呢?如果班友敢喺天安門廣場大嗌平反六四,我就話佢地夠薑嘞.就算有人真係咁夠薑,亦唔表示佢地可以要求個個都同佢地一樣啫.
好似我夠憎死啲蘿蔔頭啦,唔通我又可以鬧嗰啲年年都去日本玩幾次嘅人咩?當然啦,我私底下的確對嗰啲哈日嘅中國人冇乜好感.相對於六四事件,日本侵華對中國人造成嘅傷害肯定大得多.日本仔唔止冇認真道歉,更離譜到否認南京大屠殺添.點解有啲人又可以當乜事都冇,哈日哈到連阿媽係邊個都唔記得呢?呢啲咪個人選擇囉,雖然我唔認同,但係亦唔會反對.嗰班日日高呼平反六四嘅890後,相信當中有部分都係哈日一族,其實佢地係咪應該檢討吓呢?
啲人成日大嗌「人民不會忘記」,唔知佢地明唔明白,冇忘記都唔一定要每日將呢句嘢掛喺嘴邊.就算有人選擇忘記,係咪都應該尊重人地嘅意願呢?正如日本侵華歷史咁,咪一樣有好多人已經忘記咗!
可能對於丁女士嚟講,平反六四已經係佢生命嘅唯一目標.我尊重佢嘅堅持,但係就唔認同佢霸道嘅做法,一定要人人都好似佢咁諗.畢竟,其他人唔係為平反六四而活,生命中仲有好多要照顧嘅嘢,冇理由要冒住前途盡毀嘅風險表態啫!范婦人拒絕道歉係正確做法,同丁女士繼續糾纏落去只會嘥時間,因為佢根本唔識得尊重他人嘅選擇!


text:
呢排真係窮到燶本來以經禁買玩具忍得好辛苦,點知上周行過Tokyo Street吾覺意入咗去The Click Shop見到佢哋有DigitaLIZA 135 同 120嘅scanning mask有現貨, 於是衰咗跌咗好多錢.
雖然話係要另外畀錢買scanning mask好似好戇居,不過Lomography出嘅呢兩舊嘢又真係幾正.可以scan full bleed之餘,仲解決了擺非林落mask度呢個高難度動作.由其係啱啱洗乾嘅120非林,如果冇呢個mask,要將好似尤魚鬚咁嘅物體擺平,有時真係想喊.
不過我想分享嘅吾係關於scanning這部分,想分享嘅係我發現用DigitaLIZA嚟當printing mask用嚟曬index print都幾好用.不過話説回頭,點解我會咁用係因爲小第只係個"差不多先生"業餘兼多餘玩家對成像要求吾高,因此係冇用專業index printing mask的所以先會用DigitaLIZA.
小弟冇用過專業index printing mask不所以吾知分別有幾大.不過就覺得用DigitaLIZA有個問題就係非林與相紙之間係會有大概1mm的距離.所以曬出的index print係有小小鬆矇不果吾細心係睇吾出所以我收貨.
每次都覺得lomography嘅包裝得個靚要開好麻煩,收翻埋仲麻煩
開廂後試玩
這倦120小弟上星期沖洗但即使用easel夾住都仲好似尤魚鬚捲埋
好明顯負責設計DigitaLIZA的人一定受過唔少擺平非林時的煩惱所以先設計出咁好嘅解決方法
多得DigitaLIZA所用的茲石當在我的LPL easel上作業時這mask吸得好穩陣
輕輕鬆鬆就把非林擺平XDD
擺好相紙準備暴光(在黑暗中進行)
我部老爺Kaiser方大器....愛死它^^
剛才說過DigitaLIZA嘅茲石系金屬easel上系非常有用可以吸住張相紙
我用10 x 12"相紙每張分3張每張差不多系4 x 10"啱啱好印一組index print
校果我唔識分不過對我以經足夠


text:
唔知大家對於珍珠有d 咩想法呢?
會覺得它好Old School?覺得只係一個老人家會帶既東西?
覺得它不夠高貴不夠特別嗎?
係小妹的想法就認為它是一個普通的飾物
一個是老人家喜歡帶的飾物
或者可以作為珍珠粉給予小孩作為定驚之用吧?
但係唔知大家又有冇聽過,
近年女兒的父母開始不再送上黃金作為嫁妝
反而是送上了珍珠飾物,寓意的就是
"女兒就是他們的掌上明珠"
不過早前小妹就出席了由(珍珠文化)舉辦既活動
讓我們了解究竟珍珠除左做飾物之外,珍珠粉又點形成呢?
係唔係平時帶開珍珠鏈又可唔可以做粉呢?
等我小妹同大家去了解下當天既狀況吧!!
當天既活動就由美美的Annie 為我們作為主持,
佢身上d 珍珠鏈令我好想擁有一條唷!!!!
當然要了解珍珠粉既形成,當然要問番專業人仕啦
當然要請番(珍珠文化)既負責人Alex 同我地講解下啦
原來Alex 既家族本身就係做開海味既生意
所以對於海產類既產品當然更加有認知啦係唔係?
所以佢就想讓大家知道珍珠,除左係飾物之外
亦唔係一件好Old School 既事,仲可以令大家美顏tim 啵
係唔係好吸引呢?就係今次介紹既珍珠粉就可以做到啦
原來唔講唔知呀,原來磨成珍珠粉既珍珠
唔會係我地平時見到既一粒粒白色珍珠,反而係極之唔起眼
睇到都唔覺得佢係似一粒珍珠既黃黃地色,又唔係一粒完整的珍珠呢
不過就係呢d 未經處理既珍珠先可以做到珍珠粉既初形啦
再經由特別既處理手法,就可以做成珍珠粉啦
了解左點樣可以做成珍珠粉之後,就請了來品牌既代言人Debbi 小姐
同我地分享下佢用左(珍珠文化)既珍珠粉之後
對它有咩評價之如,仲教我地點去運作番珍珠粉tim
Debbi 就同我地享左原來呢,珍珠粉除左可以內服之外,
仲可以做Skincare 架!!
首先Debbi 就同我地講,佢每日朝早就會先食用左半包既珍珠粉
另外半包既珍珠粉就會搽係d 精華/面霜一齊搽係面上面
咁就可以內外都可以咁靚啦^^
小妹都唔放過呢個機會啦,即時去試下Debbi 既方法先啦
首先我都係有食用左半包既珍珠粉,
咁本身粉呢係冇味架,不過有個小問題就係,
今次呢個珍珠粉係唔可以溶係水入面架
所以就唔好溝完水入面飲啦,最多好似小妹咁,拍完係口入面再飲水啦
之後剩番既珍珠粉就可Mix 係你既護膚品上面啦,
今次我既Test 就係Gel 庄既面霜,而當我用Gel 跟珍珠粉Mix 完之後
就會變成乳白色的,咁就可以開始搽係肌膚上囉
由於小妹當日就化左妝,就費時搽番面度啦xdd
今次就搽番係自己條頸啦:p (而家睇番自己d 相又好似冇咩紋啵xd)
就輕輕地搽到肌膚上,再輕輕按摩一下,就可以囉
雖然當時搽完就仲有少少的白色在肌膚上,
唔知究竟係我搽得唔好定係點呢?不過我會好好地再試一下:p
最後試完產品,品牌方面就真係對我地一班絲打十萬個好XD
除左送出三對珍珠耳環給我地作抽獎之外,
仲比我地每人整一條珍珠手鏈拎走Tim 呀!!!
多麼幸福的一件事,睇我同阿麵咁開心就知係正野黎啦
係唔係先?我拎住個d 珍珠都幾大粒下架!!
最後小妹真係好Luck ,可以第一個抽中拎到珍珠耳環
又有珍珠手鏈,又有珍珠粉拎走tim
不過一回到家中,所有的珍珠的飾物已交到我的媽媽中
岩既,借花敬佛又可以令媽媽開心xdd
咁稍後我就再出呢個試食體驗跟大家分享啦
個珍珠手鏈其實真係好靚架,個耳環媽咪又好鐘意
多謝(珍珠文化)Alex 給予我們一個開心夜晚^^
希望你也喜歡小妹今次的介紹
**以上內容亦只是個人意見,不代表所有人的意見**


text:
文:許煦
呢幾日見到周街啲「反佔中,反暴力」攤位,我就火都黎埋喇.主場新聞都俾你收埋皮,你話邊個暴力啲先?
我許煦先啱啱登陸主場無幾耐,咁就執咗笠.條氣認真唔順!幾日前先同個編輯傾開,諗住整個每周專欄講文化研究啲 terms,我連稿都打埋,佢一個唔該同我執咗.編輯仲要話唔知咩事,都唔知佢堅定流.成件事好似騙局咁.
返正題,講暴力.刀槍火劍無錯係暴力,但大家唔好咁膚淺啦,暴力唔一定係睇得見㗎!你地一定無讀 Foucault 頂喇!即係呀傅柯 (Michael Foucault) 愛滋病死果個法國理論家.AIDS 唔係重點,而係佢提出對暴力嘅見解,係果本《規訓與懲罰》入面,佢話宜家嘅暴力不再下下要流血,而係講「性」.性係指人口嘅控制之餘,關係到嘅係所謂嘅「身體政治」.佢話十九世紀之後,權力通過教育之類嘅機關,傳播意識形態,簡單黎講,即係從內心去改變一個人嘅思想,行為.好很恐怖.以前熱兵器年代,你見到子彈,當然會識得避,宜家睇唔到,潛移默化咗,真係死咗都唔知咩事.
今次主場之死,我認我係有 personal feeling,但係抽出黎睇,未嘗唔係一次唔流血嘅暴力.大家本來開開心心吹吹水嘅地盤無咗,急急腳四圍搬竇.佢仲要賤到咩文都 search 唔返(許煦太新,舊文無 backup 到),好在我平日都會 save 定啲 copy 係手啫.死因到宜家都未知,又話無錢,又係白色恐怖.都唔知邊樣真,都唔知係真唔係.無答案,大家唔知,個個係度估估下,果種不安真係不得了.
反佔中班人,口口聲聲話反暴力.佢地口中嘅暴力,講黎講去,咪又係果啲示威呀,掟下野果啲.小兒科啦!唔係流血先叫暴力㗎?咪咁天真咪咁傻啦!
原文刊於此


text:
Thursday, January 2, 2014
百感交雜
講完一D吾太開心既事,又講下今日做既特別事,就係去見OB. 今次係產後檢查,大家放心,一齊正常,不過仲有線未溶,希望會係一兩個星期後自動溶解啦. 講下呢個OB,其實我之前有朋友介紹我去睇第二個,不過見左個個之後,佢既吾專業令我好反感,同埋,我第一次見佢,佢係咁崔我走,問多句都覺得我煩,我至憎就係呢種醫生,所以決定自己搵. 開始時都係上網search下,見到我現任醫生既rating幾好,所以真係膽粗粗去試,第一次見佢時係因為一D irregular bleeding, 不過見佢第一次印象幾好,因為佢好有耐性聽我講,又吾會因為出面有其他病人而崔我,所以我既first impression都幾好,第二次去時,已經係大肚啦,第一次大肚當然更加多問題啦,但佢都好仔細解釋比我聽,同埋會開解我,叫我吾好擔心,好似朋友一樣,到今次生既時候,佢真係好盡責任幫我,因為原本我生時血管好脹,佢話好少人會咁,所以連針時真係要好delicate先可以吾爆線,同埋都比左好多鼓勵我,我見到佢時真係放心哂架!! 我知道要搵一個夾既醫生幾難,真架,而家大部分既醫生都為搵錢,但佢我相信吾係,可能美國既醫療制度吾同香港,大部分既價錢都係standard, 吾會因為你bill幾多而保險會比幾多,而且呢邊都吾主張開刀,所以吾可以用錢來計. 雖然係香港入公立醫院真係平,但始終係一個吾相識既醫生來接生,點都好似怪怪的. 如果有幸再生的話,我都會keep住搵呢個醫生,因為將自已既性命交比一個人真係吾容易,點都搵個自己信賴既人好D! 多謝我個OB令我生產咁順利,同埋次次都肯花時間去同我呢個好Q煩既人傾計,哈哈!而家無得定時定候見佢,真係好鬼吾慣呀!不過見到醫生都係吾方好野,除非係朋友啦,哈哈!!!!
BB便秘有咩方法呢? Hannah就由細到大都有呢個問題,唉!如果佢吾日日都poo poo, 第二日poo poo時就因為痛同大舊令佢而家怕左去poo poo.其實已經比好多菜佢食,我都吾知係咩原因呢? 似我D腸吾係直腸直肚?希望大家比比意見啦!
落雪日,雖然吾駛返工,但希望落大D,老公吾駛返,yeah! 哈哈!
54 comments:
Mrs Wu, 新年快樂!小高回歸la ~ReplyDelete
um...好明白你這種酸溜溜的感覺,小朋友有時就係咁...可能之前爸爸少時間陪佢,依家多左所以痴多左,加上產後你的情緒仍較波動,身心又累,難免越想越不開心,無嘢既無嘢既,Hannah好快又痴返媽媽架啦!
湊大又要湊細,你自己真係要留返d時間休息,保重呀!Replies
休息就有,但見到自己個女唔痴我又比較難受,希望大D好D啦Delete
啲人話囡囡多數黐老豆既. 一係你生多個仔出黎黐番你囉 XDReplyDeleteReplies
need to drink more water for relieving constipation!ReplyDeleteReplies
She does....she is afraid of pain so hold back....sadDelete
非常之明白你嘅感受,因為我都係咁,依家我抱唔到妹豬,妹豬爸成日抱佢玩,攪到佢痴晒佢,我個心成日都不是味兒ReplyDeleteReplies
唉,大家咁話,其實陀妹妹初期我都照抱,係到後期肚太大真是抱唔住先搞成咁,小朋友真是善變同善忘Delete
雖然e家Hannah痴爸爸多d,但係第日你多反d時間陪佢ReplyDelete
佢就會痴住你嫁啦^^ 唔好太擔心呀Replies
希望啦,我只係想分擔下爸爸負擔咋Delete
慢慢等Emma BB 大啲就可以一齊玩,到時又係你天下啦!!ReplyDelete
笑返啦!!Replies
哈哈,真是要好有策略一統天下:))Delete
Mrs Wu好明白你感受,小朋友可能善忘啲,等細妹大啲你冇咁困身就可以補償番Hannah B多啲,佢一定好快痴番你架!ReplyDelete
生得兩個一定會分薄左時間,所以依段時間真係需要Mr Wu頂住先呢Replies
唔好胡思亂想,細路變得好快.ReplyDelete
揀到夾嘅醫生好緊要,我個家庭醫生好好傾,每次見面傾計多過講身體問題.
其實黐爸爸都好,代表MR WU照顧得 HANNAH 好.我家姐同STEPHANIE TEAM UP咗,唔多理個老豆,都幾陰功架.ReplyDelete
我呢種病人乜都唔問,我個醫生都覺得我好奇怪.我成日諗我GOOGLE都GOOGLE到好多答案,唔好阻住個醫生.
Both my kids (a boy and a girl) are closer to my husband. They wait outside the bathroom door when my husband is using the bathroom.ReplyDelete
I am getting used to it. That just gives me more time to do other stuffs around the time :)Replies
Really? Even now ? I think your kids are slightly older than mine, right.....Delete
Maybe I should learn to do my own stuff hahaha
我估凡事都可以兩睇,我有個朋友個情況似妳,佢都傷心架,不過,當個大女漸漸長大,都會無咁黏父母,大女同佢妹妹,朋友close d, 依家當提前適應嘛!ReplyDelete
另一個朋友剛相反,二女未出世時,佢已經好determine要用好多時間陪大女,唔想大女生活因為妹妹而有太多改變,細女現在剛滿一歲,比大女outgoing,獨立,大女就比較內向,食,瞓,玩都鍾要痴實媽媽.
其實唔同情況都可以算係培育方法吖,希望妳唔好太唔開心啦!Replies
算啦,睇開哂,我都無乜可以做,陪佢多D lorDelete
妳唔好咁諗啦,女的一定會黐媽咪架?ReplyDelete
我以前唔多黐媽咪,但嫁左之後就覺媽好,更愛媽咪
俾Hannah飲多D水,橙汁會唔會好D?Replies
女係爸爸前世情人,痴爸爸多都正常卦.Delete
有時佢都唔肯飲,好煩
諗到如果一仔唔痴我,我都會心酸,但只要佢係痴爸爸,都好過痴工人姐姐,同麻最緊要佢聰教聽話!ReplyDelete
Hannah B除了食菜同飲水外,有食生果嗎?一仔每天一個生果咋!Replies
我都怕南瓜仔唔痴我,所以當妹妹出世,我唔會餵人奶,多啲時間陪阿囝,而阿囡就會俾工人姐姐照顧多,等南瓜妹再大少少先自己照顧多啲,我諗初生未咁快識認人……ReplyDeleteReplies
你犧牲好大呀,不過兩個點都會分薄時間,我都應該睇開D.Delete
咁遲下邊個幫你坐月?你轉做 ftm ?
Mrs. Wu....唔駛太擔心, 因大部份BB女細時都痴實爸爸多DReplyDelete
但大個女時就會痴番媽媽哩...
女係爸爸前世情人嘛,宜家係爸爸還債嘅時候,遲吓佢大個又會跟返媽媽啦,酸溜溜嘅感覺我都明,不過宜家你最緊要都係爭取時間休息多D呀﹗ReplyDeleteReplies
但見到咁,我個心又好難過...真係煩!Delete
遲 D 細女大 D 你就可以比返多 D 時間 Hannah, 咁佢又會痴返你㗎啦!ReplyDelete
Hannah 肯唔肯食番薯,奇異果,西莓呀?呢 D 食物可能對便秘有幫助㗎.Replies
等我去買多D生果返屋企先!Delete
Emma 大個D,你就可以比番多D時間比Hannah. 加油ReplyDeleteReplies
盡量啦,我都希望我個女會痴我多少少Delete
我估你有時間多啲同佢玩佢就會痴你多啲㗎啦, 之前我仔都痴我多過痴我老公, 呢排都好痴我老公, 可能因為我前排成日 OT 老公照顧佢多咗.ReplyDelete
至於 BB 便秘, 之前試過蕃薯好得, 而家食 blueberries 每日都去得好暢快.Replies
我都可以試下blueberries....好耐都無食過!Delete
傻豬黎ga~ 向好o個面諗多d~ 而家hannah 痴少左你, 你先有時間休息ma~ 煩多d 爸爸仲好, 起碼俾爸爸知道湊小朋友係幾咁辛苦~ 而家可能多左個bb, 要有d 適應期o者~ 好快hannah會痴返你ga喇~~~俾信心啦~ 支持你呀!ReplyDeleteReplies
多謝呀!可能真係要時間適應一下....我會努力啦!Delete
而家等老公多D幫手, 分擔下都係好事呀, HANNAH B 係冇咁痴你, 之後你多D 時間同佢一齊, 佢自然就會痴番你嫁啦, 我覺得小朋友唔會記住你之前太忙, 少左時間陪佢的, 最緊要自己多D休息呀, 要照顧兩個小朋友真係唔易, 加油呀!ReplyDelete
TAREBABY 食橙同火龍果就有便便嫁啦, HANNAH 鍾意食呢兩樣生果嗎?Replies
火龍果未試過呀,不過而家都少有得賣,試下其他先!Delete
人奶媽初期係咁啦, 慢慢黎, 遲d就會好好多!ReplyDeleteReplies
希望啦,我真係想痴下個女架!Delete
Mrs Wu,唔好大擔心,自己身體要緊,心情開朗好緊要,等妹妹大少少可以同Hannah玩的時候相信會好Do架喇!或者多D俾Hannah參與吓照顧妹妹都會有幫助呢!ReplyDelete


text:
好喇 坐咗一陣車 差唔多 4 點就到清境農場喇 雖然無落雨 但好大霧 我初初好失望架 我想藍天白雲襯托 d 綿羊 好似好靚咁 點知依家覺得大霧好似仙境咁仲靚呢 ~
我買咗 NT$20 飼料餵羊 之後就落去餵羊喇 woo 終於見到 d 羊群喺霧中行出黎 畫面超勁正呀 似真又似假 woooooo ~
大霧到呢 ~~
差唔多到喇
行呀下 開始好興奮喇
嘩 ~~~~
估唔到 d 綿羊咁大隻呀 我真係有 d 驚 同埋我餵第 2 次咋 隻綿羊已經拍我個肚 要我餵佢呀 拍到我幾痛呀 咁鬼大力 又整污糟我件白色新衫 嗚嗚嗚 之後我驚咗啦 我諗住比哂 d 飼料比威廉餵 d 羊 不過佢係都要我餵 叫我唔駛驚 佢就兩粒兩粒咁餵 我就十粒十粒咁餵 我要快 d 餵完呀 不過有個男團友仲搞笑 佢話比隻羊拍咗幾次 有一隻仲踢佢添呀 所以佢件衫好污糟 呵呵 ~
開始餵喇
搶呀 呢隻羊好肥呀
排好隊先
快 d 比啦
人有人忙 羊有羊忙 同埋好感恩當日得我地一個團 包場餵羊呀 勁開心呢
食呀食
咁快走喇 ?!
食飽就各行各路 ^^
我諗住影多陣就收工 點知我一影佢就行埋黎 我好驚呀 即走
下次再見喇 33
靚呀
喺入面買咗支紅豆牛乳冰 無咩特別
陰森但唔恐怖 ^^
我覺得係親近綿羊多 d
餵飽綿羊要走喇 唉 餵果時又驚 但走咗又好掛住佢地喎 ~
5 點出發去娜魯灣 喺清境農場上 600 公尺 所以越上越大霧 越上越開始凍架喎 威廉話比台中低 8 度左右 去到又唔覺好凍 可能仲未入夜啦 ~
民宿入口
唔講唔知 呢條路係入餐廳嘅
好喇 安排好房間 威廉就帶我地去睇新鮮當歸 同埋台中最高嘅 7-11 海拔 2050 公尺架 所以包包薯片都脹卜卜 哈 ~
嗚 做咩唔彩我架
係咯 有人影緊我地嘛 比 d 面好喎
乖喇
新鮮當歸
呢棵好似係高麗菜 比足球細小小咋 里奧大人仲搞笑 以為係新鮮當歸
海拔 2050 公尺嘅 7-11
超多杯麵 唔通驚 d 人喺山區食嘢唔飽 ?!
Open 小將杯裝穀物調味乳 ( NT$32 ) - 簡單黎講即係乳酪粟米片 喺台北食過超好味架 不過呢杯就似鮮奶味
去完 7-11 就周圍影相 之後里奧大人用好緊張嘅語氣叫我望出去 原來係雲海呀 我超開心呀 好感恩呢日唔係天晴 唔係睇唔到咁震撼嘅雲海 影完唔夠 5 分鐘就無 lu 之後行行下又見到 實在太正喇 ~
沿途有好多民宿
行呀下 又無咩雲海
woo 又黎喇 其實行去影好危險 因為左手邊無啦啦無嘢欄住 影得興起真係跌落去都唔知 好在威廉講比我地知咋
睇到唔想走
今晚食台式料理 威廉比哂心理準備我地 話山上物資唔豐富 叫我地將就一下 對於我黎講 跟團就預咗唔會好食 同埋頭先又買咗杯麵 所以都唔驚 但估唔到完來呢餐都好好食啦 我又食 2 碗飯呀 好恐怖 ~
當歸葉炒蛋 又食唔出有當歸味噃
炒五花腩肉 辣辣地好味道
炒高麗菜
梅菜扣肉 - 我放開一切 食埋肥膏呀 勁
麻婆豆腐 - 無食
炒雞肶菇 ?! - 無食呀
團友話係鹹酸菜湯 仲要話好酸 我一定唔飲呀 哈
食完就入房休息喇 8 點沖完涼就食零食 里奧大人仲勁 真係食杯麵送魷魚絲 食完就睇 Ipad 真係好 relax 雖然間房無得上網 但又唔覺得悶 喺咁世外桃源嘅環境 真係要好好享受大自然氣息呢 ~
7-11 戰利品 總共買咗 NT$479 因為無諗過買咁多嘢 所以比 NT$2 買個環保袋 如果喺香港 真係好小機會喺 7-11 買零食
泰山仙草蜜 ( NT$25 ) / 波蜜一日蔬果紫色蔬果 ( NT$28 )
維力一度贊爌肉麵 ( NT$53 ) / 滿漢大餐蔥燒牛肉麵 ( NT$53 )
樂事波樂墨西哥肉醬味 ( NT$25 ) / 樂事泰式酸辣湯口味 ( NT$25 )
裕榮蝦味先 ( 香辣 ) ( NT$25 )
越食越辣 正到呢
喺小瑞士商場買嘅魷魚絲 加咗辣粉都好辣下 @.@
呢日行程完畢 ^^


text:
芥辣墨魚壽司 / 蟹籽壽司 / 甜蝦壽司 / 吞拿魚壽司 / 帶子壽司 / 三文魚壽司
九洲拉麵
( 9-FEB-2013 SAT )
尋晚成 1 點先瞓 如果唔係約咗八卦食早餐 我會瞓到 8 點半先起身番工呀 ~
好多餐廳都收爐喇 我地仲要開工 顯得份外悽慘 ~
番到菇場真係無嘢做架 老闆又唔喺香港 感恩另一高層話大家都無嘢做 11 點半可以放工 實在意外收獲呀 因為下星期六我去旅行 所以我同 partner 調假 我賺咗呀 哈哈 ~
正想打比里奧大人 點知佢打黎 原來等緊早餐 係咪衰丫 平時叫佢一起身就打比我 如果佢一起身打比我 咁就唔駛嘥咗 d 時間嘛 ~
我叫佢唔駛趕頭趕命食早餐喇 我去大班買蘿蔔糕先番屋企 之後一齊坐 619 去銅鑼灣好過 ~
去到銅鑼灣都係 12 點幾 所以去 Smartone 整整部電話先 之後就去里奧大人最愛嘅南記食嘢喇 估唔到食完早餐唔夠 2 個鐘都可以食到南記 真係好勁呀 ~
鴛鴦湯河 - 之前好似 $19 咋 依家 $22 lu
豬腩肉春卷小鍋米線 - 買嘅時候無問我辣唔辣 我都無為意 之後里奧大人話唔辣 係噃 以前會問妳要大中小辣架噃
靈魂 - 辣椒醬 & 冬菜
凍咖啡 - 都 ok 喎
食完再去康泰交錢 估唔到 Counter 個女仔就係上次喺德福 Counter 個女仔 唔怪得咁熟面口 又幾有緣噃 ~
搞掂哂就去維園喇 2 點幾都一樣咁多人 焗到想瞓覺 最黑人憎就係 d 人逆線黎行 其實九萬人同一方向行 妳零零舍舍幾個人咁行都知道自己行錯方向啦 就係呢 d 咁嘅人 塞住哂條路囉 ~
都幾多人咁噃
真係好多人囉 @.@
迫呀迫 @.@ 個人高 d 着數好多
係幾得意 不過我覺得唔平 買番去真係無咩用
我鍾意嘅海棉寶寶 因為夠樣衰 哈
超勁想食糖蔥餅呀 $10 / 2 件 里奧大人食咗 2 啖話好飽 話比埋我食 仲好 我正想話買多 2 件食嘛 ~
脆卜卜好好味
行到 4 點走喇 臨走再買金桔 之後有 Red Bull 派呀 慳番唔小呀 因為里奧大人話好口渴 想去買嘢飲呢 我最後再買多 2 件糖蔥餅 不過只係要一塊皮 因為我只係鍾意食果塊糖啫 ~
2 塊糖包埋一齊食 超正 不過勁甜 但算啦 又唔係成日食 放縱一下先 ^^
食完超級飽呀 行去 Times Square 同誠品 香港嘅誠品真係好有香港 "特式" 同台灣誠品完全係兩回事 ~
喺希慎買完 2 盒曲奇餅就坐 619 走喇 對腳好痛呀 ~
番到九龍灣都 7 點幾 去別府食嘢 之後番屋企抖陣就去影藝睇 "Die Hard 5 " 喇 9 點 45 分睇到 11 點 15 分 我覺得西片 90 分鐘都算短 不過咁都好 可以早 d 番屋企沖涼休息呢 ~
我一向對呢 d 柑桔無咩興趣 但見好似幾好味咁就拎粒試試 估唔到幾好味喎 好消滯咁 所以買 2 樽同屋企人 share 呢
呢個糖果盒 好似拎過一次出黎 之後都無用過 lu 今年突然好想擺番 d 糖果 覺得咁先有新年氣氛咁呢
年糕同桔係擺黎應節架咋 ^^
放自己鍾意食嘅朱古力 ^^
第一次見咁新嘅人民幣 里奧大人要派利是比大陸同事 無理由派港幣 派港幣慳番唔小 哈


text:
2008年12月3日 星期三
照燒汁牛仔骨 + 菜心 + 隔隔夜湯
尋日病假 所以可以瞓晏 d 不過瞓得唔好 因為成日心掛掛打番公司請假呀
11 點起身 唔想瞓咁多 之後就落街食早餐再去街市買菜喇
今次真係有 d 攰 但見到有太陽 又有風 所以忍唔住洗衫呀
一心諗住晏 d 食早餐 之後喺屋企休息 點知家姐 2 點幾突然打電話黎 話 jusco 超市有 9 折 叫我快 d 入出前一丁 噢 折實 $3.3 / 1包 唔入簡直對唔住自己 所以就拿拿聲換衫同人搶呀
去到居然無五香牛肉味嘅丁 極度失望呀 但去到唔買嘢又唔心息 所以買咗 d 杯麵 雞蛋 年糕 7味粉 魚露 蒟蒻等等 因為有 9 折真係平好多呢
臨走前再問 staff 出前一丁幾時有貨 佢地話 5 - 6 點有貨 好 我一陣再黎過
6 點準時到 jusco 點知 .. .. .. .. 個經理話對唔住喇 無貨呀
唉 一場黎到 又見無咩人排隊 所以買包 5 kg 櫻城牌珍珠米 折實 $44 咋 咁都好 有 d 平嘢執下
雖然我唔舒服 但我都會煮飯嘅
是日懶餐 - 照燒汁牛仔骨 + 菜心 + 隔隔夜湯
照燒汁牛仔骨 + 隔隔夜湯 - 本來係星期一食 但病咗無整到 所以拿拿聲整黎食
菜心 - 見幾大棵 所以買 1 斤黎食 食多 d 菜好呀
今朝番工喇 唔想食得咁油膩 所以食芝腿治烘底 + 奶茶 ( $16 )
番到菇場勁勁勁勁忙 但對住 d 數字有 d 暈陀陀呀
晏晝同里奧大人食粉麵 番公司途中毛毛雨 又要急急腳行番公司 真係咩都消化哂 lu
標籤: 肥在家煮食篇
訂閱: 張貼留言 (Atom)


text:
( 17-SEP-2015 THU )
尋晚半夜醒咗兩次 勁驚瞓唔番 始終尋日瞓得太多嘛 感冒係要瞓 瞓得多真係快好番 但就瞓到腰骨好痛囉 ~
其實背脊都痛 應該係骨火啩 鼻水都收咗 9 成 但喉嚨反而有 d 唔舒服 唉 希望快 d 好番啦 ~
早餐唔太餓 咁食奶醬多算喇 ~
菇場唔忙 不過 11 點開始個肚係咁打鼓 真係有聲架 好在同事聽唔到 呵 ~
一到 lunch time 即去買酸辣米線 但都覺得無咩味添 ~
仍然 hea 等放工 今晚去街市買餸 行黎行去格價 好鬼熱呀 ~
番到屋企都已經 6 點半 即煲青木瓜水 再開機洗衫 搞掂哂就煮嘢喇 ~
煮完嘢都差唔多 8 點 里奧大人啱啱打黎話放工 不過我唔餓呀 所以只係飲粟米湯 飲完抖陣就沖涼喇 ~
是日晚餐 - 蕃茄肉碎扁意粉 + 粟米蛋花湯
蕃茄肉碎扁意粉 - 無啦啦勁想食蕃茄 咁就煮呢個意粉啦 煮蕃茄茸嘅時候就開始後悔 因為又要煮意粉又要炒洋蔥炒肉碎 太多嘢做喇 哈哈 ~
粟米蛋花湯 - 又係勁想飲湯 滾湯就唔好搞喇 粟米湯就 ok 最緊要快 ~
等埋里奧大人沖涼就食榴槤 因為唔食唔得喇 開始出水呢 ~
家姐喺沙巴 whatsapp 我睇貓山王 我話妳又知係貓山王 ?! 佢話味道好似 之後我話點解妳話覺得似嘅 ?! 佢話我之前買過比佢食 嘩 我真係唔記得買過比佢食添 @@
有 d 好細核 但有 d 又好大粒核 因為我地同影子食果 d 係好細粒核 因為影子識揀 但家姐只係叫人留個比佢咋 佢唔識揀
今晚我 11 點都自己瞓先喇 難得有睡意 ~


text:
2013年12月29日 星期日
菠菜粟米沙律 + 帶子刺身 + 越南虎蝦刺身 + KFC ( 外賣 ) ( 29-DEC-2013 )
同奇異果差唔多 size
2 個辣雞餐
喺 MCL 換架 因為 31/12/2013 到期
( 29-DEC-2013 SUN )
瞓住張電毯又幾好噃 起碼隻腳唔會凍嘛 但瞓瞓下又會覺得有 d 熱 我會伸隻腳出黎 到隻腳開始凍番呢 又伸番隻腳入去 所以里奧大人話我痴線 叫我唔好用電毯喎 呵呵 但成晚暖笠笠真係好舒服架噃 ~
今朝 9 點半都醒咗 lu 梳洗之後就去大快活食早餐 ~
食完就番上屋企 抖陣就沖涼 再抖陣就番教會喇 ~
奉獻完之後就走喇 因為約咗媽咪同家姐飲茶呀 ~
飲完茶都 3 點 lu 同埋家姐一齊去九龍灣 之後就各自歸家喇 ~
里奧大人話之前喺大班買嘅蛋撻好好食 所以想食喎 買三送一 ( $12 ) 真係抵 因為就咁 1 個腸仔包都要 $7 呢 ~
熱辣辣好味呀 同埋好似食緊燉蛋咁 好滑呀 最緊要係個曲奇皮唔厚 同埋唔漏呢
喺屋企越坐越凍 但越凍反而就更加唔願郁 其實勁想瞓架 不過驚夜晚瞓唔到 所以唔瞓喇 咁就去煲中藥同燉肉汁啦 里奧大人就唔理架 照瞓 瞓到 5 點幾 ~
我都開始預備晚餐喇 天氣凍 尋日 5 點幾已經拎 d 刺身落下格解凍 解咗一晚都未解凍哂 最後都要拎出黎室溫解凍 如果唔係今晚無得食 哈 ~
7 點落樓去 KFC 買 2 個套餐 排咗好耐隊 家姐又已經去完 MCL 換爆谷 所以黎 KFC 度 join 我地 佢黎到都仲要等咗陣先到我地呢 ~
是日懶餐 - 菠菜粟米沙律 + 帶子刺身 + 越南虎蝦刺身 + KFC ( 外賣 )
菠菜粟米沙律 - 尋晚洗好咗 d 菠菜 今晚一定要食 咁家姐又鍾意食粟米 所以就咁整啦 撈埋日本芝麻醬真係幾好味 但唔加芝麻醬就無味架喇 因為里奧大人無加 所以話唔好食 衰 ~
帶子刺身 - 其實食 2 隻都已經好飽肚 所以呢 食完今次之後 應該要隔一排先想食 哈哈 ~
越南虎蝦刺身 - 要好有心機拻架 因為太細隻喇 其實我根本都唔係要呢 d 甜蝦 我係想要泰國生蝦果 d 咁大隻家嘛 今次有 d 比人呃嘅感覺 同埋之前同 8 卦一齊團購 佢就自己去拎 咁加 $10 就可以轉大隻 d 嘅生蝦 就係佢地原本 show 出黎叫人團購果 d 生蝦 ~
KFC ( 外賣 ) - 刺身生冷嘛 所以要食 d 熱氣嘢去中和番呢 ~
家姐一路食一路話凍 咁又係嘅 又刺身又汽水 點會唔凍丫 里奧大人都話凍冰冰食埋 d 凍嘢 哈哈 無計啦 因為 d 帶子話要 2 星期內食哂 對上食果次係個幾月前 再唔食就驚壞嘛 ~
今日我燉咗 d 肉汁 比咗碗家姐試下 如果佢接受到 下次再燉埋比佢呢 佢 9 點幾都走喇 因為我屋企實在太凍喎 呵呵 ~
里奧大人沖涼先 之後到我沖 woo 佢完完之後 成間廁所暖笠笠真係好鬼正 ~
訂閱: 張貼留言 (Atom)


text:
客戶永遠鍾意cut budget,但係一分錢一分貨 ;
外國嘅整人節目特別多,因為西人普遍會陪你癲.
紅酒白酒你應該有概念,但最近興玩手工啤酒,究竟啤酒又點分類呢?
建制派議員盧偉國,晌議會上面建議主席以後點靈魂.
成日話巴黎係浪漫之都,我以前唔信,依家都要信.
乜都玩一餐嘅日本人,研究咗7種行住街都食到蟹肉嘅方法.
當你晌部lift入面,隔嚟個人突然斷開兩截,而你又出唔到lift,你會點?
點解剥智慧齒會咁痛?
你睇完條片就明!
原來世上大部份棋類,世界冠軍都輸咗比電腦AI對手.
最近連最難運算嘅圍棋,歐州冠軍都輸埋俾AI.
每個國家都總有奇怪嘅電影電檢制度,見到點同毛就bam,其中一個最怪嘅係,
電檢官員要睇晒套戲再評級.
波多黎各有位Poker迷過咗身,班朋友決定死咗都同佢賭舖勁嘅.
除非你有蛋白質敏感,如果唔係你就一定要bookmark呢份雞蛋食譜.
諗唔到煮咩果陣會救你一命.
港龍宣布將會改名叫Cathy Dragon(國泰港龍).
「其實個個自細,日本漫畫裏做奴隸」
呢首歌你未聽過唔出奇,但係日本嘅特攝片你細個一定睇過.
用包大家成日見嘅栗米片,配合炸粉同蛋漿,就可以輕易整到呢個炸雞.
呢排個變態嚴寒天氣,就係因為溫室效應令北極冰川融化造成.
你有無驚過,類似電影「明日之後」嘅氣象災難會降臨?
花式越野單車手Sam Reynolds,晌老蓮咁高嘅山頂直衝落嚟,扭錯一步就隨時渣都無.
德國有設計者研發咗全新嘅Lini Cube,試圖打破Lego晌積木玩具界嘅地位.
先唔討論依家樂高變咗成人玩具,大人用嚟儲多過砌呢個現象; Lini Cube睇落真係潛力無限.
戰爭民族果然唔係浪得虛名,睇嚟呢位小妹妹,已經練成咗九陰真經嘅第一重天.
我無post錯圖,而係十字牌牛奶專頁嘅admin post錯圖.
呢張充滿後現代寫實主義嘅相,足足上載咗兩個幾鐘頭先刪除.
令一班網民好努力解構呢張相嘅創作動機:
- 當你飲到不醒人事,推介你飲十字奶,兩個鐘後包你醒曬
- 十字牌嘅精神,就係兩個人,一橫一直
- 十字牌將會推出精裝版,有酒精成份嘅,打算殺入夜場
- 入侵梁特FB加朋友嘅駭客,又再出手
- admin想被退出群組管理員
其實關公真係好慘,凌晨都無覺好瞓,要應付災難.
前兩日同大家分享過,外國有位師兄cosplay暴龍剷雪.
近年香港社會急劇轉變,好多人抵受唔住而移民.
唔好太激動先,講緊嘅係佢要求離開面書「支持梁振英」群組嘅admin呀.
但堂堂一個特首,連quit group都唔識要開po俾人知,會唔會影響國際形象架?
我地就有5個建議,比梁特首拆彈.
你應該有印象Iron Man流落荒漠,然後自己研製鐵甲嘅劇情?
鍾意食芝士嘅朋友一定要睇呢個教學.
蝸居最慘唔係點樣買傢俱先型,係點買先放得落.
呢位男仕因為俾女朋友迫佢坐過山車,所以晌半空嬲到講分手.
早幾年為咗皇后碼頭保育,搞到鬼咁激烈.
不過香港人作為金魚嘅近親,得一星期記憶,忘記咗好合理.
麥記咖啡部啲廣告成日sell個店員有幾努力學拉花,
遲啲佢可以慳返啲時間喇.
尋晚港大學生示威,結果又惹嚟慈母揸住胡椒噴霧當令箭.
當然公眾就有極大迴響,例如點解大學地方要搵警察,仲要係護送阿沙生(李生至真)離開,間學校冇保安咩?
胡椒噴霧你聽得多,前年亦見好多,其實佢係乜來頭呢?
睇畫面,大家唔好誤會浴缸入面嘅係日本愛情動作片常用嘅潤滑劑.
收到,收唔到,當大家今朝懷疑緊手機/手機網絡壞咗嘅時候,原來又係Whatsapp死機喇.
Whatsapp啱啱轉返免費又出事,令大家誤會有藉口換電話.
一場歡喜一場空,不如認真諗下有咩whatsapp替代品.
你知啦,覆遲咗訊息會死人架嘛.
空中飛人通常都有安全措施,例如「威吔」之類嘅野.
葉問要一打十可能要NG幾次,呢位小朋友一打五,就一take過無NG.
拳拳到肉,辛苦曬周圍幾位臨記嘅配合.
Michael Zajkov 係一位figure大師,佢高超嘅手藝,直情係可以用恐佈嚟形容.
個像真度超高,我一路望住佢畫,一路勁驚個公仔會眨眼.
呢種文件夾一定出現過晌你人生,而且嫌佢平時阻頭阻勢,
但係要用時就偏偏搵唔到.
親愛嘅國寶熊貓,為咗恥笑我地香港無雪玩,所以就即席示範點樣玩雪先過癮.
俄羅斯研發咗唔駛落車嘅超市,抵抗超嚴寒天氣.
電髮又貴,又要坐幾粒鐘,然後每朝每晚又要吹頭.
SMAP上星期宣佈唔洗解散,今個星期就有新搞作.
搵嚟成員草彅剛著女裝,模仿杯緣子嘅動作.
空中之城大家就聽得多,日本人研發咗最新嘅空中盆栽概念.
近年香港人興起行山(因為行街都係來來去去嗰d鋪頭),
熱門行山點周末多人過旺角.
老老實實,大家咁辛苦迫上大帽山,都係想影相呃like啫.
每逢M到,女仕都會手凍腳凍,氣虛血弱.
「嗱,你要讀多啲書,如果唔係大個就會好似佢地咁…」
Tumblr 其中一個最強嘅地方,就係流傳大量性感照片,不過男性嘅性感玉照相信你就無見過喇. 今次就等我為大家開開腦啦.
嗱,講到明先,唔咸嘅,不過幾好笑.
香港破紀錄低溫,小學生今日可以放寒假.
農曆新年又就嚟到,雖然香港禁咗煙花好耐,不過新界地方,年年都會啪啪啪.
呢個term你應該聽唔少,但個畫面應該一直都幻想唔到.
外國有位女仕就post咗佢撞瘀個patpat嘅「開花圖」出嚟,聲稱靚到好似宇宙大爆炸咁.
結果就引到大批粉絲爭相分享開花圖 … 嗯 … 同香港人爭上大帽山一樣咁無聊.
早兩晚因為政府清洗隧道,令露宿者飢寒交迫.


text:
2013年1月7日 星期一
因為佢本身係
黃德斌自幼經歷令他演苦情戲手到拿來.
以前成日喺屋企唱歌,佢好鍾意睇粵語殘片,對於亡母未能見證現時的演藝事業,她臨走前幾年成日叫我去唱歌,叫我做歌手,但屋企因為冇電視,我好想佢睇到我喺《天與地》嘅演出.之多益 後我入咗藝訓班,」佢就成日唱歌.但係我唔聽.德斌坦言有遺憾:「媽咪睇唔到我做戲都係一個遺憾,因為佢本身係歌迷又係戲迷,佢冇點睇我做戲就過咗身.成日做路人甲乙丙,
黃德斌與佘詩曼合作的《天與地》備受好評.
冇入黑社會家教嚴
」(因為冇錢睇私家先搞成咁?嗰時因為屋企環境唔好冇錢睇私家,擁有42吋巨胸的型男黃德斌外表剛陽,到發炎,流膿先去睇政府醫生,朝朝7,8點就同同事遊完水先返工,去到日日瞓醒就多益測驗 發現枕頭有血,但可惜最後右耳得番3成聽力.由最初隻係普通發炎,啲水入咗耳仔我又冇理,他坦言全因家貧所緻:「我讀完書就去做跟車工人,切除耳仔入面增生嘅肉,醫生一睇就話我情況嚴重,點知政府就要排期成年半先有得睇!)絕對係!但原來右耳隻有3成聽力,幫我全身麻醉做手術,最後全民英檢 阿媽捉我去睇急症,
我可能已經畀人斬死咗!不過德斌從無埋怨家庭環境欠佳,但如果唔係咁,更笑言靠自己雙手變Blueblood:「好多嘢我都覺得係整定,惟有做嘢賺錢變Blueblood啦!哈哈!我托福補習班 可能已經跟咗大佬!有好多黑社會,我又唔係Blueblood,我唔會怨,因為以前屋企對面係公屋,連學校旅行都唔畀我去,」」他更感謝已過身的嚴母:「細個媽咪對我家教好嚴,如果多益補習班 唔係家教嚴,
訂閱: 張貼留言 (Atom)


text:
鹿港老街比我感覺好似淡水 成條街都係食嘢 我最鍾意呢 不過今次真係要忍手 媽咪同家姐講明話唔好買嘢比佢地食 話泰國買番黎 d 嘢仲未食哂喎 咁我買比自己啦 再同佢地 share 咁大家都可以試下 ~
芋丸 - 有素同埋肉嘅 我要有豬肉嘅 加咗 d 辣汁 勁好味
好快就包到一大盤
Line 無處不在
我忍 影咗相當擁有 幾高層次呢
俗俗賣好似等如超抵賣 用 "跳樓拍賣" 黎形容 係咪真係咁抵先 ?!
超大牛角包 同真正嘅牛角一樣 size 咁呀 不過我唔會買黎食 因為個樣唔吸引
佢地無啦啦停哂喺度 里奧大人話要行去對面 我話佢唔係咁激穿過去呀嘛
之後佢地又向前行 lu
威廉話好多強國人去廟 要有心理準備
呢架旅遊巴真係好坐得好舒服呢
里奧大人坐喺車影架 因為佢唔知道佢地燒緊咩 所以 zoom 黎睇 原來係拜車頭幾個像 真係咩都拜一餐
真係試食都試飽 唔知做咩 我無啦啦肚痛 可能突然間食得太雜 ~
威廉知我地個個都早起身去機場 今晚唔會太夜番酒店 所以直接出發去逢甲夜市 ~
沿途
玉荷包 - 威廉請全團人食架 不過佢話未係當造 所以會好酸 但我果 2 粒又好甜好多汁喎 感恩
去到逢甲夜市都係差唔多 6 點 頭先又食得飽 無咩戰鬥力 試得好小嘢咋 ~
好多條布 唔知用黎做咩呢 !?
濕濕濕
官芝霖大腸包小腸 - 威廉超好人 佢幫我地團友排隊買呀 15 分鐘之後先去拎 慳番唔小時間 可以周圍睇下
如果多 d 酸菜就更加好
上次去台北食完炸菇之後就愛上咗喇
綜合菇即係有杏鮑菇 / 鮮香菇 / 秀珍菇 / 金針菇 ( 細 NT$50 ) - 真係好多 最後食唔哂 d 金菇
加咗辣粉 又有 d 淮鹽 又新鮮炸起 woo 外脆內 juicy 勁正呀
喺 7-11 買咗件 "輕便雨衣" ( NT$35 ) - 諗住唔好整濕部相機 點知着咗之後 拎相機影相好麻煩 所以最後都無着 lu
芭樂汁好飲呀
Kebab
里奧大人想食呀 點知一咬個包係凍冰冰 因為佢求其烘熱 所以難食到呢 我叫佢掉咗佢呀 呢個 Kebab 係史上最難食呀 @.@
蚵仔煎 ( NT$50 ) - d 醬汁係辣辣地 同埋都有唔小芽菜 無咁漏架
蚵仔大腸麵線 ( NT$45 ) - 上次無食 今次一定要食 好味呀
食完去光南大批發連鎖店買 2 本膠皮單行薄 (NT$75/本) 我好鍾意行光南 地方又大又多嘢睇 睇睇下嘢 我無啦啦又搞肚痛 好在隔離係麥當勞咋 woo 最緊要係無遲到 唔係要成車人等真係唔好意思啦 ~
8 點到酒店喇 今晚住台中一中時尚商旅 如果唔落雨都會行下一中夜市 不過落雨就唔行喇 休息好過 ~
酒店比我想像中好好好好多呀
衣柜仔
浴室
好在間房有 Wifi 即用 Viber 打比家姐 叫家姐用工人電話打比媽咪 一齊開哂 Speaker 扮三人會議呀 嘈鬼到呢 因為收得唔係咁好呀 ~
聽晚住清境民宿係無電梯嘅 所以大喼留番喺呢間酒店 將聽晚用嘅嘢就放細喼 搞掂哂就沖涼 再用 Ipad 睇戲 睇完即瞓 10 點半就瞓真係好健康生活呢 ~
呢日行程完畢 ^^


text:
行程 : 文武廟 --> 毛王爺之家 --> 日月潭國家風景區 --> 一福堂太平餅 --> 埔里酒廠 --> 茶藝館 --> 勤美誠品綠園道 --> 一中夜市 ( 自費 )
今朝 6 點 45 分起身喇 因為好好天呀 里奧大人即刻叫我刷牙洗臉 之後出去影相呢 ~
民宿入口
柜枱
呢度有 Wifi 所以打電話就要坐定定 係要定一定 唔係收唔到 @.@
入民宿喇
我地間房 係人都望到 所以一定要拉廉呢
如果住上層就好 lu
一出去就望到綠色 超開心呀
曬
清
里奧大人影影下同我講 " 唔怪得咁熱啦 原來着埋件褸黎影 " 係冬天褸黎架
其實尋晚瞓得勁唔好 因為張床褥同枕頭實在太淋 瞓到無枕頭咁 所以朝早半邊身超級痛呀 最慘個枕頭有陣味呀 好驚呀 ~影完都 7 點半 去食早餐喇 終於明白咩叫蝗蟲呀 真係咩都比佢地掃清哂 我拎得 2 塊麵包咋 仲要係拎埋里奧大人果塊喎 好在幫佢拎埋咋 因為佢出到去時連麵包都無呀 ~
餐廳外圍
食完又再影 之後番酒店沖涼等出發喇 ~
helloooooo
我好鍾意嘅地板
油站對面就係娜魯灣喇
woo 又要坐 45 分鐘車去文武廟 好在威廉講嘢好好笑 又會喺適當嘅時間比你休息 唔會好似機關槍咁囉 ~
沿途都藍天白雲
都有唔小屋喎
又想落雨咁喇
10 點半終於到喇 間廟唔係好大 不過又係好乾淨 其實真係無強國人嘅地方 真係會乾淨好多 同埋寧靜好多呢 ~
個樣好驚青咁 好搞笑
掛咗好多呢 d 祈福風鈴
天花板都好靚
好注重衛生呢
朝早唔飽 見到有嘢食賣就雙眼發光呢
黑椒腸 - 界開嘅位置係放生蒜蓉 惹味好多
有買嘢食 仍都有得買手信
Live Band ?! 唔記得唱咩
日月潭
之後去毛王爺之家 出名係靈芝丸 鹿胎粉同蜂王漿 我就只係買咗支大嘅靈芝丸 試下食咗會唔會身體好 d 先 ~
今日食 山地風味餐 估唔到係好有驚喜 我第一次跟團係覺得 d 食物好食架咋 同埋有飽嘅感覺 ~
細細隻嘅糭
我用 d 油黎撈飯 幾激呀
炒菇 - 無食 太清喇 唔吸引我 哈
呢碟腸超級好味
我鍾意個木盤
樣樣都好香口 正呀
炒高麗菜
2 款唔同嘅南瓜 1 款係橙色皮 1 款係綠色皮 d 皮都好林 正呀
團友特登 "北" d 料比我影架 ^^
d 飯有米香 正到呢
勁 QQ 所以里奧比埋我食 之後仲剩番一粒 所以我等到最尾 真係無人食喇 就叫里奧大人拎比我食呢
望住個海食 lunch 真係好 relax 好在無落雨咋 唔係就要坐室內呢
呢日未完架 ^^


text:
2014年12月6日 星期六
愛瞓梳化
26 則留言:
唔抵得係好事, 有競爭先有進步啊.回覆刪除回覆
我都想佢哋會爭住o黎黐住我刪除
佢唔入房瞓,你咪出廳瞓囉 (^_-)回覆刪除回覆
咁間中都有入房陪瞓一陣o既刪除
天師仔真係好唔抵得咁喎,哈哈......回覆刪除回覆
見阿娘錫Marble仔多啲,妒忌呢刪除
- 回覆
我俾到幸福佢,我都好開心呢刪除
見到貓咪咁, 真係覺得好開心, 可以講因禍得福, 以前個衰主人一定對佢好差, 無啖好食又唔理佢....回覆刪除回覆
以前啲嘢唔好諗,最緊要佢依家都算好幸福刪除
嘩,咁即係佢與兩個仔開始習慣,佢唔使再匿在床..回覆刪除
好事回覆
個床底我封咗好耐,但有時兩隻烏卒卒追佢時,會跑返入阿姐房張床上,貓哋就唔會再追撃刪除
悠閒得佢呀!XDXDXD~回覆刪除回覆
證明呢個屋企俾到安全感佢,除咗俾兩隻烏卒卒追時刪除
Marble已好快適應啦喎回覆刪除回覆
個屋企就適應得好快,係同兩貓適應慢啲,我估佢之前係舊主人度都係得佢一隻貓刪除
睇嚟 marble 仔跟天師仔 & charco 仔都相處得唔錯喎回覆刪除回覆
話相處得好又唔可以咁講,只可以話“你唔範我,我又唔範你“咁囉刪除
- 回覆
自己又唔愛黐人,但又唔抵得Marble仔黐阿娘刪除
marble 仔好o爹人呀回覆刪除
我果隻仲未抱到
睇見你地咁痴纏
真係恨屎我喇~回覆
我都終放有隻比較黐人o既貓,佢黐吓我,我真係好開心o架,阿B雖要好長o既時間至可以信任妳刪除
真係好痴身啫~以家個以自由行啦回覆刪除回覆
佢都係一時時o架咋,佢肯黐吓我時,我真係好開心o架刪除
最後張擦鞋仔相勁好笑!!你又好啦, dingding從來唔痴人!回覆刪除回覆
黐人o既貓特別抵錫,開始偏心佢了刪除


text:
訓到三點俾爸爸拍醒o左, 原來Carissa食完晚黑九點果餐之後就一路訓到三點, skip o左12點果餐
為o左可以快d攪掂血壓, 夜奶唯有要爸爸代勞. Carissa 訓到七點鐘先起身, o係半睡半醒之下用o左成個鐘先食完2.5oz 奶. 跟住10點果餐仲攪笑, 竟然一邊食奶一邊去便便, 果然o係遺傳o左爸爸o既multi-tasking!
趁早上打去加拿大搵舅婆同太姑婆報喜, 佢地都不約而同話媽媽生完之後要多休息. 咁媽媽唯有做住大王先, 照顧Carissa o既重任唯有要婆婆同爸爸分擔, 當然唔少得我地o既金牌外援姨婆啦!
特別一提, 自從放產假之後, 股市都係跌多升少. 原本諗住趁放假果三個月重整投資組合, 但係依家做哂蟹咯
今晚爸爸陪媽媽去睇屋苑附近既相熟醫生睇血壓同腳腫問題, 亦問左醫生有關轉奶粉同埋打預防針問題. 原來選擇左五合一/六合一既話就一個月時返健康院就唔駛打, 同埋d針要預訂, 初步睇到時都會去呢度打六合一加埋甚麼肺鏈球菌, 呢d針雖然貴, 但係對BB反應會比較好, 而且而家d菌咁勁, 一定要打齊先得, 呢個醫生話晒都係panel同埋相熟, 有乜野事都比較容易去跟進
返到屋企之後嘗試開始俾BB睇自制flash card, 好奇怪地BB對於正方型既圖像比較有興趣, 對於圓形既箭靶同哈哈笑就無乜反應, 其實我覺得最好係朝早睇BB會精神D, 因為BB早左出世, 所以今日先開始俾佢睇, 希望能夠刺激到佢對圖像既反應啦!
夜晚BB比較扭計, 可能係未適應到日夜既分別, 太太話聽朝要試o下同BB玩多d先得. 今晚亦飲到差唔多3oz既奶, 都算ok
今日只係影左幾幅訓覺相
BB食完奶之後同BB拍返段video


text:
行程去到最後一日,今朝一早起身,天朗氣清,窗外見到好靚嘅公園,一於食早餐前落去行吓公園先.
誠品就喺下面咋!
另一面房嘅景
又經過春水堂嗱!
Hotel One 係台中市最高嘅建築物.
個公園好靚,好舒服啊!好多台灣人喺到做運動啊!
啲花幾靚.
行行吓又去咗便利店,裡面好多飲品我都未有機會試呀!好似「綠豆椰果」咁,未嚟嗰陣重話試吓,但哩幾日太多嘢食嗱!真係無辦法食得落呀!
最後買咗哩枝綠茶多酚,味道唔錯啊!我知哩隻嘢香港都有得賣,貴少少,但唔係成日有貨啊!
哩到有間西餅店都幾出名,都係喺酒店隔離咋!
行咗大半個鐘就返酒店食早餐嗱!哩間酒店啲早餐都幾豐富咖!
哩個奇異果枇好正咖!我食咗兩件呀!
食完早餐就出發去台中太陽餅專門店,最後衝刺將身上所有嘅台幣使晒佢.
幾大枝棒棒糖
買完太陽餅只係十一點,食完早餐無耐又話去食晏.
今次嚟哩間餐廳「伍角船板」主要唔係食佢哋嘅嘢,而係睇佢餐廳嘅設計,哩間餐廳係由一個女人一手一腳設計,由一枱一椅至一碗一碟都係由佢親手設計甚至製造.
由旅啲杯,碟係店主自己造,所以隻隻都好厚,好重啊!
哩到啲伙記上菜都要好有手力呀!我諗洗碗嗰個都幾辛苦,個個碗碟都咁重.
食物就以fusion菜做招來,Hmm...唔好有過高嘅期望囉!不過不失啦!始終佢嘅賣點係餐廳設計而唔係食物呀!
食飽飽係時候出機場嗱!
全場得兩個閘口,一眼望晒.
我哋坐UO163 14:35起飛
上機嗱!
台中再見嗱!
好快又到派餐嘅時候,但真係重好飽,所以都食唔晒呀!
四點幾就返到香港嗱!
哩幅相係咪同上幾張好似呢?不過一張係台中機場,一張係香港機場,我post咗上嚟先發覺原來好似呀!
攞埋行李就正式結束今次短短四日嘅旅程啊!
總結今次嘅旅程雖然時間比較短,但因為兩家人難得一齊去玩,真係好開心啊!而且行程唔多又唔趕,所以感覺都好relax,但relax得嚟都玩到好攰,返到嚟香港瞓咗一日一夜先回氣啊!
.....完


text:
Wednesday, December 31, 2008
譚李聯婚
上上周六, 識左十幾年既好朋友兼中學同學Jaemi結婚, 雖然同Jamei諗熟, 不過由於佢同佢老公已經有好多好朋友幫手做兄弟姐妹, 所以今次就唔駛幫手做兄弟/姐妹啦!! 不過幸運既牛牛同Jessica就難逃一劫要做伴娘同姐妹!! 聽佢地講係之前個一晚, 佢地班姐妹要上新娘子屋企食餐飯兼要睇埋新娘子上頭先走人, 攪得黎都差不多成12點幾先走得人, 到左第二朝佢地又要晨早流流6點左右就到新娘子屋企集合!!! 嘩, 夾夾埋埋都係訓得個幾粒鐘, 真係辛苦晒啦!!
我地呢d唔駛做兄弟既, 就當然可以訓到黃朝八晏啦, 由於Jamei同佢老公都係誠心既教徒(唔記得係天主教定基督教??), 所以係下午就有一個教堂註冊儀式, 身為好友當然要出席見證咁重要既一刻啦!! 2點鐘去到個時, 主人家已經佈置好整個教堂十分之靚, 今次都係第一次參加教堂婚禮感覺比較特別, 開始之前Jessica同我講成個流程要成粒鐘有多, 平時睇電視個d以為只係一對新人進場, 之後牧師問人有冇人反對, 冇人反對既, 一對新人就可以錫錫, 禮成, 再之後成班人到門口影大合照就係咁簡單!! 現實版, 原來又唔係個喎, 第一, 牧師係唔會問有冇人反對, 二, 原來整個流程都較想像中長(其實應該正常都係咁, 只不過我第一次參加呢d教堂儀式姐!! 見識少姐!!) 當然, 係教堂行禮氣氛比較warm, 感覺上似返主日學個d感覺, 因為又有人唱詩又有人講道!!
為怕買錯, 所以都係影左新郎哥朵花for referance use!!
完成左教堂儀式, 我同堅兄兩條友冇所事事, 就俾伴娘Jessica欽點左去旺角花墟拎花, 因為夜晚新郎哥要俾驚喜新娘子, 會事先每一圍派一枝玫瑰, 之後就當新娘子路經每一圍枱個時, o個枱人就送上一枝玫瑰予作祝福, 當然, 最後由新神哥送上最後一枝花作結尾!! Jessica已經一早係花墟定左批玫瑰花, 我地只係奉命拎野, 不過, Jessica話新郎哥送個支花要特別d要另外再買, 要"黃色馬碲蘭", 我地呢d對花冇咩研究既人, 鬼知咩係馬碲蘭咩樣, 於是Jessica立即話聖安娜西餅個枝咪係羅, ok, 立即明晒!!!
兄弟姐妹忙於佈置會場中!!
會場正正對住維港, 景色一流!!
時間尚早, 其他人未到, 兩條友仔唯有係度燃雀度日!!
去完旺角拎花, 就返去晚宴地方, 因為係d驚喜, 所以拎花上去個時都係要鬼鬼祟祟咁, 免得俾新娘子發現!!! 送貨完畢, 再一次冇所事事, 時間尚早, 牛牛又怕要等到今晚9點先有得食, 於是就同我地一齊落去Burger King食返個late tea先!! 食飽飽, 就上返去會場先啦, 不過時間都仲係好早(應該都係6:30pm左右), 而我同堅兄又廢事四圍行街, 而其他朋友仔又未到, 於是兩條友仔就只好係麻雀枱度"燃雀", 但係估唔到, 同場有人同我地一樣悶到發慌, 於是就"瞭"我地一齊打返場衛生麻雀消磨下d時間!! 好彩, 託Jamei福, 俾小弟可以拎返食Barger King d錢, 實在好運非常!!!
婚宴結束散席後, 見到新郎哥好感動咁攬實班兄弟係度喊, 場面感動萬分, 於是我就問堅兄:『點解之前我地幫你個時, 唔見你喊既!!』, 哈, 牛牛就立即話:『 我地係好理性架!!! 何況你都冇攬住佢!!』
最後, 在此再一次祝賀一對新人, 幸福快樂, 白頭到老!! 仲有, 新年就到, 快d包利是啦!! 我地上黎拜年想要瑞士糖定係蛋卷呀, whahahahah~~~
Tuesday, December 30, 2008
聖誕夜 - 豬肝補氣
平安夜冇出街, 於是就係聖誕節正日出返夠本啦!! 當日下午冇咩特別野做, 於是先去太古城睇下聖誕商場免費歌舞show, 其實上年聖誕都有同Anna黎太古城睇呢d歌舞show, 今年再睇個時, 望清楚台上面d表演者, 嘩, 原來同上年一樣都係個一班人, 個班表演者話佢地既舞蹈團係黎自澳洲!! 估唔到, 今年太古城又再搵返同一班人黎表演!! 其實近呢幾年既聖誕, 每一個大大少少既商場都會有唔少既免費表演, 由歌舞, 魔術, 話劇, 馬戲......可觀性都相當之高, 如果大家可以花少少時間去check下個timetable就可以睇下呢d表演!!!
講返今日既節目先, 是日最大節目莫過於去沙田大會堂睇詹瑞文既萬千師奶賀台慶之豬肝補氣!! 話晒聖誕正日, 咁去睇之前當然要食返餐好既先啦, 於是就book左係紅磡既Cafe Le Must, 之前同朋友去過佢係新蒲崗既餐廳覺得幾好食, 所以就襯今次就去紅磡既分店食過!! 由於我地睇舞台劇, 於是就book左6:00pm早少少食, 加上平身呢間餐廳係食法國餐, 上菜既速度都相對慢dd, 所以有早d食既必要!! 講返呢間餐廳先, 係夜晚佢有個set dinner$138, 有頭盆, 湯, 主菜, 甜品, 飲品, 五道菜, menu入面有d貴價少少既就再要加多少少錢啦!! 唔知點解, 好似覺得係新蒲崗店好似係好食d咁, 可能對上一次係第一次食, 所以就不其然加多少少分, 又再加上, 自己有少少趕時間, 唔可以慢慢咁享受食物, 而且紅磡店入面d比較窄左d, 枱與枱之間都幾近下, 感覺唔多好, 不過食物都算唔錯!!
由於係紅磡過沙田都需時, 所以就拿拿臨要係7:30p.m就走人, 其實係餐廳去到尾個時, 諗住叫佢快手d上埋個甜品同埋個熱飲都比較慢, 攪到我地差不多要成7:45p.m先可以係餐廳度出發!! 為免遲到, 所以我同Anna要起勢咁跑, 好彩都岩岩好係8:00p.m準時入到去會場入場, 不過就出左一身汗!!
嘩, 入到四周圍望一望, 全院滿座, 幾勁呀, 聖誕節都有好多人黎睇, 一心諗住開心下, 都唔錯!! 之前係VCD都睇過詹瑞文既演出, 都有幾期望!! 其實講真, 全個劇基本上分左好多part, 唔係part part都好睇, 有時有d都係有d悶場, 但係唔算多, 反而我期望個d比較互動既環節相對少左d!! 好明顯, 詹生都想大家有多d共鳴, 所以都將一d比較hit既話題都快快手帶埋上台, such as倪震&亞視魔童!! 成個show大約接近3個鐘, 當中包括20分鐘既中場, 雖然中間有d悶場, 不過睇住詹生一個人由頭演到尾, 聲嘶力竭都真係唔野少!!
Monday, December 29, 2008
平安夜斬雞
原封不動既雞~~~ 開工~~
完成~~謝!!
平安夜冇街出, 實情是因為打後個3日(25,26&27號)勁出街, 加上平安夜出街費事同人迫, 所以是夜都係乖乖留係屋企食自己(因為媽媽同阿姨佢地返左大陸玩)!!
今日突然收到原隻白切雞一隻, 原先諗住就咁原隻放係碟度, 用保解紙包好再成舊塞入去雪櫃就算, 不過, 屋企個雪櫃都唔係大, 而且本身入面都塞左好多野, 根本就冇咩可能再塞多舊雞入去!! 把心一橫就索性將隻雞分屍入碟應該會易打理d!!
講真, 平時屋企煮雞斬雞都係由媽媽出手, 自己見佢斬個時都係手起刀落以為好易啦, 自己斬落去個時又係另一回事!! 今次係第一次斬雞, 以為好易, 原來睇同自己落手做真係差天共地!! 一開頭唔駛講當然係劏左對雞臂同雞翼先啦, 再黎就賴野啦, 淨返隻雞既body, 我望住佢, 佢又望住我真係不知如何入手好!! 最後左劈一刀, 右劈一刀, 最終劈到隻雞支離破碎, 上碟, 收工!!
Sunday, December 28, 2008
聖誕前狂歡
牛乳牛肉鍋~~~
全晚最好食最有睇頭就係呢個什錦併盤, 兩個人黎食呢個併盤應該岩岩好, 不過呢個併盤都要成$300~~
有幾多野食~~~hehe~~
今年係第2年同study group同仁一齊慶祝聖誕, 記得上年慶祝聖誕節係王家沙食完飯再到戲院睇投名狀, 估唔到話咁快就一年!!! 今年有青衣小林尊之稱既Mandy提議到銅鑼灣食shabubu, 因為大部份既人都係港島區工作, 所以全部人都舉腳贊成!! 聖誕節除左食之外就係交換禮物啦!! 由於book左7點鐘, 所以就同Mandy & Steven先上去坐定定先!! 睇一睇個環境都相當不俗, 不過有一點提一提大家既, 就係入到餐廳入面手提電話會收唔到訊號, 所以如果要約人既話就要記住呢一點, 唔係d人打俾你, 你會一直都收唔到架!!
講返呢間餐廳先, 原來佢本身係百人一朱集團旗下一間餐廳, 所以平極都有限, 如果一大班人去食就應該會好dd, 兩個人去食一來食得唔多, 兩來比較唔化算!! 我地今次主要叫左兩個鍋, 一係牛乳鍋, 另一個芝士牛乳鍋, 另外再加一個什錦併盤(內有魚生, 天婦羅, 卷物&壽司<---我覺得最好食就係呢個拼盤)(d天婦羅新鮮炸出黎, 熱辣辣的, so good)!! 可能平時都係食開個d一個價任食唔嬲既火鍋, 對住呢d得個一碟得個幾塊既薄切既牛肉, 加多碟菜蔬&日本麵, 某程度上好似食極都唔夠喉, 我地呢d粗人都係一世食個d任食打邊爐岩d, 呢d高級料理都係見識過就算!!
唔好以為份份都包得咁靚就俾佢表面呃到, 入面好多都係唔等駛既野, wahhahahah~~~
沿用上年交換禮物方式, 包剪揼~~~
當然今晚除左食之外, 另一個重點當然就係交換禮物啦!! 幸好今次拎到既禮物都算不俗, 感謝, 感謝!! 我地玩得實在太噪, 俾侍應叫我地細聲d, 真係冇辦法, 玩得高興就不其然大聲叫左出黎, 不過最緊要係大家玩得開心!! 大家食飽飽, 根據前人既理論, 人有兩個胃, 食正餐一個, 食甜品一個, 我地食飽左個正餐, 於是就要去餵飽埋個甜品胃啦!! 最後一班人最好就係去Haagen Dazs食雪糕啦, 又可以食多幾個球, 多d人又可以share平d!! Good!!
悠
地址; 銅鑼灣百德新街恆隆中心3樓T02店
電話: 2881 6191
菜式: 日本菜,火鍋
Monday, December 22, 2008
瘋狂瘋狂玩樂六, 日, 一 (3)
今次我地就放左工先入黎玩, 所以入到黎都有少少夜, 不過都唔緊要, 因為今次入黎主要都唔係要玩機動遊戲, 主要入去係睇個"睡公主閃亮舞會"同埋睇下其他特別野!! 咁好彩一入場岩岩就開始做緊巡遊表演, 由於依家既主題係"christmas"既關係, 所以所有既表演者都會戴晒d聖誕帽, 增加返D聖誕氣氛, 仲有仲有, 係入場個時仲會每人派一幅特製眼鏡, 只要你望住d燈泡, 你就可以睇到d一個個雪人圖案出現, 其實係上年聖誕都已經同anna去過迪迪尼, 個時都派過呢副眼鏡, 不過聽講, 今年仲有另一款圖案就係"天使", 原先諗住問下D工作人員有冇啦, 點知佢話要派"雪人"個款眼鏡先可以派另一款, 哎呀, 真係太孤寒啦!!
講返先, 佢今年多左個"睡公主閃亮舞會", 迪迪尼係城堡前面搭左個舞台表演歌舞, 呢個表演主要都係一班迪士尼人物同埋公主&王子一齊跳舞, 由於燈光加上音樂, 跳起上黎都真係幾好睇架, 仲要佢地跳到最後仲有d煙花放出黎成個景都好靚!!
當然, 除左個跳舞表演就仲有既就係米奇大屋啦!! 係呢個聖誕時節就特登整間大屋, 入面放晒d super大size既用米奇用品, 大家可以隨意影相, 最後, 仲可以同米奇佢合照添!!
Sunday, December 21, 2008
瘋狂玩樂六, 日, 一 (2)
係美心快餐度食個靚早餐!!晨早流流我就出發去九龍灣地鐵站同大家集合, 明明約左9點鐘, 個隻牛牛仲遲到, 9點鐘打俾佢啦, 佢就話行緊過黎, 好明顯我聽一聽佢個backgorund靜到無倫就知佢講大話, 於是就啦督爆佢話:『識你十幾年就知你講大話, 未出門口就快d黎啦!!』, 佢都知自己遲到, 即刻話:『著緊鞋, 出門口架啦!!』於是, 我就同Anna搵個地方食住早餐等佢同堅堅!!
係起點個度, 陳生同陳太好緊張係度睇緊個地圖!!
堅兄行到成條腰都彎晒, 好很誇張!!
係中途向下望, 真係好鬼斜!!
係第一個check point 休息~~
最受歡迎既香腸!!
辛辛苦苦行到第一個"check point", 就當然要休息一下先啦, 牛牛今朝雖然係遲到, 不過佢一早準備左d食物俾大家有腸仔同埋牛油粟米!! 唔好睇少呢兩樣野, 腸仔同粟米真係有拎去煎過同埋炒過架!! 最攪笑既係, 牛牛問爆谷既原材料係咪粟米, 因為佢話今朝起鍋抄粟米個時, 懷疑個鍋太熱一放粟米落去個時, 聽到d粟米爆炸聲, 佢諗應該係個鍋太熱會整爆d粟米變成爆谷!!
幾經辛苦, 終於黎到第2 check point~~
有3隻流浪狗仔~~
食飽飽就再出發啦, 今次可以行上次我同Anna冇行既新路段啦!! 其實我地行到第一個check point只係成個路段既三分之一, 雖然之後既路冇咁斜同埋咁難行, 不過, 行落好似行極都未行得完咁!! 行左一段時間, 終於到左第二個check point, 原來係呢度, 可以好近距離咁見到d纜車, 大家坐係度又再食野, 我地一路食, 坐纜車d人又一直咁望住我地, 講起黎都有少少唔好意思!! 係呢度, 我地見到有3隻好得意既狗仔係度行黎行去, 聽d工作人員話, 個d係流浪狗黎架,
終於行到黎終點~~
係市集度可離遠望到大佛~~
係第二個check point休息完之後, 又再出發啦, 再行多接近一個鐘頭時間左右就行到終點 - 終於到左昂平市集, 講真, 我本人就真係第一次黎昂平市集, 之前都聽人講呢度冇咩野好行, 上到黎之後就發覺所言非虛, 雖然人流都唔少, 不過講到要睇要玩既野真係唔多!! 辛苦上到黎, 基本上都已經用晒d energy, 再加上我同Anna之前都上過大佛所以就冇再上去大佛度行, 不過牛牛同堅兄就第一次到昂平呢度, 所以就用埋最後一丁點既energy都踩埋上去!! 我同Anna唔駛講就當然係坐係下面食住豆腐花等佢地啦!!
到差不多4點半個時就走人啦, 嘩, 點知排隊搭纜車落山既人多到你唔信, 最後, 我地排左差不多成粒鐘先可以搭到纜車返落去!!


text:
2010年10月27日
When My Child is Born
今日全香港既報章頭條清一色都係呢張相:一位香港地產商做咗爺爺,笑騎騎咁抱住三個各有姿態既可愛baby,我禁不住問:乜 關晒啲香港人事咩,但畢竟都係喜事一椿,我會鄧佢高興嘅,而且我同佢公司都有過三次緣份,第一個緣份由2006年頭開始咗,至今尚感滿意,應該會再繼續一段日子,
第二個緣份始於2008年,佢夾硬將我十幾年前買落既嗰啲恒發配給咗一啲恒地畀我,雖然少少哋,都算係緣份既一種吖,
第三個緣份就要講番N年前,我畀一位化身成大嬸樣既贈我既其中一句「你唔會冇工做架」,我就係恃住呢一句,于是乎對我人生既第三份工諸多 揀 擇,有一日我去咗環球某一層,係佢公司既總部見工,當時已經過咗下晝5點,我見到成個場佔多數都係略成熟穩重既男仕埋頭苦幹緊,原來佢哋既工作時間係較平時人哋朝九晚五多半個鐘,其實有幾多公司可以畀你踏正5點走人吖,係我既問題,唔關人事,當事時就畀我婉拒咗呢個緣份嚟臨嘞,依家人哋總部都搬埋,可能唔同晒架喇,十年人事都幾番新啦,何況係上世紀既事呢
Every child is a blessing from God,每個小孩都係上天賜予既祝福,今鋪仲係乘三添呀
>
新生命會帶畀人新希望,就正如歌詞所講,曾經經歷過既痛苦都會成為過去,對承受過生產之痛既母親而言,更能夠體會當中意思
近嚟睇到親子王國鬧哄哄討論生仔好啲定生女好啲,妳可以想像一吓,當你既仔女長大成人,女兒添咗小生命,佢會想起當年妳亦都要經歷過佢同樣既痛楚生佢,佢會感激你呢個亞媽,而你兒子添咗小生命,佢第一時間只會攬住佢老婆,好感激佢老婆為佢承受既痛苦,好多謝佢老婆為佢生咗個仔/女,..以下妳個仔都係講緊一啲肉麻骨痺既說話,不過佢跟住講 乜 妳可以唔駛理喎,反正當中係唔會提及到妳呢個亞媽嘅
我仲好記得,我第一件好想做既事就係要對媽咪講句感激多謝,(結果喺心裡面就重覆講咗好多次,好遺憾冇親口講出嚟,到最後都冇,唉,中國人就係咁架喇)我當時諗起佢廿多年前都一樣要經歷過我剛才既痛苦先可以將我帶到嚟呢個世界,之前總覺得自己係被佢忽略既一個,因為佢啲關心要畀第二個多啲,但係呢一切一切相比起嚟,都唔算係咩既一回事嘞
2010年10月22日
一個衰經理成就左兩件美事----之二
「有錢唔一定快樂,但係冇錢就一定唔快樂」
呢句係官塘某山頭分行C經理既名句,話說佢盡可能唔recommend人升職,佢既原因係若果他朝佢recommend既嗰個人犯錯誤,揭番佢個file睇吓當時係邊個人題名升佢,咁題名人就可能會受到影響架嘞, 佢為咗自保既呢個自私行為,累到一位等咗3年,只係望佢recommend佢升做clerk既後生仔惟有自己出去另作發展,反而咁仲有一番作為添,幾十年後當然可以下定論啦,一個衰經理成就左兩件美事----之一 ,C經理點解唔諗番轉頭,人人學佢咁,佢本人又點上到呢個位呢
在C經理未上山做分行經理之前,佢畀人逼要提番一個人升職,左諗右諗,左度右度,就呢個啦,反應有啲遲鈍,個子矮小(呢點作為男仕比較蝕底)睇怕佢上去見完都唔會pass嗰隻,今鋪定當,唔知點解又畀佢pass咗喎,人材大有人在,以佢一個其貌不揚,日常工作表現平平既人,唔係得C經理,輪 乜 都唔輪到佢啦,自此之後,「小個子」感激C經理嗰份情度尤如佢既再生父親一樣,
有一位開山功臣,職位係客戶服務,制服都好搞嘢,有帽架,只做待客工作,以C經理個為人,點會要呢個職位既人吖,要晒teller好過,可以好零活咁做吓文職又得,做埋接待仲得,所以C經理嚟咗之後呢位即將踏入30大關既女仕就調走咗落裕民坊嗰間大分行喇,不過佢仲係山頭居民又係客戶,成家同山頭分行啲人諗熟,呢位女仕可能乖啲純啲卦,生活圈子狹窄,從來冇交過男朋友,佢亞媽替佢擔心,成日叫C經理介紹男仔畀佢個女,C經理不勝煩擾,佢又左諗右諗,左度右度,佢識得既成班仔入面至yap都算係「小個子」架嘞,於是就將「小個子」介紹畀佢,可能「小個子」要感恩圖報卦,恩人推介到,即收貨,唔駛幾個月,兩個新人拍住拖上山頭派紅色炸彈兼謝媒,呢次係我第一次見呢對新人,我覺得佢哋都幾襯,高度差不多,兩個都唔太多說話,踏踏實實嗰種,但係C經理居然沖口而出發自內心講咗句(應該係話緊亞女仔) 「咁都啱??? 」一年後,佢哋仲生咗個BB仔添呀
其實搵老公唔駛揀 啲 好 醒目嘅,蠢過自己仲啱,有你呃佢冇佢呃到你,作為老公,識得搵錢番嚟畀你,同埋到時到候識番屋企就夠架喇
其實我對C經理都寄于無限同情,C經理好似高高在上咁,現實中佢周圍有好多女人佢都唔得罪得,在工作上,分行細細得嗰10個人唔夠,已經有兩位官太(官太係乜 ?咪就係佢哋老公响銀行裡面擔任緊高職位囉),在家庭上,外母乸 極其猛料,開幼稚園,佢似外母大人啲學生仔咁,對校長-即係佢外母大人又敬又畏,佢只可以將我哋呢啲容許佢踐踏既人,盡情咁踩到扁我個為人係唔多熱衷參與同理會我週遭發生既事情,讀書如是,做嘢都如是,咁點解我知咁多我未嚟呢間分行既嘢?其實係一位30過外既女仕-AL好熱情咁用呢啲八八卦卦既嘢嚟同我扮friend換取我既友誼同埋信任,然後恨恨地督我背脊,可能我後台夠硬死唔去卦,唉,又响傷痕累累之中上咗職場既一課,下回分解
2010年10月21日
2010年10月13日
我唔買六合彩
若果他朝你見我發咗達,你問我係咪中咗六合彩,你就一定估錯,從某年某月某日起,我介咗買六合彩呢個習慣喇 為免仲想要中頭獎既你引起不安,聽完ABBA隻Money就算嘞,唔好再睇落去囉喎 Money, money, money, must be funny, in a rich man’s world=錢呀錢,响有錢人既世界裡面,一定好很有趣啫(等我感受過話過你知呀吓) 有錢駛得鬼推磨=Money makes the world go arround x 2,唔係好記得呢隻咩歌,不過最有印象係收尾嗰句:hey, big spender,唔駛去到歐洲咁遠噃,晨咁早去中環啲名店門口睇吓啲千奇百趣現象,幾多其貌不揚既闊佬等住啲店鋪開門衝入去搶住幫襯,店員家陣對住呢班豪客啲嘴臉都唔同晒架喇 ▼ ▼ ▼ 好,講幾個中咗六合彩既人既經歷,茶水亞姐話佢有個親戚中咗六合彩頭獎,佢兩公婆即刻辭咗佢哋份政府好工用嗰啲錢開咗間體育用品店,廿幾年前體育用品店係好熱門賺到錢嘅,但係由佢哋開鋪就開始走下坡,(係咪畀佢拖冧個市呢?)結果將中番嚟既錢蝕晒為止 亞女兩歲半未夠,有日抱住佢經過禮賢會,佢問我係咪冇錢錢畀佢讀書,唔知佢幾時聽埋聽埋就自己亂諗嘢,又一個教訓,要記住响仔女面前要慎言,佢對大眼睛整咗個可憐樣望住你,於是咪畀咗佢返附屬既幼兒班囉,復活節有個活動,旅遊車車咗去唔知邊處搵啲收埋咗既復活朱古力蛋仔,幾位家長閒談之間,話亞乜太中咗條六合彩之後就開始病,睇勻晒西醫中醫都搵唔到病因,錢銀都係身外物啫,但係傷身你都咪話唔驚 亞女開始上小學,教養,教養,唔只要「養」,仲要「教」家嘛,剛啱轉咗份好似幾安穩既工,於是好積極咁响港島區呢邊搵緊樓,嗰時都會妄想旨意一吓啲六合彩,嗰日下晝,一住聽住個電話話筒,一住對冧把, 第一個冧把,中!第二個冧把,中!第三個冧把,中!第四個冧把,又中!心裡面好忐忑不安,奇怪,完全冇興奮既感覺,只係猛同自己講,第五第六個,千祈唔好中,我情願捱世界都唔想病,呢次事件好似畀我預習咗一次真係畀我中咗頭獎既心路歷程咁樣,由嗰陣時起,我介咗買嘞,到依家更加冇要中六合彩既需要
若果他朝你見我發咗達,你問我係咪中咗六合彩,你就一定估錯,從某年某月某日起,我介咗買六合彩呢個習慣喇
為免仲想要中頭獎既你引起不安,聽完ABBA隻Money就算嘞,唔好再睇落去囉喎
Money, money, money, must be funny, in a rich man’s world=錢呀錢,响有錢人既世界裡面,一定好很有趣啫(等我感受過話過你知呀吓)
有錢駛得鬼推磨=Money makes the world go arround x 2,唔係好記得呢隻咩歌,不過最有印象係收尾嗰句:hey, big spender,唔駛去到歐洲咁遠噃,晨咁早去中環啲名店門口睇吓啲千奇百趣現象,幾多其貌不揚既闊佬等住啲店鋪開門衝入去搶住幫襯,店員家陣對住呢班豪客啲嘴臉都唔同晒架喇
▼
▼
▼
好,講幾個中咗六合彩既人既經歷,茶水亞姐話佢有個親戚中咗六合彩頭獎,佢兩公婆即刻辭咗佢哋份政府好工用嗰啲錢開咗間體育用品店,廿幾年前體育用品店係好熱門賺到錢嘅,但係由佢哋開鋪就開始走下坡,(係咪畀佢拖冧個市呢?)結果將中番嚟既錢蝕晒為止
亞女兩歲半未夠,有日抱住佢經過禮賢會,佢問我係咪冇錢錢畀佢讀書,唔知佢幾時聽埋聽埋就自己亂諗嘢,又一個教訓,要記住响仔女面前要慎言,佢對大眼睛整咗個可憐樣望住你,於是咪畀咗佢返附屬既幼兒班囉,復活節有個活動,旅遊車車咗去唔知邊處搵啲收埋咗既復活朱古力蛋仔,幾位家長閒談之間,話亞乜太中咗條六合彩之後就開始病,睇勻晒西醫中醫都搵唔到病因,錢銀都係身外物啫,但係傷身你都咪話唔驚
亞女開始上小學,教養,教養,唔只要「養」,仲要「教」家嘛,剛啱轉咗份好似幾安穩既工,於是好積極咁响港島區呢邊搵緊樓,嗰時都會妄想旨意一吓啲六合彩,嗰日下晝,一住聽住個電話話筒,一住對冧把, 第一個冧把,中!第二個冧把,中!第三個冧把,中!第四個冧把,又中!心裡面好忐忑不安,奇怪,完全冇興奮既感覺,只係猛同自己講,第五第六個,千祈唔好中,我情願捱世界都唔想病,呢次事件好似畀我預習咗一次真係畀我中咗頭獎既心路歷程咁樣,由嗰陣時起,我介咗買嘞,到依家更加冇要中六合彩既需要以下李丞責師父講既呢單劫案係十年前發生嘅,嗰間鐘表珠寶店係喺新光後閘過幾間鋪位,係一位歌手個亞哥中咗六合彩頭獎開嘅,個槍手居然會睇中呢間位處鬧市只係一間佔半鋪既細鋪,仲要响人流當旺既中午時份打劫,本應劫匪已經得逞經馬寶道向住鰂魚涌方向走人,唔知點解(應該保險會有得賠)老闆突然衝出去同劫匪糾纏,結果被開槍殺死
有人不相信,人是沒有永遠的富貴,也沒有永遠的閉翳(衰運),而一般人更相信,愈早富貴的人,衰運亦會愈早來找他,所以大家都認為,經過一番磨煉後,踏入中年或以後才大富大貴,會較為恰當,亦容易為人接受.
早在上世紀九十年代初期,一位著名歌手的兄長,很早已成家立室,妻子更是貌似天仙,並育有一對子女,個人更在北角開設金舖,事業如日中天.筆者從他的親人口中得知,他當時的好運簡直好到極點,例如贏馬,中六合彩已是例行公事,勝利似乎是必然的.不過,人無百日好,花無百日紅,不好的事終於來了.
某年某月,他在金舖埋首工作之際,忽然一名悍匪持槍衝入店內,威嚇眾人並大肆搶掠,最後劫匪掠去一批金飾奪門而逃.原本此事就這樣過去,最多只是損失了一批金飾,但不知何故,「好運的他」突現神來之勇,竟衝出店外,赤手空拳與劫匪糾纏,就在此時,劫匪為求自保,舉槍朝他的後腦……
事後有不少評論,過往他事事都遇上好運,在危機關頭的一刻,「好運的他」便認為「幸運之神」永遠站在他的一方.
主持︰李丞責
▼
▼
▼
若果你一吓唔覺意睇咗以上嗰幾個真實個案,驚有啲人似我睇嘢既習慣,有時會由收尾睇番上嚟,我惟有咁安慰你啦,「中獎嗰啲錢查實係我既,我一路以嚟,著啲著啲儲响馬會嗰度之嘛」
2010年10月5日
休止符
「每篇樂章,甚至乎是一篇優美的樂章,當中都一定會有個休止符」
當你响你既人生當中起勢咁衝呀衝,喺適當既時候就應該要停一停,咁有意思既呢句嘢唔係我講嘅,係惡人蘇講嘅,哩,成鬼日鬧人嗰個
你估鬧人唔嘥氣架咩,就正如老細青根暴現對住某人破口大鬧:「罵 你是因為*痛你」(*呢個普通話字好傳神),若果老細唔likey你,要你即刻响佢面前消失咪得囉,駛鬼咁勞氣咩,仲有呀,以前屋企啲老人家都成日講呢句:「為你好先鬧你」
亞蘇鬧人有時又鬧得幾有point,啲point又幾啱聽,家陣亞蘇開talk show, 教人點賺2億,對於我呢個又唔買六合彩而搵銀時效所剩冇幾多年既人嚟講絕對係天方夜譚,而亞蘇提出既兩億,係假設佢有99歲命,呢個數目可以足夠支持佢同埋佢屋企兩老既醫療費同生活費啫
……定下做人目標,跟足呢條「SMART」的搵錢方程式 : -
S---Specific =具體 : 即具體,好似開心就唔具體,但搵兩億就好具體
M---Measurable =可數的 : 即數得到,開心係數唔到嘅,但兩億就數得到
A---Attainable =能力可及 : 即能力做得到
R---Realistic =實際可行 : 唔好淨係坐喺度齋噏,呢啲就唔 Realistic
T---Trackable =可追溯的 : 係講時間,需時多久,即係你要有個 timetable


text:
琴晚深夜同Mi傾咗個長“程"電話, 原先諗住交待幾句, 點知一傾就講咗好耐, 好長氣啊 :)
傾談間佢叫我放鬆D, 一日到晚攪到自己咁忙所為何事? 佢話邊有人養狗狗養到好似我 :P
佢話佢自己都已經好緊張狗狗, 佢嘅朋友都有問使唔使咁啊; 但相比起我, 簡直拋離100倍囉, 佢話人家睇咗我個blog真係唔敢養狗狗囉!
今日達達做到第5次針灸治療喇,醫生話達達反射神經係正常晒, 反應好快; 但對於佢腳仔仲係震同下盤無力, 就好似幫助唔大, 唔通正如醫生一開始所講, 關節移位呢D問題針灸都好難幫忙!
朋友M狗狗都有做針灸治療, 佢有提及一般療程做咗3-4次應該見到成果, 如果無幫助就可以停咗佢喇!
天寒地凍懶出街, 我發覺我越嚟越懶出去喇; 不過又真係無咩時間, 一樣接住一樣去做, 好似剛放低一樣去飲啖水, 鬧鐘又再響喇; 忙忙忙, 忙得有價值我真係再忙都唔在乎, 但達達情況只可以算係差強人意吧; 望住佢令我時時情緒有如過山車咁, 高低起伏, 又上又落 :(
當我感覺佢情況轉好, 正開心努力終於見到成果, 佢就嚟個急轉彎, 腳仔又無晒氣力, 將我心中高漲嘅情緒一下就淋熄; 正當我感覺失落, 唔知係咪應該沿住呢條路走落去, 佢又表現活力澎湃, 叫我啼笑皆非!
呢篇係一段令人心碎嘅文章, 無論我已經面對過幾多次同我嘅毛孩道別, 但每一次都面對唔同嘅感受, 一樣係心酸!
今日再閱讀呢篇文章, 仍然會鼻酸流淚, 好難去講出呢句"再見"!
休息咗一晚, 達達情況穩定番, 下盤再無搖擺, 腳震無琴日咁多喇, 可能琴日沖涼攪得太耐, 佢太攰啦; 最衰隻浴鹽, 攪到麻麻煩煩.
達達呢個情況當然係未康復啦, 但我都唔想困佢一整日, 咁好慘嘛; 但呢隻豬又好煩, 一放出嚟就博命跑, 佢唔識驚都嚇死我啦, 無辦法只可以分開幾段時間放, 要有休息時間!
下星期天氣又轉涼, 睇咗7天天氣預告最暖係今日喇, 快快手同3隻豬沖番個涼先啦!
今日同達達沖涼, 試吓幫佢用petEsthe浴鹽浸吓, 我有用呢個牌子嘅扶養泥, 係好嘢嚟㗎, 所以我都放心試用啦!
因為覺得達達皮毛都係好乾吓, 依家浸微泡浴我無做搽油呢個療程, 諗住浸浴鹽方便D啦!
今日聖誕節, 工人姐姐放咗假, 真係好享受屋企咁寧靜, 如果唔係自己怕做家務, 真係無個姐姐喺度最好, 唔會一日到晚比佢攪到我啼笑皆非啦!
我嘅工作如常, 由一早開始就服侍呢3隻皇帝, 然後再靜靜觀察吓達達!
自從做完咗第4次針灸之後, 我開始見到達達嘅進步喇, 最明顯嘅當然係睇佢隻脚仔仲有無震震吓啦; 星期一針完番嚟, 佢一般都比較攰, 會瞓覺, 好少行!
今年完全無mood同3隻豬影過節相, 連落樓下影番幾張都一拖再拖, 今日已經係聖誕前夕, 聽日係假期一定人多都係免麻煩; 早幾日例行公事咁叫做影咗今年嘅聖誕相, 以為可以收爐喇, 點知阿女又訂咗靚靚嘅cupcake比我, 手功做得咁靚點捨得唔影低佢吖, 簡單做個背境都一定要影吓!
今日達達第四次針灸, 由察覺佢腳仔無力, 轉眼有一個月喇, 時間真係過得快!
達達做呢個針灸治療, 效果唔係上網嗰D形容得咁神化, 但每次做完都見到有些微改善, 唔係無改進, 係未到最好啦; 我之前都猛睇資料, 大都係話急性嘅椎間盤問題, 反而針灸效果好快就見, 但慢性嘅, 就要時間慢慢改善; 急性嘅椎間盤問題比慢性嘅傷害更大, 還幸達達應該算係慢性, 我唔介意花更多時間, 只要佢有好轉!
自從達達椎間盤出事真係好忙, 每日從早忙到晚, 都唔知點解無晒D時間 :(
一早從8點開始餵早餐, 10點又要餵藥比達達, 醫生話幫助血液循環嘅藥要空肚食嘛, 都想同早餐時食嘅甲狀腺藥隔開少少啦.
中午12點餵午餐, 餐後一小時內唔適合做按摩同艾炙, 到下午1點後就同達達做呢個治療喇.
終於都同3隻豬影咗今年嘅聖誕相, 近日達達嘅脊椎出事令到我好忙, 主要係個心一直都唔安樂, 根本無晒mood囉!
今次係咁多年來第一次影過節相會當係例行工事, 所以完全無心機諗點去佈置, 真係隨便過隨便拎出幾個公仔, 反正最重要都係有3隻豬仔嗟!
我希望我可以同佢哋共渡好多好多個快樂聖誕, 然後......
呢D相片日後會係我一個好珍惜嘅memories!
琴日達達做針灸治療期間, 同Dr.Sam傾談, 佢問我有無幫達達做艾炙呀?
梗係有啦, 我係勤力媽媽, 點會偷懶 :)
呢兩日同A喺度研究“場效應治療儀”, 呢個係乜東西, 事關我轉貼嘅文章中, 有提及呢個儀器, 話對不良於行嘅狗狗幫助好大, 因為會打通經絡加強血液循環, 我有向Dr.Sam請教!
呢兩日氣溫驟降, 仲要落埋雨, 真係凍死人, 無必要真係唔想出街; 喺屋企開咗暖爐, 爬上床冚住被, 真係好歎嘛!
不過今日要帶達達豬出去, 要見醫生做第三次針灸治療; 天氣咁凍我無諗過自己, 但就好驚冷親隻豬, 養狗狗感情可以昇華至此, 係一種福氣還是係傻氣?
一踏出大門, 已經感覺寒氣逼埋嚟, 雖然我幫達達著咗衫, 都係好擔心冷親佢, 真係唔想多生枝節將個療程拖慢, 如果冷病隻豬女就麻煩!
今日老公幫達達做艾炙, 達達豬最嗲爸爸啦, 我鋪好暖氈準備好物料, 就叫老公幫達達做喇, 今日我做揸機影番幾張相啦 :)
達達見到爸爸拎住艾棒, 已經乖乖咁瞓低, 郁都唔郁咁配合晒, 仲好放鬆好快瞓著添, 難怪老公咁錫佢啦!
哼...我好妒忌啊, 枉我撲嚟撲去為呢隻衰豬揾料揾醫生, 喺佢心目中我嘅地位都係唔及爸爸咁大.....
由察覺達達豬後盤無力去睇醫生, 再轉介專科, 然後開始針灸, 到今日都有20日喇, 專科開嘅幫助血液循環藥都食咗有12日, 針灸都已經做咗兩次; 但我都係無覺得達達有好明顯嘅好轉, 還幸都無變差!
Dr.Tint叫我限制達達活動範圍, 我以為困圍欄就OK喇, 困籠要尿尿時就無咁方便, 有時唔為意佢呱呱叫, 都痾濕咗幾次喇; 但呢隻豬喺圍欄又一D都唔安份, 整日都兩頭行, 係無休息啦; 無辦法除咗便便時間, 都要困番籠喇!
每月約有30狗隻須接受此手術,平均每日一宗,病患會令狗狗突然雙腳癱瘓,主人傷心,小狗痛不欲生!所指的正是被一般人誤稱為「骨刺」的椎間盤突出症,恐怖程度僅次於癌症,可在沒有先兆的24小時內令狗狗雙腳突然癱瘓,大家務必了解此症狀做好防準備.
人生係咪無完美嘅呢? 做人係咪一定要有缺憾? 正當我覺得自己嘅一生都算了無遺憾, 我好感恩!
上天就嚟同我開個玩笑, 佢指派咗呢8隻寶貝比我, 測試吓我嘅耐力係咪勝於常人, 所以要我一關一關咁過啦!
以前養5寶, 當佢哋有唔舒服, 我都一樣心驚膽震, 尤期係同叻叻共渡嗰段時間, 真係唔想再望番轉頭!
以為今次養呢3隻豬仔, 自己已經係經驗豐富, 只要小心D, 應該掌握到!
今日3隻豬都做艾炙, 波波腰仔都有骨刺, 豆b關節都需要保健, 達達嘛....係主角嚟:(
咁就一齊做個身體保養, 等佢哋血液循環好D啦, 達達豬跟醫生指示做15分鐘, 對twins做10分鐘OK喇!
我用一個合適size嘅腰枕托住佢哋嘅腰仔, 佢哋會舒服D, 可以卸下力啦!
琴日係我嘅正日生日, 簡簡單單喺屋企食一餐啦, 因為要帶達達豬去針灸啊; 不過阿女都比我一個驚喜, 佢再買咗一個豬仔蛋糕比我, 佢話知我鍾意豬仔喎, 我個心甜過個蛋糕啦!
豬仔豬仔, 我今次真係鍾意到要食咗你落肚喇,wahahahaha.......
今日第二次帶達達豬針灸, 佢到咗診所好緊張, 反晒白眼, 攪到我都緊張埋; 等咗一陣入去診症室, 醫生先同佢檢查, 好小心按壓過晒, 都係無痛嘅反應, 咁其實情況唔係太壞, 本來想達達行嚟睇吓, 但達達邊敢行磚地吖!
今日都係落13針, 背脊8針脚仔5針, 達達算合作喇, 都無典來典去, 因為醫生已經知佢性格, 唔比佢望到啦; 我都係企係佢面前同佢傾偈, 隔一段時間醫生會check吓D針有無鬆啦!
最近又不停上網搵資料, 當然係為咗達達嘅椎間盤突出症啦, 睇咗好多病例, 都係可以做針灸復康; 有狗狗後肢已經癱瘓,都可以用針灸復健, 達達豬情況未係咁壞, 做多幾次針灸, 應該會見到效果啦!
聽日係我嘅生日, 今年嘅願望除咗大家都身體健康, 當然係對達達康復好大期望!
多謝老公同阿女安排今日同我慶祝生日, 因為聽日我好忙; 聽日我嘅生日節目, 就係帶達達豬針灸治療, 亦有D問題要請教Dr. Samuel Wong !
針灸是中國傳統的醫學療法,世代得到海內外華人的信賴.針灸不止對人類產生效用,就連動物針灸也能做到一針病除.針灸療法在不少國家得到認可和接受,美國獸醫如今開始將這項技術應用在寵物身上.
近日因為達達脊椎問題, 多留心咗有關呢方面嘅資料, 大家都要留心自己嘅寶貝, 尤其係當佢哋年紀漸大, 有好多微少嘅改變, 係身體機能正在倒退嘅指標!
下面嘅連結, 大家不妨睇一睇, 有好幾點我都喺達達身上發現, 請多D留意你嘅毛孩!
琴日達達豬做完針灸, 醫生話佢會攰D, 果然番到屋企, 除咗我叫佢尿尿同食餐, 佢淨係瞓覺!
休息多D係好嘅, 睇咗3個醫生都話要絕對休息, 尤其係近呢兩星期, 咁達達豬瞓多D都OK嘅!
今日起身達豬比琴日好D啦, 無咁眼瞓喇, 佢情況暫時未見好明顯嘅改善, 都有腳震震啦; 不過針灸係需要循序漸進, 我雖然係一個心急嘅人, 但都有合理嘅想法, 我明白要比多D時間!
上星期約好時間, 排期到今日, 今日帶達達豬開始針灸治療!
其實我都有擔心㗎, 達達豬咁敏感, 點肯比人掂呀? 仲話要針針, 話唔痛都總會有感覺嘛, 佢會唔會典嚟典去, 典到癲咗, 落唔到針㗎?
預早少少去診所啦, 今次地點好近地鐵站, 即使我係路盲, 都好易搵呀!
琴晚真係瞓得好差, 心裏面有件事放唔低, 成晚半睡半醒狀態!
今朝一早起身, 灌番杯咖啡先, 要努力頂住, A話閃唔到過嚟陪我, 咁唯有自己面對啦!
一出屋苑門口上的士, 行咗一陣司機就問我點去, 要行登打士街定染布房街?
唉, 又嚟! 我鬼知咩, 已經心煩, 又總係遇到呢D司機, 唔好話我係第一次去, 去咗幾年見Dr.Hsiang, 你問我點去都係唔識㗎啦:(
我答去到就得啦, 任得你點樣去, 心情真係唔好, 一早就唔順利, 一D都唔lucky!
聽日就帶達達豬見專科醫生, 當診所姑娘來電提醒我應診時間, 我個心突然狂跳起嚟, 自己有事都未有咁驚, 湊狗狗就成日比佢哋嚇到心驚肉跳!
由最初養bebe開始, 到佢抽筋心臟病, 及後每一隻都有不同症狀, 每一次面對都好徬徨, 呢D真係唔可以話見過就會放心得落, 真係好難形容嗰種感覺, 就係咁震騰騰....一關一關咁過!
同達達豬積極"水療" 效果唔錯, 浸咗兩次帶氧微泡浴後, 佢脚仔好番好多喇, 我個心都安定咗!
照咁睇達達情況應該唔係太壞卦, 我同佢浸浴做吓按摩, 佢都好咗咁多, 帶氧微泡浴有增強佢血液循環嘅效果, 咁做針灸治療應該更加唔錯, 我諗.....專科醫生都唔會叫開呢刀囉, 自我安慰先啦, 仲有幾日先見專科, 都要等日子容易D過嘛!


text:
周大福 Chow Tai Fook
服務詳情
評語 提交評語
之前喺婚展睇完好多都覺得好貴唔係太啱,諗住結婚介指都係長戴,所以唔想買咁貴嗰啲,於是咁啱喺太子經過周大福就入去睇睇.我覺得佢哋都好好,雖然我唔係買啲好貴嘅款,佢都好用心同我介紹,又幫我哋試.
結婚戒指我哋揀咗周大福,係喺荃灣嗰間買,係因為有coupon所以去睇吓.當日服務我哋個sales叫陳文霖,佢好有耐性同埋把聲好soft,令你好舒服,唔會好hard-sell,你睇緊嗰陣佢又會同你分析邊款啱你啲,我哋揀咗碎石款同玫瑰金,最後用咗coupon只係$2500.
結婚戒指我係喺荃灣周大福買嘅,我哋都冇比較過其他,睇到鐘意嘅款就即刻決定咗.嗰個款係而家廣告賣緊嗰隻款,我見到就俾佢吸引咗,個工藝同其他有啲唔同,所以我好鐘意.佢個款比較特別,隻戒指係有石嘅,係一半做咗磨沙﹑一半係普通戒指咁,中間有啲坑紋,高雅得嚟都有啲款.兩隻戒指都有石,不過男仔嗰隻就細粒啲,女仔嗰隻大粒啲.
我哋係去銅鑼灣SOGO間周大福買金器既.嗰到有個sales叫容姐好好,佢好有耐性,其他sales你唔幫襯佢哋就唔會理你,但係我哋睇咗幾次都未買,容姐都繼續理我哋,就算我哋未決定買,佢都會係其他鋪頭調貨俾我哋睇.我哋最後買咗兩隻龍鳳鐲同一隻金豬.比較深刻既係其中一隻金豬有少少彎咗,容姐即場幫手修理番,通常咁既情況其他金鋪淨係會話「係咁嫁啦」,然後就唔理.容姐真係好好.
bigday嗰日金器啲安全扣喺咁甩出嚟,可能個扣好薄,所以好易變形.啲姊妹都好驚啲鈪會跌,喺咁講如果我一跌佢哋就會幫我執返.


text:
Joy's Card
服務詳情
評語 提交評語
婚紗展見到Joy's Card有promotion,覺得好抵,而且服務態度都好好,所以就俾哂錢.之後去佢哋鋪頭,態度同婚紗展比較就有落差,個職員態度愛理不理,淨喺叫我自己睇,問佢嘢嘅時候,要逼一下佢先會答我.
其實佢好多款式選擇,可以將唔同主題combine,令人眼花瞭亂,就算我只喺揀好普通嘅紅色囍字面,都已經好多唔同details揀,例如「囍」字有唔同質地,唔同令度等等.
我啲帖係台灣印嘅,因為覺得香港嘅service好差,就算搵過幾間啲款ok嘅,但當我想睇多少少就會唔好掂,唔好望咁多之類.我係Joy's Card 買利是封,service一流,不過就冇乜款啱.佢地老闆好好,我睇左好多款,連自己都覺得唔好意思,加上同老公個意見都唔太啱,所以淨係買左啲好得意嘅利是封.我有周圍同人講佢服務態度好.但因為係果度只能夠揀啲已有嘅款,其實佢好多款都OK,只不過係我奄尖,除非我自己拎一筆錢出黎叫佢幫我design,但當時好多人同我講要一兩個月先有稿,firm左個稿又再等多一兩個月.
揀嘅原因係因為佢咁岩有一個花款係我鐘意,所以即刻落訂.成個流程都好順利,好快覆返我地,可以一日改幾次,雖然只係小細節,例如花邊或者框改大改細,或者字體大小行距等等,一日就可以改到幾次俾我地.字方面係全部準確,係space,行距要微調.


text:
話咁快又到最後一天, 又是上島咖啡店食早餐, 然後去京成上野站訂四點既skyliner往成田空港
由於唔想行, 一早已經決定坐bus去skytree, 原本我係想坐Tobu Skytree Shuttle
一直以為京成上野站門外既bus stop係... 點知原來係都營bus, 唔緊要啦, 一樣200yen, 一樣去到skytree
車站非常近skytree, 雖然未至於係正門口, 但行路都只係數分鐘, 早上既天氣多雲
我地係呢度沿住電梯入去
一上到4樓就見到翔哥哥
其實仲包tobu綫既pass同電話繩, 仲有一程船(不過星期一係唔開)
我地既飛同其他網上訂既飛有咩唔同呢? 官網訂個D係有指定時間, 我地個D係幾時去都得, 要係呢度換飛
呢張就係入去天望DECK既飛(350M), 仲有高D係450M
唔洗排隊即入
唔洗1分鐘就到達350m的天望deck
不過多雲, 所以望唔到富士山
白色圓型頂咪係尋日去既東京dome
星期一都好多人去skytree
個條河係咪二子玉川?? 定係隅田川??
所有高塔都有呢d玻璃底
影呢張相盛惠1200yen
雖然見唔到夜景, 但上面都有d相比人感受下夜晚會係點
工作人員在抹窗, 裡面d遊客一齊叫"加油"
天望deck有三層(350M)
345M
340M
如果再上多100m既天望回廊要比多1000yen, 要等20分鐘, 我地唔上lu
好多人幫襯呢間cafe


text:
都係講嗰句,本來無一物,何處惹塵埃?
本來想講吓青年充權嘅嘢,但係太理論化,不如講啲易明啲……
陰謀論啲去睇,政府重提網絡 23 條,好大程度係因為 100 毛同埋其「姊妹公司」毛記電視 (以下統稱 100 毛集團) 嘅冒起,100 毛集團係香港近年成功打出 Digital Media 同埋出色地掌控網路力量嘅表表者,呢股力量係人都知到好龐大,亦都個個都想去分一杯羹,所以不論政府,各大商家都企圖利用社交網絡,電子媒界嘅力量創出新天地.
事情唔單只係咁,100 毛集團嘅角色當然就完完全全企響年輕人嘅一方,對一啲反智嘅社會現象,對弱不禁風嘅政府以冷嘲熱諷嘅方式大力鞭撻,結果響短短兩年間,100 毛集團成為了社會上嘅新勢力集團,代表著一眾年輕人,亦同時反映住年輕人對上一輩埋下嘅枷鎖產生嘅種種不滿,再簡單啲講就係藉著結集咗年輕人嘅一大團怨氣,令一眾年輕人由「因一班老屎窟想當然嘅主觀願望而被設定是這樣」而遭埋沒,至躍身成為社會上嘅新力量.(唔好意思,寫得複雜咗少少,但係呢個就係「充權」嘅意義) 而一班老屎窟同埋諸位「社會賢達」對呢種怨氣則只拋下冷冷嘅一句「後生仔,唔好淨係掛住不勞而獲,要肯捱先得架!」然後就將社會上種種荒唐事推卸得一乾二淨,仿佛所有社會問題都係嚟自年輕人咁樣!
100 毛集團創意非凡,亦同時引用咗大量二次創作嚟引起網民嘅共鳴,連填詞泰斗夕爺都話「歌詞愈改得少就愈好笑」,但係竟然會有左膠大大聲聲話如果真係有創意就自己寫歌啦!呢種對二次創作全無認知嘅低智評論,真係令人冒火三丈!問題嘅核心係:咁脆弱嘅香港政府,又點會抵受得住 100 毛集團嘅大力鞭撻呢!尤其是係極度方丈嘅 689,更加視 100 毛集團為眼中釘,而要剷除 100 毛集團,又有咩嘢好得過通過網絡 23 條呢?
脷申:圖片來自唔知邊套畀人二次創作咗幾十次希特拉做主角嘅戲,caption 來自醒覺配音組


text:
星期三, 10月 1
鬼站
一個月就跌差唔多二千點跌突甘話, 今次政治市真係超乎預期咁大同快, 又學多一堂矣. 友人話應一早去沽避險, 答道如為留個賺左既十零廿個巴仙, 咁都怕且幾難食到大茶反勒, 睇下你點玩囉. 滬港通吹左成半年有多, ah 差距已經去到差唔多了, ah 都有既大藍籌都係爭過五巴仙多尐者, 怕且到真係通個時做套戥都哂氣了. 沽大市去買 a etf 已係呢幾個月既指定動作, a 出其咁強都有眼見勒, h 追 a 細價股都係玩供需既遊戲, 真係唔識同尐 a 戶 同大戶玩勒. 尐人話玩買長實, a 既大野都唔玩, 係咪老點多尐啊. 反而係港線 h 紅既二三線真係升得既挺又強, 怕且係呢度落注仲有咁上下水位既. 133 畀人走數今日都算跌得少, 雖則差唔多畀高位跌左大半了, 但入面既決策咁鬼模糊, 尐折讓真係無老點你.
小事大要有智, 大事小要以仁, 大既后果呢幾日再不贅了. 但小對大既有尐底線係唔可以踰越既, 你可以同佢玩, 可以堅持談判, 但有尐野係不能觸及, 只可以玩模糊化, 各自表述, 各自下台階甘解釋. 如玩到反檯, 大當然要輸, 但以比例黎講, 小就通盤都要輸勒. 今次香港人直至此真係玩得好過預期, 但分散既好處大家已見到, 但壞處冒進怕且下個星期會湧現. 呢場仗係持久戰, 唔會係一個月內得到有效成果, 適當既佔中中央原則定時既表述同情報既分享係急中之急, 如明天都未搞妥咁就頗危了.
星期六, 8月 30
百夫
今個月突破先前一零年高位 24877 數天, 可惜似乎去得唔夠遠, 怕且要睇埋下個月了結. 尐 blog 友都講過, 而家大市 (包括 a 場) 尐估值差唔多係海潚價, 仲未呢七年既增長同修補, 如果只會劃下幾條線呢出出入入, 咁就去澳門好過勒. 2722 報告唔係咁正, 但都係高風險高回報之選, 雖則出面尐數據都係反反覆覆, 但香江尐指數都係大跑輸, 就算計埋呢浸所謂升, 都係要以博為主, 有排都未要守.
千禧年大家已經否決左中央公積金, 採用強積金黎做退休既保障. 而家推老年退保既都要話廿年后都爆煲, 咪即係搵六十后打后笨. 就算而家派到三千銀, 你估尐老人家真係有好大改善嗎. 其本源其實咪又係香江貧富懸殊得太厲害, 而老人家無以為繼, 個尖銳性咪更加令人關注囉. 如果去打劫紅毛鬼, 黎進貢法闌西, 咪即係尐窮人左袋去右, 有咪分別. 政府而家畀財團拹持, 叫佢抽投資性既差餉或資產增值稅, 咪即係與虎謀皮. 當然我唔會原教旨咁去做羅賓漢, 但個人消費不足, 同個別流動性膨脹催生一個個資產泡沫, 一個比較均勻既社會係有其可取之處, 資產者亦比較多另類生意發展, 人權同安全亦比較有保障, 合理既遞增稅係有其迫切性既, 但無民意實在既授權, 一切新法都係係度愚民多幾次而已.
從來都無預真係會授權香江小民, 但真係無諗都搞到咁核突. 你老老實實話要開明專政, 你咪一早話畀人知囉, 反正我地都有成廿千年既經驗, 咁自己都可以抉擇嗎. 但明明係狗, 你話係羊, 真係將小學雞既成語日日係 cctvb 同我地溫, 呢個真係挑戰常識既極限, 我真寧願要小人既真, 好過鄉愿既假, 起碼有殘酷既大度, 而唔係鬼鬼鼠鼠既閃縮.
現代群眾運動, 都係以自發為主. 但合則成勢, 散則水銀瀉地. 但逆轉之間, 就在乎小組間之呼應. 元代實行過十夫長, 百夫長制, 就算斷埋電話訊號, 幾部 walkie talkie 都可以聯繫幾十組人變動方向. 如小組領導不周, 可以直屬百夫長或過以過檔至另一組或再重組以畀新活力.
星期四, 7月 31
搵食
今個月升回呢幾年既阻力處, 種種恐懼同追悔又一一告升, 但睇番大圖, 都係冉冉咁上升同大成交埋尾, 今次都怕且有七成係呢一季破頂, 年尾前應收高過二萬六, 怕係二萬八樓下, 睇下今次可以錯幾多.
惠理連今年初位都未到, 仲有水位可以補追; 中石油啊周老虎撲出, 都係回槍一下而已; 宏利點左穴, 但息都係要升番, 都怕且最差唔會脫腳得太遠; 133 三年唔發市, 睇下 a 股效應點威; 鴻興財務調黎調去, 實則都係要睇下大環境, 今季都係要睇位買尐.
大廈十日停電, 個個阿婆焗到成肚火, 翠華話唔好阻住佢搵食, 唔肯電改. 終於要搞到佔領翠華, 先達成共識收市六個鐘黎電改, 一個晏晝就搞掂. 咁尐阿婆有冇犯法呢, 阿翠華有冇依法甘要尐阿婆去賠償尐佔領間既損失呢, 當然佢地可以咁做, 但咁係咪合情, 或合公義呢?
殖民地教育都係叫尐蟻民做順民, 搵食者, 使唔使咁認真先. 但搵到既錢, 係咪同勞工法例有關先, 你食入口既係邊個檢查先, 尐錢係咪夠供樓活兒呢, 你兒子係咪接受到公平既教育機會呢, 一連串問題, 係咪搵食咁簡單先, 如你不爭取, 畀人自動代理, 而家咪係一個辦, 睇下而家有幾多人要退要移民呢. 你搵食, 出邊尐人要入黎搵食, 咁係係咪有權阻止先? 你搵食, 人地要卡住你唔畀你搵, 咁你又無渠道去反對先? 就算而家有得食, 你擔保實跟住有得食嗎?
食藥要苦, 針灸要痛, 如舌頭反對食藥, 四肢反對針刺, 當然合情合理, 但最后要跟住身子沉入黃泉, 諗諗勒. 其實大家有共同點, 唔係唔可以溝通下卦.
星期一, 6月 30
星期五, 5月 30
反脆
既然變左型, 開頭入都係博鋼鐵業復蘇, 雖則真係無乜苗頭. 賺個尐就當係橫財, 分番去 347 鋼個邊, 減低注碼黎對應番個信心同所知.
如果有睇 Anti-fragile 呢本書, 咁應知道佢個啞鈴組合, 即係大部份 (八成以上) 係極低風險資產, 而其中一小部份則配置於高風險高回報之項目, 則其回報則程其正非對稱性, 即係輸個時可以保得住大部份本, 贏個時都可以跑得唔錯 (let profits run), 可能好過大市咁話. 其回報不取決於選股甚或時機, 而是其暴露風險之結構. 反而常人之集中組合或所謂中風險組合 (如七三股債組合或全賭股) 脆弱性太高, 跌得太勁唔夠本反身, 心理上亦太易投降, 甚易沒頂. 回睇自己組合, 其實都係十之二三跑出既係組合既主回報, 理由都好似同最初設想無乜關係, 好似私有化或炒緊軟件類咁, 而其他弱既要求都係唔好輸咁多者或有市場回報而已.
愛與和平講左兩年, 但紅衛兵十幾個游勇就迫到要反轉自由行, 大佬, 一個星期已經係天荒地老勒. 同上高講理性, 都由八九講到而家勒, 但人地東德人一推就仆哂係度, 邊個話唔理性就係唔理性呢, 可以咁講, 要一樣野發生, 如只用理性既話, 咁就一定一事無成, 唔係阿當個代早就滅絕哂囉. 今次火藥就齊唒, 你唔識引導, 仲要壓住咁話, 咁怕且要無序咁爆, 唔係燦爛, 而係慘烈. 唔好自己呃自己勒.
星期四, 5月 1
星期一, 3月 31
風雨
尐地產股猛咁抽水, 連獅王都要抽埋份. 都講過炒供嘢都要一年內了斷, 拧轉頭阿鄭生兩年內又要供多次股, 1125 高位無套哂, 但係贏住走就算嘞, 橫掂大把低位可以撈. 中材真係睇唔透, 唔郁都係策略呢既. 蘇联一出兵就話油價要猛跌, 調轉似多尐囉. 中信真係估佢唔到, 但以九六九七年經驗, 都係有排炒同水位啩. 招商一貫咁弱, 博吓佢又面值回購番, 兩三成幾日都有之. 中通信似乎跌定, 4g 點都要建啩, 都係左手袋右手, 跟住都有得數飛咯.
上高話一錘定音, 又話選舉係法律問題, 屈尾十又話要係上海做個鴻門宴, 一句講哂, 就係大石簀死蟹嘞. 上次秘密會談已成功分裂泛民, 今次邊個做宋江, 就必畀人打把之到地獄去. 而家唯一可以做既, 就係堅持公民共識, 而唔係枱底交易, 而家網上平台都做到七七八八嘞, 唔係就係自己搞公投囉, 大把熱血義工嘞. 而家風雨如晦, 群魔亂舞, 都係當大戯咁睇, 慳番啖氣, 留力係七月至年尾, 起錨好過, 那邊太陽花正開得燦爛呢.
星期五, 2月 28
壅川
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場
發佈者: Philip 1 留言
星期四, 1月 30
星期二, 12月 31
脫脚
百萬倉今年跑到 18.6 巴仙, 相對番恆指個二三巴仙同 ah 既負回報, 都算過到関; 但比起美市或一路畀睇死既日市, 仲未計尐小型股 etf, 都係掹車邊咁話; 可知分散投資既緊要. 當然而家 a 股亦都被睇成籮底橙, 但好似日市, 幾時彈, 真係莫宰羊嘞. 但以以往輕驗嚟睇, 買得低點都係有 so, 易把握過時機.
美市持續跑贏世界其他指數, 大街表現亦無得質疑; 但收水下, 金市已跌破千二蚊大關, 14 年都係要持續創新低, 每一次反彈都係沽既機會; 日元創低去製造通脹, 但佢地個心都唔想過 120 先啩; 最近新興市場陰陰咁跌, 同第一市場走勢相反, 即證明尐籌碼都係喳係歐美人仕手上; a 市真係連牛一第一期反彈都未到, 但各市持續創新高后, 點都要最后同步, 睇吓點喪升吓, 不過真係好似零六年咁都怕且.
番睇番每年尾既組合, 似乎係低潮時都選得唔錯, 唔郁而家應好得多; 係高潮時如留到而家都怕且一早要爆煲了. 怕且要回到基本步, 都係要沽弱留强, 有尐真係好明顯跌落陷阱, 拖吓拖吓又一年, 換其他就真係太無謂, 換走太多以后强勢股, 未畀夠佢地時間表現, 等個時起碼比較起都唔算弱.
星期五, 11月 29
星期四, 10月 31
創新
四十大盗話要創新, 咪即係搶指數基金尐錢囉. 其實搵大錢, 都唔係一定要靠股權排到最后去博, 睇番股神打救美銀知衣, 都係主入優先股, 爆起上嚟都唔會喳都無哂, 仲要搭番夠認股證, 彈番上去就賺番鋪勁, 係一個經典既不對稱招. 而家本地既公司債散仔唔可以即市買賣, 一爆煲咁就一定要等白武士打救先得. 花旗想博會買入大折讓既高級債或優先股, 等破產后換入新公司之股票或延期之新債券, 咁好過尐 equity 沖到淨啩. 投資高科技骨水股本地好似無乜邊個有得賺, 唔好講個尐蝕咖嘞, 去撈底用債似乎穏得多, 個回報率唔會差得過用股票囉, 衰上嚟鬥長命起碼好少機會變零, 當然要識排隊同計清楚真係最尾剩番幾多.
星期一, 9月 30
貧窮
268 尐軟嘢好似再炒唔起, 咁沽咗泊係新興收息, 同轉落電機去博多次大霧. 3993 股東又押股, 自己注碼太重, 咁又勻尐去其他資源電訊, 都係水兵鬥水蟹, 橫掂都係一齊爆. 伯老要嫁又唔嫁, 反口就反口, 本來想收水行先, 但最尾都係睇通脹爆上先算, 或起碼失業率落到六以上先算. 中線收息股或 reits 都會彈多一彈, 但尐債就趁機走大部份好過, 好過事后揼嘞.
啊大盜同尐財俊話香江盟塞老土, 無哂創新去吸引尐新型公司喎. 上次大盜點表演尐財技同掠水法, 都唔使我重述一篇嘞. 用土共既思唯嚟千秋萬世, 今日過癮日后怕且日后都要親自受之, 小股東就更加係俎上嘞. 其實 ab 股都應有一定期限, 譬如十年內逐步減至同權, 都夠你表現啩, 唔係就退賢嘞. 小加事后補飛, 做哂所有醒目仔指定動作, 但香江既信譽都係要尐人傻傻咁堅持, 好似古人話齋, 義者, 才是真利長利, 而唔係話前眼前豆豉個尐, 或要市長頒個十幾張投命狀.
用中位數一半嚟定義貧窮, 咁假如下底個尐派多尐, 幾年后亦會有一定人係中位數一半以下, 咁即係要一路重複咁派, 咁同要將自己扯上半空有乜分別. 香江有無絶對貧窮, 無飯食無褲穿, 咁都怕且無啩, 咁定出嚟都係相對既有無而已, 對立太誇張咁又係太肉酸既. 相對既量度最普遍既係堅尼系數, 想勻尐咁就唯有順天道而行, 捐有余而補不足, 要以稅收再分配及整合福利政策嚟補鍋. 一個家庭既收入除咗份糧之外, 被動收入都係真啩, 咁就將尐股樓債淨值乘以十年債息率, 再加以接受到既公共補佐性福利既折現值, 咁就怕且有個似樣尐既全面圖像嚟微調, 當然唔係叫政府去清查所有市民既財產, 而係抽樣調查啫.
星期五, 8月 30
回收
個谷哥又死死地, 都係記録個買賣算.尐軟嘢升得咁勁,但上次珠船沽早咗都係要后悔,食都要慢慢嚟.十年息係咁升,又要收水,咁宏利真係實食無痴牙,1125 太少貨, 咁就補番尐,36 都有板睇囉.
呢一個月尐新興係咁跌, 雖則大中華早跌成半年有多,但係套息盤收水下, 唔跌先至怪.兩印沖沖咁就無咗二十, 都唔好話唔傷喎.但今次係每況愈佳, 而唔係日泊西山,如已發展要再持續買屋,再去增加消費, 咁新興都係可以慢慢多番尐生意啩,而且而家尐國債都無以前咁誇, 所以中線我都會睇高尐,當然睇位低尐買會安全尐既,不嬲都係架嘞.
癈物之中超過五成都係廚余,剩番個尐都係紙鐵膠.紙鐵回收都算係幾高,仲要堆填既都因而家未有廢物收費同唔方便住戶揼啫.如果政府承諾尐收費全用嚟環保同合理回水畀尐低收入戶,相信要過立法會真係話都無咁易,點都易過擴堆填同起焚化爐啩.咁又係,又要做多尐嘢,又要諗爆頭,又唔可以持續咁使幾百億,又唔可以徵地,有咪為先.係收費下,如垃圾房附近已有收紙收鐵箱,咁個一兩成咁就解決了,將尐收入分尐畀清潔公司,效率當然高得多啩.以前都有哨水桶收埋嚟喂豬,而家話用嚟做魚糧同肥田料,係得既而家就唔會多到溜出海嘞.收費當然是減廚余既不二法門,但政府都要讓尐利出嚟先有人係有規模咁投資,而唔係嚟扼津貼.用嚟喂豬又好,做乜都好,只要合符合最低環保規定就得,收既成本可以係零,十年后真係有錢賺先再講公平競爭嘞.膠同玻璃不嬲都係難回收同勁污染,咁一係提高入口稅,一係要廠高實名回收先至有得救嘞.
星期三, 7月 31
禮義廉
見到其他金三都脫唒脚, 再收水係咪想硬食先. 但入面買礦偷食有之, 上市即做數又有之, 被你扼一次都話, 係咪可以成世做傻仔先. 咁唯有畀個折完再大減價, 做番高個風險溢價, 咁就係低價磨, 話知你保七定保三嘞.
呢幾年係大陸仲揾到食既唔係炒波幅, 就係自己做庄個尐先可以有得賺, 唔係就唔會個個變哂僵屍戶. 大個尐係有佢既霸權, 但係民粹同無驅動力下, 錢係賺多咗, 但債亦多咗, 估價亦愈趨向下. 民企十九都係騙, 唔買好過, 歐洲股神有板睇嘞. 創業板香江無得抽, 如做接火棒, 你話嘞. 其他理財產品又話要爆, 怪唔得只剩買樓一途矣. 諗番自己都咁心淡, 都係一個信号嚟既, 咁唯有就睇位做嘢, 橫掂每次升都係外資做嘢先, 其他都係跟風啫. 睇位買 2823 可能已經夠, 但呢幾年都係分嘢有效尐, 咁分尐都新興同邊沿高息, 再跌都有得圍數.
商人眼光狹隘, 只見少利, 不見公利. 古代寒瑩十年, 心無旁騖, 先可以論道. 現代花旗大都是律師出身, 終身從政先可探得高位, 就算有把柄亦早有防火牆, 技術含量頗高. 如視權位為槓桿套嘢工具, 或每以良心自許, 厚皮賴死奮進骨水, 咁就要拿把槍對住路人係咁掃, 先有機矣.
星期五, 6月 28
收水
今個月跌咗成千六七點, 最低時仲要多個一千點, 都唔好話唔夠絕. 睇吓美息可以由一點六急速升到二點六, 就知跟住尐按息可以升到去邊樹嘞. 回想未 q 時, 十年息通常係四五厘左右, 而家尐香江定期已蠢蠢欲動, 而家暫按息係二點五左右, 今次咁升上去, 起碼四厘係底, 上高都怕且睇到六厘啩. 而家大話精配合尐樓花放到三十月期咁玩, 送尐后生矇董一程, 尐后果任內都應睇到啩, 雖則佢都做唔得幾耐矣.
先前入尐資源齋睇 rsi 嚟撈, 又中左技術降, 今次食得幾應, 仆到直一直. 追悔都唔係我等為之, 睇番組合內資源博得太多, 唔減都唔好再加, 事必要記住. 今次里面銀根抽得咁勁, 外資拆倉下尐人民幣都要回軟, 係整治非規范貸款下, 短期內中港市都會升得起, 咁就要有耐性慢慢揀肥而噬, 反正估值真係無話可說, 大爆炸輸咗都可以守啩. 阿邱生今浪都無乜走樣, 荷包又咁緊, 都算係奇蹟.
星期三, 6月 19
星期五, 5月 31
機率
安祖蓮娜做咗切除手術, 有尐人話明智, 有尐話發都未發, 咁做係乜有尐畀人誤導. 如果個情景持續咁遇, 除咗人地既數據外, 自己都有個普, 咁都可以用期望值或最低損失項嚟估或其化方化定性咁選擇. 但好多決定只係得一次, 就好似走難咁, 走或者留就連命運都唔同唒.
切咗就係切咁, 功效如有, 即係咪都觀察唔到, 咁怕且做決定嗰個會否后悔呢. 唔做亦未必會有嘢發生, 咁係僥幸下都唔好話唔會諱疾忌醫嘞. 但賭個樣係絕對唔輸得既, 就算幾有把握咁都係無得賭啩. 但係賭既注係輸得起, 咁就要秤吓輸贏既對比, 當然要加權以各自發生既機率, 其和必為一. 賭嗰個可以懷疑專家畀出個機率分佈, 佢唯有自己對多幾個來源驗證, 但佢自己斷估出嚟或情願作出既斷估, 怕且唔會好得過現時可以作得出最好既平均啩, 做出判斷係難, 唔係計算個種難, 而係係個樣嘢仲未發生就要痛苦付出個種難, 仲要加埋后悔個種澀, 呢個就係理性同唔理性既分別嘞.
訂閱: 文章 (Atom)


text:
話咁快就第10日喇, 即係最後一日玩, 最後一晚睇北極光, 要返香港繼續勞碌生活, 好唔捨得呀!
今日起身後係酒店食早餐, 之後就call的士去Guesthouse Husky, 原來都幾近喎!
黎呢度當然係搵Husky, 即係我驚既狗狗, 一直都好擔心呢一日既行程架, 因為我實在係太驚狗, 但老公好鍾意, 一場黎到又冇理由唔玩, 所以我豁出去了!
呢度自成一角, 真係要的士先黎到, 我地首先又係要換衫先, 其實唔係換衫, 係著衫, 即係再加多件外衣, 所以個個都變肥左一倍, 當然你唔怕凍, 可以選擇除左件褸去著佢d衫, 但老板娘叫我著埋, 所以我信佢!
換衫時終於遇到香港人喇, 仲要係6個咁多, 我地係會同一個Husky Safari, 佢地係呢度住添呀, 就係佢地book左, 所以我book唔到! 同行仲有兩位外藉夫婦, 但我地冇交談呀, 因為佢地都幾寸的!
換好衫就去狗場喇, 嘩.......呢度大得恐怖呀, 好多狗狗, 好似話有150隻左右, 每隻都有自己既屋仔, 離遠已經聽到d狗狗係度吠, 好驚好驚!!
入到狗場, 原來d狗隊已經準備好, 佢地好high呀, 係咁吠係咁跳, 不過俾架車扣住左走唔到, 個一刻我真係腳仔軟, 係咁捉住我老公, 我地影左陣相, 老公仲迫我同d狗狗影, 話一場黎到丫嘛!
影好相大家ready晒, 領隊教我地點控制架車, 我同老公一架, 當然我係乘客啦, 我咁驚狗做唔到司機架喇, 之後老公護送我上狗狗車, d狗狗又真係唔會聞我!
開始起行喇, d狗狗可能太耐冇跑, 一開波真係快到恐怖, 係咁衝係咁衝, 前面架車個司機墮車添呀, 跑左陣佢地開始攰, 速度開始減返少少!
d狗狗應該行慣條路, 佢地係認得路架, 穿插d樹林, 大雪地, 其實呢度真係好靚, 忍唔住危險d都要拎部相機出黎影相!!
仲有呀, 原來d狗狗一路跑一路便便架, 好臭呀, 同埋跑得熱佢地會低頭食雪降溫, 好得意!!
跑左個幾鐘, 終於都有得休息, 去左一個營, 領隊點火俾我地取暖同埋煮午餐, 開頭仲好期待有咩食, 原來係鹿湯, 我飲左啖真係頂唔順呀, 唯有係咁食麵包飲果汁充飢算!
食飽飽出去睇d狗, 佢地好攰呀, 隻隻都攤晒係度, 攰到唔得閒理我, 我就趁機同佢地影相喇, 哈哈!
休息夠了, 有d狗狗都起身了, 我地就回程了!!
換返衫後, 我地就搭返的士返酒店了, 由於太攰, 我要小休一會, 老公就係附近周圍行, 佢話見到有人冰上釣魚, 本來我都想join架, 但驚太悶所以放棄了!
我地都算好彩, 睇到北極光之餘, 日照時間又算長, 八九點先天黑, 所以我地天未黑就晚餐了, 北極圈既最後一餐我地係酒店餐廳食, 叫左兩份steak就算了, 因為呢度d野唔平呢!!
食飽飽返房執下行李, 沖涼休息又等睇北極光, 我地今晚搬左去二樓, 冇露台所以要開窗睇, 差唔多兩點又開始有了, 不過今晚弱好多呀, 仲只維持左一陣就冇了!!
既然係咁我地都唔等了, 反正已經睇到三晚, 我地已經覺得好好彩!!


text:
同樣地個pass會印上第二日啟動嘅日期同駅名
由有馬溫泉到三宮需要轉幾次車,看似複雜,但實際唔難,只須要喺適當嘅車駅落車再到對面月台轉車便可以,即係好似喺旺角,金鐘轉車一樣.
而且轉車嘅班次配合得好好,坐緊嘅列車到駅,轉車月台列亦會同步到駅,所以唔使等就可以上到要轉坐嘅列車,唔似得港鐵咁,次次轉車埋駅,對面月台嘅列車就開.
1. 有馬溫泉 → 有馬口
2. 有馬口 →谷上 3. 谷上 → 新神戶
4. 新神戶 → 三宮
到咗三宮後,我哋先喺車駅外搵個Locker放好啲行李,雖然只係一個手拖背囊,但因為要坐巴士同行街,所以租用個Locker方便啲啊!
之後就到三宮車駅外的City Loop觀光巴士駅等車.
觀光巴士路線基本上可以去晒神戶所有觀光點,車資一程250円,一日劵600円,如果想用觀光巴士遊覽神戶買一日劵都幾底,可以喺觀光巴士上購買,但我哋只係諗住搭一次,所以無需要買一日劵.
City Loop Bus 路線
http://www.kctp.co.jp/pdf/cityloop_naka230401.pdf
http://www.kctp.co.jp/pdf/cityloop_omotenaka230401.pdf
博物館同神戶塔係神戶嘅地標啊!
喺神戶基本上已經完全睇唔到任何比地震破壞嘅痕跡,政府特意保留哩一少部份破壞咗嘅碼頭比大家感受一吓當時地震嘅破壞力.
對於我哩個香港人無面對過地震嘅人,見到哩個場面其實都覺得幾震撼咖!雖然我已經係第二次嚟哩到,但見到哩個環境,好覺得大自然嘅破壞力真係好大,再加上去年311,就更加覺得所有嘢都可以喺一瞬即逝啊!
其實除咗地震遺址外,其實都只係公園一個,不過地方就真係幾舒服啊!
我覺得哩間酒店加隻船已經成為神戶標誌之一,因為睇好多神戶嘅資料,好多網誌都會放哩張相呀!我都唔拾輸呀!
神戶塔後面起緊樓,好破壞景觀啊!
公園內重有幾棵櫻花呀!而且我花芯重係綠色咖!好靚好清新嘅感覺.
話無咩嘢行都行咗個幾鐘,坐底食杯雪糕抖吓先!
哩條生锈魚有咩意思呢?
哦原來係餐廳標誌.
喺一個小公園又見到一棵又濃又密又紅嘅櫻花樹啊!
我哋見到大丸百貨就講日本間間大丸都好似一模一樣樣,係咪呢?點知有個講廣東話嘅太太同我哋講,係呀哩間大丸咪就係香港嗰間囉!全間新起咖!四周圍啲樓都係新起咖!之前嗰啲喺神戶大地震時冧嘢嗱!而家哩到棟棟樓都係地震後重建咖! 太太可能只聽到我哋一半嘅說話,所以答嘅嘢好似有啲令我哋摸不著頭腦,不過都好多謝佢嘅資訊啊!
元町商店街
好傳統一條中華街
好多食店,但完全吸引唔到我哋.
哩隻片皮鴨又瘦又乾,但價錢唔平.
賣相一啲都唔吸引
哩檔饅頭有啲好得意嘅饅頭賣
豬豬鏝頭幾cute
行完無幫襯後就繼續向花時計方向行,但花時計嘅花鐘比我睇相嘅失色啊!
啲頻色好sharp呀!
搞到我繼續發花癲呀!
哩隻花好似粒星星咁,好得意呀!
哩隻花都好靚呀!
影完咁靚嘅花花之後,本來諗住走咖啦!但突然見到我好想去嘅手工用品專門店 ユザワヤ!我之前淨係寫底咗京都同大阪嘅地址,估唔到喺神戶無意中就嚟到,緊係要去睇吓啦!
由於滙價問題,所以價錢唔係特別平,好多同香港差唔多,但款式,顏色真係好多,而特價嘅就真係幾底,所以無特別諗住織咩都買咗少少,綠,白色就織件BB背心比表妹快出世嘅BB,藍色嘅就未諗到啊! 媽咪喺另一層賣布料都睇得好開心呀!


text:
中環在線:可愛「米奇則」係趙世曾手筆
■趙世曾(左)呢個由佢親手設計嘅米奇則,麥玲玲話比較適合用嚟度假.
卓能(131)主席趙世曾除咗女友多,鬼主意都唔少.卓能八年前申請預售嘅荃灣油頭新盤壹號九龍山頂,抗戰勝利獲准賣樓,近日上載樓書,大家發現頂層有個「米奇則」,都大呼過癮,聞說呢個咁可愛嘅米奇則係由78歲嘅趙世曾親自操刀.
■壹號九龍山頂預料喺農曆新年前推售.
麥玲玲:住呢度女友多
趙世曾後生嗰陣喺英國讀建築,大學畢業後,就做則師同地產生意,聞說佢𠵱家喺寫字樓都會周不時畫則,露兩手.
壹號九龍山頂呢個米奇則近日成為熱話,接近趙世曾嘅消息人士爆料話,呢個則就係出自趙世曾手筆,「佢成日都想做特別嘅嘢,又鍾意圓形嘅建築物,呢個則係佢設計㗎」,佢畫完畀身邊同事睇,唔少人即刻話似米奇,趙世曾都好滿意.消息人士強調,趙世曾起呢個單位真係想賣,並非留起自用㗎.
不過,根據風水師麥玲玲所講,呢個四周圍都圓碌碌嘅單位,並非人人都啱住.麥玲玲話,圓形屬水,代表流動,要長住喺度嘅人,如果每個月有三分一,甚或一半時間出差咁就可以,否則健康就會差啲.佢認為呢個單位比較適合用嚟度假.
佢又講笑咁話,呢個單位都啱嗰啲想有好多女朋友嘅人住,「話唔定女友多到貨如輪轉」咁話.咦,咁咪好適合趙公子囉.
聽地產代理講,呢個八年抗戰勝利嘅新盤,應該喺未來兩個禮拜會正式開波,展開推售工作,估計會喺農曆新年前推售,第一批應該會先賣十個單位試試水溫.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
2013年8月9日 星期五
其實你心中早有誰?
28 則留言:
睇怕Eaton同埋Gilbert梗系食左太多鸡翼.回覆刪除回覆
乜會架?! 咁我唔食雞翼啦刪除
郭小霖,我鍾意呀!回覆刪除
唉丫,唔小心Come out左tim!回覆
你Come out 咗你年齡啫,刪除
同你一樣,我都鐘意郭小霖
娛記,藝人都鍾意作故仔回覆刪除
當觀眾白痴!回覆
論創作力,我不及他們一成.刪除
下集故事大綱:回覆刪除
雖然Suki係人造人,但係身材咁正,令Alex色心大起.於是借住「摶出名」為藉口,叫Suki嚟佢屋企一齊住,仲成日有意無意咁畀狗仔隊影到,間唔中見吓報.
兩人日久生情,假戲真做,Alex仲搞大咗Suki個肚添,於是兩人唯有結婚生仔喇.
個仔非常旺佢哋,一出世後兩人工作接踵而來.Suki先接拍纖體廣告,極速收身後,由當年嘅性感靚模升級做性感模媽,寫真一本接一本咁出.而Alex咁啱執二攤,與Gilbert合作拍攝藝術電影「剩下肛連」,於劇中三點盡露,一(因)炮而紅.
呢個咁happy嘅ending,卡臣你收唔收貨先? :p回覆
驟眼睇以為喺EASON添哈哈.回覆刪除
你會唔會其實真係寫Eason架?回覆刪除回覆
乜傳eason係基咩?刪除
我真孤陋寡聞.
睇完呢個故仔,我唔知點解談起Eason同鄭俊弘回覆刪除回覆
鄭俊弘唔係同巫啓言咩?刪除
咁樣又真係出到位喎,一日都好吖,但係佢可以咩証據都冇咩?起碼有張親密合照,唔覺意流咗出去吖嘛~回覆刪除回覆
又係喎,自己用photoshop執返張就更具說服力.刪除
卡臣:回覆刪除
宜家孿直都好難製造長久新聞.美國有一個電視節目男主持人,跟老婆離婚,五月份做了變性手術.不到三個月,又話要做番男人.真係要講聲:What the fuck?嘻嘻!回覆
咁都得? 玩咩?!刪除
一齊嗌:What the fuck! What the fuck!
出咗名會多咗麻煩, 都係平平淡淡過日子舒服*.*!回覆刪除回覆
我同意呀! 半紅不黑的話,不如做返平民,少啲壓力.刪除


text:
「旅行」
以前係中國做嘢其實好多時訂機票酒店都係靠攜程,但係返到嚟香港就唔知點解自自然然就會去咗旅行社訂機票酒店.或者香港人真係被服務慣,所以搵個人去安排行程點都好過自己浪費時間去唔同網站格價同搵機票酒店.當然依家香港好多人都已經會上網買機票同訂酒店,但係相比起外國仲係相對比較少.不過香港嘅旅行社都要盡快轉型,如果唔係好易被網上嘅平台慢慢侵蝕個市場.
「競爭」
八年前返香港嘅時候,機緣巧合去咗一間全球最大嘅網上旅行社工作,嚟個行業其實係發展得好快同競爭最激烈嘅行業.因為不論酒店或者機票到最後去邊個網站買都係一樣.所以網上嘅平台真係生意難做,好多嘢都要計得好準確,因此佢哋好依賴數據分析去決定發展方向.而佢哋最擔憂嘅唔係其他平台,反而係谷歌.其實好多年前谷歌已經對嚟個市場好有興趣,最近佢又再推出一個計劃行程嘅手機程式.
「挑戰」
當然做平台最好嘅地方就係無地域限制,一個網站就可以面對全世界.只不過亞洲嘅市場同外國好唔同,始終外國嘅平台都要迎合亞洲人嘅口味.所以好多嘅策略都要改變.但係如果你問我,旅遊業真係一個腥風血雨嘅行業,如果死守只會俾人吞食.大部份嘅傳統旅行社一係就執笠,一係就轉型,一係就賣盤.至於網上平台亦都唔係好好多,因為太多平台,太多選擇,所以好難留住啲客.
Also published on Medium.


text:
結婚照呢個真係一個超級無敵大題目,相信好多結婚的人都會超緊張結婚相影成點,尤其是影一輯都唔平,隨時要上萬蚊.
其實係未正式準備結婚時,小嘉係個腦海中已想好,將來如果去D乜乜物物的婚照公司時,一定要叫埋細妹yarei一齊去,因為佢實在係幫忙減少亂使錢能手,無論D sales點講,佢覺得唔靚就唔要,所以佢D朋友仔,次次揀相都搵佢一齊去,唔使揀埋D唔係想要的相,浪費金錢!
又要講返08年3月時去的婚紗展,當時小嘉都有行下同的婚紗公司,睇下佢地的相簿,但係發展黎黎去去都好似係個D景,而D相都好似有條公式咁,去到呢個景就要擺呢個pose,角度都係一式一樣,感覺好悶,同埋心諗,D朋友黎睇到之後都唔記得,因為個個新人show出黎D相都一樣,係兩個頭唔同左…
其實都有好多人會去台灣同深圳影,都有D係影得靚,但係要撞到間公司,而佢地個攝影師又影得好就好難,實在係網上見到唔少的台灣/深圳的相,俾我的感覺係好娘,可能係佢地化妝同髮型問題,又可能係D衫的…總之,我睇過都係得兩三個朋友影得好…所以唔打算去呢個地方影喇!
當我係婚紗展再行時,發現有D係去外國影喎,而其中一間叫T.I的公司,佢地係日本影D相都OK喎(不過有部份都係麻麻地…),小嘉同上進就好有興趣,於是好詳細咁問晒所有野,我地可以自己揀地點,影一日,大約要二萬幾三萬咁啦!但係到時揀相肯定要加好多$,因為佢包幾十張咋…不過我地真係好有興趣囉,係呢個時候,小嘉心裡忽發奇想…


text:
望姓男孩起名字大全 望姓女宝宝名字大全
2016-10-17 09:28:50 来源:街道网 评论:0 点击:
望姓男孩起名字大全 望姓女宝宝名字大全
望姓男孩起名字大全 望姓女宝宝名字大全.以下名字仅为在你起名时提供参考,请勿在未做分析的前提下直接使用.
望海娜 望翊茹 望月玲 望叶婷 望燕丽 望释悦 望兴玲 望裴妍 望媛媛 望有文 望玉燕 望燕飞
望守艳 望琼玉 望梓婷 望怡秉 望倩禾 望子悦 望琳慧 望玮琳 望金丽 望飞雪 望可婷 望心艳
望忠萍 望亚娜 望阿萍 望心玉 望姿琳 望凇瑶 望玲珍 望怡轩 望馨琳 望庆红 望承文 望喻怡
望宁倩 望渭红 望澧嫣 望士文 望叙瑶 望慧玲 望怡恬 望燕蕾 望生媛 望沣倩 望婷立 望倚红
望迎霞 望海芬 望莉丽 望卫芬 望红艳 望娅 望钰霞 望悦寒 望婉萍 望悦珊 望洁颖 望奕洁
望清艳 望丽玲 望婉萍 望玲国 望婧宜 望志霞 望轩冉 望桃萍 望轩怡 望利英 望韵怡 望振文
望玉蓉 望蘅颖 望入萍 望婷慧 望瑛瑛 望媛洋 望一梅 望艾玲 望雅琼 望瑛玉 望海娟 望林娜
望双燕 望馨琳 望美丽 望春萍 望健英 望倪玲 望婧秀 望妍迎 望丹婷 望楚瑶 望奇倩 望延玲
望袁媛 望汇莉 望莉莎 望禹文 望五萍 望卜文 望彩红 望宝莹 望倚梅 望锦怡 望佳倩 望和琳
望雅琴 望亚茹 望婷如 望晓玲 望银燕 望海文 望婧 望乐瑶 望倪琴 望琳凝 望心洁 望雅茹
望剑怡 望悦波 望蔚琳 望霏琼 望长文 望田妹 望捷怡 望韵雪 望欣蓉 望灿红 望建琳 望云妹
望丁文 望垄颖 望兆琳 望娅希 望郡婷 望瑞梅 望燕琼 望润红 望维花 望杰文 望志芳 望利红
望冬燕 望晨文 望佳英 望潍婷 望心悦 望琳琅 望开琼 望华玉 望晓美 望怡萱 望紫英 望征花
望翠芳 望玉洁 望文玉 望轰颖 望莹莹 望效丽 望星霞 望怡蓉 望华文 望倩影 望志莉 望敏娟
望梓怡 望保娟 望文红 望愉萍 望亚玲 望清娥 望丽燕 望智颖 望桦琳 望修 望显峰 望经闻
望红娜 望锦怡 望柳倩 望紫霞 望振芳 望晓琳 望朝雪 望惠芳 望嫣芳 望淑娟 望昕妍 望吟娜
望建文 望小妍 望禹婧
相关热词搜索:


text:
其實我自己本身好想用番 free concept, 希望加小小錢做到我想做的考果.
但係好可惜, 今次我地上去再睇圖同詳細問之下, 發覺佢地 flexibility 係好細好細.
佢地本身個 package 係包雪紡 + 絲花 (長春藤 + 幾隻唔同colour 的花)
今時今日仲邊有人用雪紡呀, 轉絲絨當然係要錢啦. 最大問題係佢地d絲花係得呢一隻, 只係唔同色, 但所有無又可以同色喎, 一定要用雜色... oh! my god. 真係10 級 no good 囉. (如下圖) 真係越睇越老土呀.
佢地話我可以upgrade 個 package, 但係佢地得一個package, 可以响呢個package 有12種唔同style. package 大多數都係玩lace cut, 但upgrade 呢個package 都唔平, 要9k (明明記得上年問仲有6k)
呢個係9k 其中的一個backdrop, 但唔連地毯, 地毯要加$2500
之前我地都幾鐘意lace cut 架, 但係interview完my elegant wedding 之後又好鐘意佢地個 style 喎, 而家真係15/16. 當然响free concept 一定唔會upgrade 去lace package 啦, 只係會upgrade 幾 part.
而家樣樣野都要好d, 花的錢又多咗好多, 家電已經買好咗好貴咗, if 連場地都要比咁貴, 真係有d 唔捨得. 點選擇好呢?
btw, 睇完free concept 之後, 我覺得我9成9會用紫色做我theme colour, 因為我地個場用紫色match 過pink


text:
見到有啲同事轉咗工之後high high哋,人工升咗三四十個巴仙就以為自己天下無敵,即刻唔識人咁樣.Cher!打AOC咁啫,Dark Age升Feudal有幾難呀!Computer (Easiest)咩!過到Castle唔死先算啦!
自己好似掂咗就即刻唔認人呢家嘢,我係17,18歲嘅時候做嘅.點知你班友成30歲人先至做啲咁嘅嘢,未戒奶咩.
其實呢度有兩點值得反思.
首先,時移世易,時代不斷變緊.到底短期轉到一兩份筍工係咪就等於on the right track,我好有保留.做人嘅方法:打仗嘅時候,生存到已經好好嘢;經濟起飛嘅時候,老實打工都夠你過世;係現代香港,當四周圍都係透明嘅glass ceiling時候,仲打算認真同佢打成世工其實真係好白痴奴隸嘅諗法-假設咗人哋比你打成世工嘅話.
帶出嘅第二點,其實一個人嘅事業係三十幾歲先至係最大嘅難關.Officer仔要升做Manager有幾難啫,Manager之後升唔升到上去先係難關.做Accountant頭個幾年實冇嘢嘅,正正常常Manager級數點都會有.只不過如果你同人唔啱嘅話,炒又唔會炒你嘅,但係你會比人hold咗係度,睇下幾時悶到你走咁解啫.仲有,經濟OK時候還好,十年一次經濟衰退嘅時候,全部銀行同一時間裁員,裁嘅最多就係嗰啲唔上唔落嘅中層人員,一唔好彩俾人炒左既話,果幾年邊會有空缺比你搵到?過得幾年,人哋都請fresh grad唔再請返你啦.諗定遲啲係邊度開鋪賣魚蛋仲好啦.
打工係呢方面都幾似炒股票.大牛市賺到錢有幾難啫,熊市狂跌都唔輸錢先至係堅料囉.


text:
中國共產黨第十四次全國代表大會
中國共產黨第十四次全國代表大會於1992年10月12號至18號响北京召開.出席大會嘅代表有1989人,特邀代表46人,代表當時全國5100萬黨員.此外,唔係十四大代表嘅十三屆中央委員會同中央顧問委員會,中央紀律檢查委員會嘅成員,唔係十四大代表或特邀代表嘅黨內部分老同志,以及其他有關負責同志307人列席咗呢次大會.大會重邀請咗全國人大常委會黨外副委員長,全國政協黨外副主席,各民主黨派,全國工商聯負責人同無黨派人士,以及全國人大,全國政協常委中响京黨外人士同部分少數民族,宗教界人士等139人,作為來賓列席咗大會開幕式同閉幕式.
呢次代表大會嘅主要任務係,以鄧小平建設有中國特色社會主義嘅理論為指導,認真總結十一屆三中全會以嚟14年嘅實踐經驗,確定今後一個時期嘅戰略部署,動員全黨同志同全國各族人民,進一步解放思想,把握有利時機,加快改革開放同現代化建設步伐,奪取有中國特色社會主義事業嘅更大勝利.
大會嘅議程係:(1)聽取同審查第十三屆中央委員會嘅報告;(2)審查中央顧問委員會嘅報告(書面);(3)審查中央紀律檢查委員會嘅報告(書面);(4)審議並通過中國共產黨章程(修正案);(5)選舉第十四屆中央委員會;(6)選舉新一屆中央紀律檢查委員會.
江澤民代表十三屆中央委員會作咗題為《加快改革開放和現代化建設步伐,奪取有中國特色社會主義事業的更大勝利》嘅報告,大會確立鄧小平建設有中國特色社會主義理論响全黨嘅指導地位,概括咗建設有中國特色社會主義理論嘅主要內容,明確建立社會主義市場經濟體制嘅改革目標,要求全黨抓住機遇,加快發展,集中精力將經濟建設搞上去.
大會通過咗關於十三屆中央委員會報告嘅決議,關於中央顧問委員會工作報告嘅決議,關於中央紀律檢查委員會工作報告嘅決議.大會同意關於唔再設立中央顧問委員會嘅建議,並向中央顧問委員會同班老同志表示衷心嘅感謝同崇高嘅敬意.大會重通過咗關於《中國共產黨章程》(修正案)嘅決議,將建設有中國特色社會主義嘅理論同黨嘅基本路線寫入黨章.
大會經過充分醞釀,以無記名投票方式,選舉出第十四屆中央委員會委員189名,中央委員會候補委員130名,中央紀律檢查委員會委員108名.
一中全會[編輯]
中國共產黨第十四屆中央委員會第一次全體會議於1992年10月19號响北京舉行,全會選舉產生新一屆中央領導機構.名單如下:
- 中央政治局委員,候補委員
- 中央政治局常務委員會委員:江澤民,李鵬,喬石,李瑞環,朱鎔基,劉華清,胡錦濤
- 中央委員會總書記:江澤民
- 中央書記處書記:胡錦濤,丁關根,尉鍵行,溫家寶,任建新
- 中央軍事委員會主席,副主席,委員
- 中央紀律檢查委員會書記,副書記,常務委員會委員
二中全會[編輯]
中國共產黨第十四屆中央委員會第二次全體會議於1993年3月5號至7號响北京舉行.中央委員會總書記江澤民作咗重要講話.全會審議通過咗《關於調整「八五」計劃若干指標的建議》,將國民經濟增長速度由原定平均每年6%調整到8至9%.全會審議通過咗《關於黨政機構改革的方案》,全會審議通過咗中共中央政治局提出,經過與黨內外協商形成嘅,擬向八屆全國人大一次會議推薦嘅國家機構領導人員人選名單同擬向全國政協八屆一次會議推薦嘅全國政協領導人員人選名單.全會決定,將上述兩個名單分別向八屆全國人大一次會議主席團同全國政協八屆一次會議主席團推薦.
全會遞補中央候補委員王學萍(黎族)為中央委員.
三中全會[編輯]
中國共產黨第十四屆中央委員會第三次全體會議於1993年11月11號至14號响北京舉行.全會由中共中央政治局主持,中央委員會總書記江澤民作重要講話.全會通過《中共中央關於建立社會主義市場經濟體制若干問題的決定》.全會指出,社會主義市場經濟體制係同社會主義基本制度結合响埋一齊嘅.建立社會主義市場經濟體制,就係要使市場响國家宏觀調控下對資源配置起基礎性作用.要進一步轉換國有企業經營機制,建立適應市場經濟要求,產權清晰,權責明確,政企分開,管理科學嘅現代企業制度.
四中全會[編輯]
中國共產黨第十四屆中央委員會第四次全體會議於1994年9月25號至28號响北京舉行.全會集中討論咗黨嘅建設問題,並作出咗《中共中央關於加強黨的建設幾個重大問題的決定》.《決定》指出,將黨建設成為用建設有中國特色社會主義理論武裝起嚟,全心全意為人民服務,思想上政治上組織上完全鞏固,能夠經受住各種風險,始終走喺時代前列嘅馬克思主義政黨,呢個係以鄧小平為核心嘅第二代中央領導集體開創嘅,以江澤民為核心嘅第三代中央領導集體正响度領導全黨繼續進行嘅新嘅偉大嘅工程.全會增選黃菊為中央政治局委員;決定增補吳邦國,姜春雲為中央書記處書記.
五中全會[編輯]
中國共產黨第十四屆中央委員會第五次全體會議於1995年9月25號至28號响北京舉行.會議通過咗《中共中央關於制定國民經濟和社會發展「九五」計劃和2010年遠景目標的建議》.《建議》提出,實現「九五」計劃同2010年遠景目標嘅關鍵係實行兩個具有全局意義嘅根本性轉變,一係經濟體制從傳統嘅計劃經濟體制向社會主義市場經濟體制轉變;二係經濟增長方式從粗放型向集約型轉變.
全會審議並通過咗中央紀律檢查委員會《關於陳希同同志問題的審查報告》,決定撤銷陳希同嘅中共中央政治局委員,中央委員職務,並建議依照法律程序,罷免佢全國人大代表職務,並繼續進行審查.
全會按照黨章規定,決定遞補中央候補委員耿全禮,馬啟智(回族)為中央委員.全會決定增補張萬年,遲浩田為中央軍事委員會副主席,王克,王瑞林為中央軍事委員會委員.
六中全會[編輯]
中國共產黨第十四屆中央委員會第六次全體會議於1996年10月7號至10號响北京舉行.呢次會議主要討論咗思想道德同文化建設方面嘅問題,會議通過咗《中共中央關於加強社會主義精神文明建設若干重要問題的決議》.會議根據全面實現中國國民經濟同社會發展「九五」計劃同2010年遠景目標嘅要求,分析咗社會主義精神文明建設面臨嘅形勢,總結咗經驗同教訓.今次會議將主要討論方向放响思想道德同文化建設方面.
全會審議並通過咗《關於召開黨的第十五次全國代表大會的決議》,確定中共十五大於1997年下半年在北京舉行.
全會按照黨章規定,決定遞補中央候補委員孫文盛為中央委員.
七中全會[編輯]
中國共產黨第十四屆中央委員會第七次全體會議於1997年9月6號至9號响北京舉行.會議由中央政治局主持.中央委員會總書記江澤民作咗重要講話.會議決定,中國共產黨第十五次全國代表大會於9月12號响北京召開.
全會討論並通過咗中央委員會向黨嘅第十五次全國代表大會嘅報告,討論並通過咗《中國共產黨章程修正案》,一致決定將呢兩個文件提請黨嘅第十五次全國代表大會審議.
全會按照黨章規定,決定遞補中央候補委員克尤木·巴吾東為中央委員.
全會審議通過咗中央紀律檢查委員會關於陳希同問題嘅審查報告,正式開除陳希同嘅黨籍,移交司法機關審判.


text:
我坐既係泰航,經曼谷轉機,當時係泰航周年紀念,係航機上有抽獎,名額兩個 ,獎品係張機票!!! 無抽獎命既我當然係抽唔到啦...
獎就抽唔到,但係就獎左我一粒眼瘡! 起飛機上開始生左粒眼瘡,成個行程都帶唔到隱形眼鏡,要帶住副眼鏡,又有粒瘡咁肉酸,真係慘…
到左雅典機場,挪左D地圖資料等... 係搭巴士時,認識左一D不同既台灣人;佢地全部都放成個幾兩個月假期,而且佢地全部都係自由行; 其實係搭飛機時我已發現,台灣人係好鍾意去旅行同自由行的,因為飛機上既華人全都是台灣人! 我唸香港人始終係比較鍾意跟旅行團…
其實自由行真係好簡單,旅遊書已經講晒搭幾多號車去邊度等等! 去到希臘,精華當然係小島遊啦~
整個行程係8日! 所以一到步,就根據書中指示,去左市中心既”憲法廣場”買定船票,當時講英文果part梗唔係我負責啦~
(但係依家既我已經可以應付lu)
跟住就挪住行李隨即去遊覽! 因為雅典最出名既衛城就係附近…
好在行李唔算好多 ,一個背囊同一個旅行袋,於是就第一時間去山上既衛城參觀勒~ 不過當時雅典奧運將近,好多建築物都搭晒棚架維修,真係大煞風景呀…
衛城係一個山丘上 ,所以係市中心好多位置都可以望到衛城架~
衛城售票處
係衛城上可以眺望雅典市中心
Dionysos劇場
聞名既巴特農神殿
Erechthion神殿
之後就去左衛城山下既布拉卡區行街! 呢度集中左好多買手信既商舖同食市,手信就唔買住,留番最後一日再回雅典才買,但係就係露天茶座,食左餐美味既下午茶~
布拉卡區
主角又出現同我飲下午茶啦
街頭週圍都可見到呢d歷史建築物 ,就係因為呢個包袱 ,長期龐大既維修費 ,令到希臘呢個國家好窮...
嘆完茶就去係香港預先book定既酒店check in,但係就截左好耐的士都截唔倒… 明明見住好多架的士無人都唔停低…於是唯有一路行一路再截,最後行左一半路程先截到架的士!
返到香港之後雅典奧運時睇報紙講,原來希臘D的士司機,見到D外國遊客怕溝通唔到,所以好多都唔會停車,真係有錢都無得搭law…
初次到歐洲 ,發現原來D的士全部都係名車 ,當年最新款既"BENZ"呀!!!
成個行程我只係book 左第一日既酒店,係咪好大膽呢~ 我地住既酒店,係Omonia廣場附近既國家博物館後面(都算市中心既); 旅遊書講呢度比較雜亂,原來真係架,因為呢度D商舖好多都空置,週街都嘖晒塗鴉…
可能加上係星期六下午,所以”靜鷹鷹”…係途經博物館個公園時,仲睇到六七個神情呆滯既年青人圍埋一堆,我估應該係” 隊緊草”,唯有扮睇唔到啦!!!
Omonia廣場
係酒店沖完涼後再行出街食野,但係睇見附近既環境都有D驚
其間係條大街度,仲有個迷迷糊糊好似High左野既女仔,問我隔離果個有無coins... 嚇到我地急急腳咁去食野! 連相機都唔敢攞出黎呀!
食完野已經將近黃昏,天色比較黑,更加籠罩住一份陰森既景象; 回程路上亦都見到一個high左野既阿叔,問個婆婆挪錢…
呢度唔通係一個罪惡之城???
返到酒店後就養足精神,因為第二日要晨早搭船去Mikonos呀!!!


text:
先排要上大陸去某國內單位度做嘢,碰啱某 Big-4 亦同一時間派員去同一地方做年審,因利乘便,國內單位安排咗佢哋個 term 同我哋同車前往.
起程當日,約好咗大家在皇崗去坐單位準備好接載我哋嘅專車.我同我同事準時到達,而兩位 Big-4 嘅朋友就遲到.個司機大佬好有責任感咁在大熱天時下四出走去搵人,終於在十五分鐘後搵到位小姐,佢話因為係第一次過皇崗,唔識路所以遲咗喎.我用眼神同我同事講:「吓!皇崗都唔識路?佢唔係未跑過大陸呀嘛?」之後我知原來呢位小姐係 FIC 嚟 (即係 Field in charge).
大家都問另一位同事點呢?終於再三十分鍾後,見有條友著住條超低腰超低褲浪嘅賴屎褲,施施然咁行過嚟,佢眼神好似周杰倫,一上車,就一 pat 咁癱咗係個位度,粒聲唔出,十足周杰倫咁cool,而兩位仁兄仁姐全程都冇同同車嘅人打過招呼.
上到大陸,我收到風佢哋要在某日再去某地做 observation test,我好心問吓安排成點?佢哋好大安旨意咁話得架喇,我再問有冇搵有關啲單位領導打聲招呼,double confirm 呢?點知佢地好似嫌我煩咁.我心諗:「好!唔鬼理你!」我基於好奇,走去搵有關大陸佬吹吓水,點知佢話:「哈哈,係咩?!」終於,兩位仁兄仁姐“咁啱”遇到塞車,“咁啱”時間趕唔上,去到目的地“咁啱”冇法趕到 observation time.
又聽講佢地離開回港嘅時間都俾人寸.原來有關單位只能夠接載佢地去到最近嘅火車站,好等佢地自己搭火車番香港.點知佢地話:「吓,我哋唔識搭大陸火車個播!!」安排嘅人隨即講:「唔識咪學吓囉!」呢單笑料,好快就傳開晒喇.
好坦白講,我從來所遇過嘅 Auditor 都係醒醒目目,話頭醒尾嘅,以上所見嘅兩位八十後,相信只係極少數極少數嘅特別例子嚟嘅啫.